സ്ഥിരം പംക്തികള് – Page5– SUNNIVOICE | FORTNIGHTLY\nഈ വിചാര വിപ്ലവം നെഞ്ചേറ്റെടുക്കുക\nധാര്‍മിക വിപ്ലവ പോരാട്ട രംഗത്തെ നിറസാന്നിധ്യമായ ചാരിതാര്‍ത്ഥ്യത്തോടെ സുന്നി യുവജന സംഘം അറുപതാം വാര്‍ഷികമാഘോഷിക്കുകയാണ്. മഹാ സംഗമത്തിന് ഇനി ദിവസങ്ങള് മാത്രം. അതു മറ്റൊരു ചരിത്രമാവുമെന്നതില് എസ്.വൈ.എസിനെ അറിഞ്ഞനുഭവിച്ചവര്‍ക്ക് സന്ദേഹമേതുമില്ല. വെറുതെയൊരു സംഘടന, അതിനു...\n“പ്രവാസിവായന’ പ്രകാശനം ചെയ്തു\nമക്ക: ഐസിഎഫ് മുഖപത്രമായി പ്രസിദ്ധീകരിക്കുന്ന പ്രവാസിവായനയുടെ പ്രഥമലക്കം ജബലുന്നൂര് പര്‍വതത്തിലെ സൗര് ഗുഹയില്‍വെച്ച് റബീഉല് അവ്വല് 12ന് ഔദ്യോഗികമായി പ്രകാശനം ചെയ്തു. ഷാര്‍ജ: യുഎഇ നാഷണല്‍തല പ്രകാശനം കാന്തപുരം എപി അബൂബക്കര് മുസ്ലിയാര് നിര്‍വഹിച്ചു....\nഇസ്‌ലാമിലെ കൃഷി ദര്‍ശനം\nമനുഷ്യനു ജീവിക്കാന് ഭക്ഷണം വേണം. അതിനു പ്രകൃതിയില് നിന്നു ലഭിക്കുന്നവയ്ക്കു പുറമെ കൃഷി ചെയ്ത് ഉത്പാദിപ്പിക്കണം. കൃഷിയെയും പ്രകൃതി സംരക്ഷണത്തെയും ഏറെ പ്രോത്സാഹിപ്പിച്ച ദര്‍ശനമാണ് ഇസ്‌ലാം. നാം വസിക്കുന്ന കേരളം തീര്‍ത്തും അന്യനെ ആശ്രയിക്കുന്ന...\nവ്യാപാരി സംഗമം സമാപിച്ചു\nവേങ്ങര: എസ്വൈഎസ് വേങ്ങര സോണ് വ്യാപാരി സംഗമം സയ്യിദ് ഇബ്റാഹിം ഖലീലുല് ബുഖാരി ഉദ്ഘാടനം ചെയ്തു. എം അബൂബക്കര് പടിക്കല് വിഷയമവതരിപ്പിച്ചു. സീനത്ത് അബ്ദുറഹ്മാന് ഹാജി അധ്യക്ഷത വഹിച്ചു. പികെഎം സഖാഫി ഇരിങ്ങല്ലൂര്, ടിടി...\nഅല്‍ഖ്വയ്ദ അടക്കമുള്ള ഇസ്‌ലാം വിരുദ്ധ ഭീകര ശക്തികള്, വിവേചനമോ തത്ത്വദീക്ഷയോ ഇല്ലാതെ കൊടുംക്രൂരതകളുടെ പര്യായങ്ങളാവുന്നതാണ് വര്‍ത്തമാനകാല വാര്‍ത്തകള്. 150 സ്കൂള് കുട്ടികളെയാണ് ഈയിടെ നിഷ്ഠൂരമായി കൊലപ്പെടുത്തിയത്. എന്തു കാരണം പറഞ്ഞാലും ന്യായീകരിക്കാനാവാത്ത ഭീകരതയാണ് ഇത്തരം...


കാക്കോത്തിക്കാവിലെ കാക്കോത്തി : Super Character\nFriday, December 22, 2017 4:36 AM IST\nപുഴയിലെ വെള്ളാരംകല്ല് ഇലയിൽ പൊതിഞ്ഞു കാവിൽ കൊണ്ടുവെച്ച് കാക്കോത്തിയോട് പ്രാർഥിച്ചാൽ ആ ആഗ്രഹം നടക്കും. മുരളിയോട് നാട്ടിലെ പ്രായമുള്ള മുത്തി പറഞ്ഞതാണ് ഈ കാര്യം. എന്നാൽ കാക്കോത്തിയെ ആരും കണ്ടിട്ടില്ല. പക്ഷേ, മുരളിക്കു മുന്നിൽ കാക്കോത്തി വന്നു. അവനെ സ്നേഹിച്ചും വഴക്കിട്ടും തല്ലിയും വിഷമം പങ്കുവെച്ചുമൊക്കെ കാക്കോ ത്തി അവനോടൊപ്പം കൂടി. കാവിനുള്ളിൽ നിന്നെത്തിയ കാക്കോത്തി മലയാളികളുടെ കാഴ്ചാസ്വാദനത്തിൽ ഒളി മങ്ങാതെ നിൽക്കാൻ തുടങ്ങിയിട്ട് മൂന്നു പതിറ്റാണ്ടോളമാകുന്നു.\nനക്ഷത്രത്തിന്‍റെ പേരു പോലെതന്നെ അഭിനയത്തിളക്കവുമായാണ് രേവതി മലയാളികൾക്കു മുന്നിൽ നിൽക്കുന്നത്. ആ തിളക്കം തന്‍റെ കഥാപാത്രങ്ങളിലൂടെ പ്രേക്ഷകരിലേക്കെത്തിച്ചതാണ് രേവതിയുടെ നേട്ടം. 1983-ലെ കാറ്റത്തെ കിളിക്കൂട് മുതൽ മലയാളത്തിന്‍റെ വെള്ളിത്തിരയിൽ നിറസാന്നിധ്യമാണ് രേവതി. കിലുക്കത്തിലെ നന്ദിനിയും ദേവാസുരത്തിലെ ഭാനുമതിയും രേവതിക്കു മാത്രം അഭിനയിച്ചു ഫലിപ്പിക്കാവുന്നതായിരുന്നു. ഈ പട്ടികയിൽ രേവതിയുടെ അഭിനയ മികവ് മാറ്റുരച്ച മറ്റൊരു കഥാപാത്രമാണ് 1988-ലെത്തിയ കമൽ ചിത്രം കാക്കോത്തിക്കാവിലെ അപ്പൂപ്പൻ താടികളിലെ കാക്കോത്തി.\nവാവാച്ചി, ലക്ഷ്മി, കാക്കോത്തി എന്നിങ്ങനെ വിവിധ പേരുകളാണ് ആ കഥാപാത്രത്തിനുള്ളത്. ശരീരം കൊണ്ടും ശാരീരം കൊണ്ടും തികച്ചും തെരുവു പെണ്ണായി രേവതി പകർന്നാടുകയായിരുന്നു. കല്ലുകെട്ടിയ മാലയും ധരിച്ച് എപ്പോഴും മുറുക്കി ചുവപ്പിച്ച് ആരേയും കൂസാതെയുള്ള നടന്ന്, ഇഷ്ടപ്പെട്ടത് കട്ടെടുത്തുകൊണ്ടുപോകുന്ന തലതെറിച്ച തെരുവുപെണ്ണ്. എന്നാൽ ഉള്ളിൽ അണയാതെ കിടന്ന തീയെ ഒരു നോട്ടം കൊണ്ടുപോലും പ്രേക്ഷകരിലേക്കു പകരുന്നതിൽ രേവതിയുടെ അഭിനയ ചാരുത മികച്ചു നിന്നു.\nമിത്തും യാഥാർഥ്യവും ഒത്തു ചേർന്നു ഫാസിൽ രചന ഒരുക്കിയ ചിത്രമായിരുന്നു ഇത്. കലയെന്നും കാലത്തിനു മുന്നേ സഞ്ചരിക്കുമെന്നതിനെ അന്വർത്ഥമാക്കും വിധമാണ് ചിത്രത്തിന്‍റെ പ്രമേയം. കുട്ടികളുടെ തിരോധാനം ഇന്ന് ഒരു സാമൂഹ്യ പ്രശ്നമായി നിൽക്കുന്പോഴാണ് മുപ്പതു വർഷം മുന്പ് അതിന്‍റെ ഇരയായി രേവതിയുടെ കഥാപാത്രമെത്തിയത്. രേവതിയെന്ന വ്യക്തിയിൽ നിന്നും കാക്കോത്തിയിലേക്കുള്ള പരകായപ്രവേശത്തിൽ പ്രേക്ഷകരെ ശരിക്കും വിസ്മയിപ്പിച്ചു. ആ വർഷത്തെ സംസ്ഥാന പുരസ്കാരത്തിൽ രേവതിയെ പരിഗണിച്ചില്ലെങ്കിലും ഫിലം ഫെയർപുരസ്കാരം കാക്കോത്തി നേടിക്കൊടുത്തു. അച്ഛനും സഹോദരിയും സ്നേഹംകൊണ്ടു വീർപ്പുമുട്ടിച്ചിടത്തു നിന്നും കാണാമറയത്തേക്കു അവൾ പോവുയായിരുന്നു. എന്നാൽ കാലം വീണ്ടും ആ ചേച്ചിയുടെ മുന്നിലേക്കവളെ കൊണ്ടെത്തിച്ചു. തിരിച്ചറിയാതെ പോയപ്പോഴുണ്ടായ വിങ്ങലിനെ അവസാന കൂടിച്ചരലിന്‍റെ സാന്ത്വനം ദുഃഖമോ ആനന്ദമോ എന്നു പറയാനാവാത്ത വികാരംകൊണ്ടു മൂടി.\nഅപ്പായെന്നു വിളിക്കുന്ന വൃദ്ധനും കൂട്ടർക്കുമൊപ്പമാണ് ലക്ഷ്മിയുടെ ജീവിതം. അവളുടെ മുന്നിലെത്തുന്ന അനാഥനായ മുരളിയാണ് കാക്കോത്തിയെന്നവളെ വിളിച്ചത്. അവനിലൂടെ അവൾ എത്തിച്ചേരുന്നത് ജീവിതത്തിന്‍റെ ആനന്ദകരമായ നിമഷത്തിലേക്കായിരുന്നു. ആരുമില്ലാതെയായിപ്പോകുന്പോഴാണ് മുരളിക്കൊപ്പം സഹായം ചോദിക്കാനായി ടീച്ചറിന്‍റെ വീട്ടിലേ ക്കെത്തുന്നത്. അവളറിയാതെ എവിടെയൊക്കെയോ ഒരു തോന്നൽ ആ ഉള്ളിനെ നീറ്റി. ഗേറ്റിൽ പിടിച്ചു നിന്നപ്പോൾ ഉള്ളൊന്നു പിടഞ്ഞു. ഒരിക്കൽ പിച്ചവെച്ചു നടന്ന മുറ്റത്തേക്കു വീണ്ടുമവൾ കാലെടുത്തുവെച്ചു. ഓർമ്മകളുടെ വേലിയേറ്റത്താൽ സത്യമേത് മിഥ്യയേതെന്നറിയാതെ നിന്നുപോയി. എന്നാൽ അച്ഛൻ തന്‍റെ കൈവിരൽ ചേർത്തു ശ്രുതിചേർത്ത വീണയും ചുവരിൽ തന്‍റെ ബാല്യകാല ഫോട്ടോയും കണ്ടപ്പോൾ വാ പൊത്തി അവൾ കരഞ്ഞു. നഷ്ടപ്പെട്ടുപോയ വാവച്ചിയായി അവരുടെ മുന്നിൽ എത്താൻ അവൾക്കു ധൈര്യമുണ്ടായിരുന്നില്ല. ഓടിത്തളർന്ന് എത്തുന്നതാകട്ടെ തന്നെ വീട്ടിൽ നിന്നും മോഷ്ടിച്ചു ജീവിതം തച്ചുതകർത്ത ഉവ്വാച്ചുവിന്‍റെ മുന്നിലും.\nമുത്തി മുരളിയോടു പറഞ്ഞ കഥയിലെ കാക്കോത്തിയായി പിന്നീടവൾ മാറി. പിന്നാലെവന്ന ഒറ്റക്കാലനെ കഥയിലെ കാക്കോത്തിയെ പോലെ ശിവശിലയാൽ അടിച്ചുകൊന്നു. അവിടേക്കെത്തുന്ന സഹോദരിയെ അടക്കാനാവാത്ത വിഷമത്തോടെ അവൾ ചേച്ചിയെന്നു വിളിച്ചു. ആ നിമിഷം സഹോദരിയും തിരിച്ചറിഞ്ഞു ഇത് തനിക്കു എന്നോ നഷ്ടമായിപ്പോയ വാവാച്ചിയാണെന്ന്. ഇന്നും കാക്കോത്തിക്കാവിൽ കല്ലുമാലയും കഴുത്തിലണിഞ്ഞ് കാക്കോത്തി നിൽക്കുകയാകാം. കാറ്റിൽ പറക്കുന്ന അപ്പൂപ്പൻതാടികളേയും നോക്കി.


മഹ്മൂദ് ഹാജി – Utharadesam\nAugust 3, 2020 Published Time: 4:55 PM\nഉപ്പള: അയ്യൂര് ജുമാമസ്ജിദ് കമ്മിറ്റി പ്രസിഡണ്ടും പൗരപ്രമുഖനുമായ ഉപ്പള കൈക്കമ്പയിലെ നാട്ടക്കല് മഹ്മൂദ് ഹാജി (70) അന്തരിച്ചു. ദീര്‍ഘകാലം മുംബൈയില് ഹോട്ടല് വ്യാപാരിയായിരുന്നു. മംഗളൂരു ബന്ദറില് അടക്ക മൊത്ത വ്യാപാരവും നടത്തിയിരുന്നു.\nഭാര്യ: ഫാത്തിമ. മക്കള്: സഫ്‌വാന്, നസീറ, സറീന, ഫിറൗസ, കനീസ്, സുല്‍ത്താന, ദില്‍ഷാദ്. മരുമക്കള്: ഇബ്രാഹിം സീതാംഗോളി, ഷരീഫ് പൈവളികെ, ഇസ്മായില് ഉഡുപ്പി, മുസ്താഖ് ബംഗളൂരു, ഫരീസ് മംഗളൂരു, സഫാന് തൊട്ടാന് തെരുവത്ത്.


സാന്ത്വനം വീട്ടിൽ ജയന്തി ആ രഹസ്യം പൊട്ടിക്കുന്നു. തകർന്നടിഞ്ഞ് അപ്പു.!! അപ്പുവിനെ മാത്രം മതിയെന്ന് രാജേശ്വരി, പ്രതിസന്ധിയിലായി തമ്പി…\nBy Akhila Rajeevan\t Last updated Apr 2, 2022\nപ്രേക്ഷകരുടെ പ്രിയപരമ്പരയാണ് സാന്ത്വനം. ഏറെ ആരാധകരുള്ള പരമ്പര കുടുംബബന്ധങ്ങളുടെ ഊഷ്മളതയാണ് അടിവരയിട്ട് പറയുന്നത്. സാന്ത്വനം വീടിന്റെ കെട്ടുറപ്പ് തകർക്കാൻ കച്ചകെട്ടിയിറങ്ങിയ ലച്ചു അപ്പച്ചി തോറ്റ് പിൻവാങ്ങിയെങ്കിലും പിന്നാലെ രാജേശ്വരി രംഗപ്രവേശം ചെയ്തിരിക്കുകയാണ്. ക്രൂരമായ നിലപാടുമായാണ് രാജേശ്വരി കളത്തിലിറങ്ങുന്നത്. രാജേശ്വരിയുടെ പദ്ധതികൾ തിരിച്ചറിയുന്ന തമ്പി പ്രതിസന്ധിയിലാവുകയാണ്.\nനമുക്ക് പറ്റിയ ഒരു ബന്ധമല്ല സാന്ത്വനംകാരുടേതെന്നും അതുകൊണ്ട് അപ്പുവിനെ നമ്മൾ തിരികെ വിളിക്കുമെന്നും വേറെയാരെയും അവിടെ നിന്നും നമുക്ക് വേണ്ടെന്നുമാണ് രാജേശ്വരി തീരുമാനിച്ചിരിക്കുന്നത്. അടുത്തയാഴ്ച്ച രാജേശ്വരി സാന്ത്വനത്തിലെത്തിയേക്കുമെന്ന അനുമാനത്തിലാണ് ഇപ്പോൾ പ്രേക്ഷകർ. അതേ സമയം പുതിയ അടവുകളുമായി ജയന്തി സാന്ത്വനം വീട്ടിലേക്കെത്തുന്നതും പരമ്പരയുടെ പുതിയ പ്രൊമോ വീഡിയോയിൽ കാണിക്കുന്നുണ്ട്.\nജയന്തിയുടെ വരവ് കാണുമ്പോൾ തന്നെ വീട്ടുകാർക്കെല്ലാം ഭ്രാന്ത് പിടിക്കുകയാണ്. ഇത്തവണ ഏഷണിയുടെ ഏത് നമ്പരുമായാണ് ജയന്തി എത്തുന്നതെന്നറിയാതെയുള്ള ആധിയായിരുന്നു ലക്ഷ്മിക്കും അഞ്ജുവിനുമെല്ലാം. പുതിയ വല്ല ഏഷണിയുമായാണ് ജയന്തിയേടത്തിയുടെ വരവെങ്കിൽ അവരെ നിർദാക്ഷിണ്യം ആട്ടിപ്പുറത്താക്കുമെന്നാണ് അഞ്ജുവിന്റെ പ്രഖ്യാപനം. ഇത്തവണ അപ്പുവിനെ കുത്തിനോവിക്കാനായിരുന്നു ജയന്തിയുടെ വരവ്.\nതമ്പി സാർ ലച്ചു അപ്പച്ചിയെ സാന്ത്വനത്തിലേക്കയച്ചത് കുടുംബം കലക്കാനായിരുന്നോ എന്ന ഒറ്റച്ചോദ്യത്തിലാണ് ജയന്തി തുടങ്ങിയത്. പിന്നാലെ ശിവനെ ജയിലിൽ കയറ്റിയതിന് പിന്നിലും തമ്പിയാണെന്ന രഹസ്യം സാന്ത്വനം വീട്ടുകാർക്ക് മുൻപിൽ പരസ്യമാക്കുകയാണ് ജയന്തി. ഇതെല്ലാം കണ്ടതോടെ ആ കേസിൽ ജയന്തിക്കുള്ള പങ്ക് കൂടി ഉടൻ എല്ലാവർക്ക് മുൻപിലും വെളിപ്പെടുത്തണേ എന്ന് ആവശ്യപ്പെടുകയാണ് സാന്ത്വനം ആരാധകർ.\nമകൻ എസക്കിലിന്റെ ഒന്നാം ജന്മദിനം ആഘോഷമാക്കി ബാലു വർഗീസും കുടുംബവും. ബർത്ത്‌ഡേ ആഘോഷത്തിൽ തിളങ്ങി സമ ആസിഫലിയും.\nതൊണ്ണൂറുകളിലെ ചോക്ലേറ്റ് ഹീറോയ്ക്ക് ഇത് പതിനേഴാം വിവാഹവാർഷികം.!! സാധാരണ ദമ്പതിമാരെ പോലെ ഞങ്ങൾക്കിടയിലും വഴക്കും പരിഭവങ്ങളുമുണ്ട്; 17 വർഷമായി പ്രിയയുടെ കൂടെയുള്ള ജീവിതത്തെ പറ്റി ചാക്കോച്ചൻ


അടിമാലി താലൂക്ക് ആശുപത്രിയെ കൊവിഡ് ചികിത്സാ കേന്ദ്രമാക്കാന് തീരുമാനം, ആദ്യഘട്ടത്തിൽ 40 കിടക്കകൾ | Decision to make Adimali Taluk HospitalaCovid treatment center, 40 beds in the first phase\nഅടിമാലി താലൂക്ക് ആശുപത്രിയെ കൊവിഡ് ചികിത്സാ കേന്ദ്രമാക്കാന് തീരുമാനം, ആദ്യഘട്ടത്തിൽ 40 കിടക്കകൾ\nജില്ലാ ഭരണകൂടത്തിന്റെയും ആരോഗ്യവകുപ്പിന്റെയും ഇടപെടലിലൂടെയാണ് തീരുമാനം. ആശുപത്രിയുടെ പുതിയ ബ്ലോക്കില് തന്നെ ഇതിനായി സൗകര്യം ക്രമീകരിക്കും\nIdukki, First Published May 13, 2021, 8:17 PM IST\nഇടുക്കി: അടിമാലി താലൂക്ക് ആശുപത്രിയെ കൊവിഡ് ചികിത്സാ കേന്ദ്രമാക്കാന് തീരുമാനം. ആദ്യഘട്ടത്തില് 40തിനടുത്ത് കിടക്കകള് ക്രമീകരിക്കാനാണ് ശ്രമം. ആശുപത്രി വികസന സമിതിയും ആശുപത്രിയുടെ നടത്തിപ്പ് ചുമതലയുള്ള അടിമാലി ബ്ലോക്ക് പഞ്ചായത്ത് ഭരണസമതിയും അനുബന്ധ സൗകര്യങ്ങള് ഒരുക്കുന്ന നടപടികളുമായി മുമ്പോട്ട് പോകുകയാണ്. കൊവിഡ് രോഗികളുടെ എണ്ണം വര്‍ധിച്ച് വരുന്ന സാഹചര്യത്തിലാണ് അടിമാലി താലൂക്കാശുപത്രിയേയും കൊവിഡ് ചികിത്സാ കേന്ദ്രമാക്കാന് തീരുമാനിച്ചിട്ടുള്ളത്.\nജില്ലാ ഭരണകൂടത്തിന്റെയും ആരോഗ്യവകുപ്പിന്റെയും ഇടപെടലിലൂടെയാണ് തീരുമാനം. ആശുപത്രിയുടെ പുതിയ ബ്ലോക്കില് തന്നെ ഇതിനായി സൗകര്യം ക്രമീകരിക്കും. ആദ്യഘട്ടത്തില് 40ഓളം കിടക്കകള് ക്രമീകരിക്കാനാണ് ശ്രമം. അനുബന്ധ സൗകര്യങ്ങള് ഒരുക്കുന്ന നടപടികളുമായി മുമ്പോട്ട് പോകുകയാണെന്ന് ആശുപത്രിയുടെ നടത്തിപ്പ് ചുമതലയുള്ള അടിമാലി ബ്ലോക്ക് പഞ്ചായത്ത് ഭരണസമതി അറിയിച്ചു.\nകിടക്കകള് ക്രമീകരിക്കുന്നതിനൊപ്പം വെന്റിലേറ്റര് സൗകര്യവും ചികിത്സാ കേന്ദ്രത്തിന്റെ ഭാഗമായി വര്‍ധിപ്പിക്കേണ്ടതുണ്ട്. ആശുപത്രിയിലെ പ്രസവ വാര്‍ഡും ഓപ്പറേഷന് തിയ്യറ്ററും ഒപിയും അത്യാഹിത വിഭാഗവും സാധാരണ നിലയില് പ്രവര്‍ത്തിക്കും. നിലവില് 50ന് മുകളില് കൊവിഡ് കേസുകള് ദിവസവും അടിമാലി പഞ്ചായത്ത് പരിധിയില് റിപ്പോര്‍ട്ട് ചെയ്യപ്പെടുന്നുണ്ട്.\nനൂറ് കിടക്കകളുള്ള സിഎഫ്എല്‍ടിസി ഇരുമ്പുപാലത്ത് പ്രവര്‍ത്തിച്ച് പോരുന്നു. അടിമാലിക്ക് പുറമെ സമീപ പഞ്ചായത്തുകളിലെ ആളുകളും ആദിവാസി മേഖലയിലെ ആളുകളും ചികിത്സ തേടുന്നത് അടിമാലി താലൂക്കാശുപത്രിയിലാണ്. ഇത്തരം സാഹചര്യങ്ങള് കൂടി കണക്കിലെടുത്താണ് അടിമാലി താലൂക്ക് ആശുപത്രിയെ കൊവിഡ് ചികിത്സാ കേന്ദ്രമാക്കാന് തീരുമാനം കൈകൊണ്ടിട്ടുള്ളത്.\nLast Updated May 13, 2021, 10:20 PM IST\nഅടിമാലി താലൂക്ക് ആശുപത്രി\nകൊവിഡ് ചികിത്സാ കേന്ദ്രം


അനിൽ കാന്ത് സംസ്ഥാനത്തെ പുതിയ പോലീസ് മേധാവി: മന്ത്രിസഭാ യോഗത്തിൽ തീരുമാനം | DGP|loknath behra|Anil Kanth\nഅനിൽ കാന്ത് സംസ്ഥാനത്തെ പുതിയ പോലീസ് മേധാവി: മന്ത്രിസഭാ യോഗത്തിൽ തീരുമാനം\nJun 30, 2021, 10:35 am IST\nതിരുവനന്തപുരം: കേരളത്തിലെ പുതിയ പൊലീസ് മേധാവിയായി അനിൽ കാന്തിനെ തീരുമാനിച്ചു. ഇന്ന് ചേർന്ന മന്ത്രിസഭാ യോഗത്തിലാണ് തീരുമാനം. മൂന്ന് പേരുടെ പട്ടികയിൽ നിന്നുമാണ് അനിൽകാന്തിനെ തിരഞ്ഞെടുത്തത്. ബി സന്ധ്യ, സുധേഷ് കുമാർ എന്നിവരെ പിന്തള്ളിയാണ് അനിൽകാന്ത് സംസ്ഥാന പോലീസ് മേധാവി ആകുന്നത്. നിലവിൽ റോഡ് സേഫ്റ്റി കമ്മീഷണർ ആണ് അനിൽ കാന്ത്. പട്ടിക വിഭാഗത്തിൽ നിന്ന് പോലീസ് മേധാവിയാകുന്ന കേരളത്തിലെ ആദ്യത്തെ ആളാണ് അനിൽ കാന്ത്. ഡൽഹി സ്വദേശിയാണ്.\nഉടൻ ഉത്തരവിറക്കും. ബെഹ്റയിൽ നിന്നും ബാറ്റൺ ഏറ്റുവാങ്ങി അനിൽ കാന്ത് പുതിയ പൊലീസ് മേധാവി ചുമതലയേൽക്കും. ഏഴു മാസമേ കാലാവധിയുള്ളൂ എന്നതും ഇദ്ദേഹത്തെ തിരഞ്ഞെടുക്കുന്നതില് നിര്‍ണായകമായി. മുഖ്യമന്ത്രിയുടെ മുന് പൊലീസ് ഉപദേഷ്ടാവ് രമണ് ശ്രീവാസ്തവയുമായി ആത്മബന്ധമുള്ള വ്യക്തിയാണ് അനില്‍കാന്ത്. ഈ ബന്ധവും അദ്ദേഹത്തിന് തുണയായി എന്നാണ് പുറത്തുവരുന്ന സൂചനകള്. ഇന്ന് വൈകീട്ട് പൊലീസ് ആസ്ഥാനത്തെത്തുന്ന അനിൽകാന്ത് ബെഹ്‌റയിൽ നിന്നും ബാറ്റൺ സ്വീകരിക്കും.\nഡി.ജി.പിക്കൊപ്പം കാത്തിരിക്കുന്ന മറ്റൊരു നിയമനം ജോസഫൈന് പകരം വരുന്ന വനിതാ കമ്മീഷൻ അധ്യക്ഷ ആരെന്നതാണ്. സിപിഎം സംസ്ഥാന സമിതി അംഗവും ജനാധിപത്യ മഹിളാ അസോസിയേഷൻ സംസ്ഥാന പ്രസിഡന്റുമായ സൂസൻ കോടിയുടെ പേരിനാണ് പരിഗണന. സി എം സുജാത, ടി എൻ സീമ എന്നിവരുടെ പേരുകളും ഉയരുന്നുണ്ട്.\nDGP loknath behra Anil Kanth\nസിഖ് പെണ്‍കുട്ടിയെ തട്ടിക്കൊണ്ടുപോയ സംഭവം: പെൺകുട്ടിയെ രക്ഷപെടുത്തി സിഖ് യുവാവിനെ കൊണ്ട് വിവാഹം കഴിപ്പിച്ചു\nകേരളം ഭീകരവാദികളുടെ താവളം: ഐഎസ് റിക്രൂട്ട്‌മെന്റ് നടക്കുന്നുവെന്ന ലോക്‌നാഥ് ബെഹ്‌റയുടെ പരാമർശത്തിന് പിന്നാലെ ബിജെപി\nസുരക്ഷാവീഴ്ച, പഞ്ചാബിൽ പുതിയ ഡിജിപി സ്ഥാനമേറ്റു : 100 ദിവസത്തിനുള്ളിൽ ചുമതലയേൽക്കുന്നത് മൂന്നാമത്തെയാൾ\nJan 9, 2022, 10:56 am IST\nBREAKING: പ്രധാനമന്ത്രിയുടെ സുരക്ഷാവീഴ്ച: പഞ്ചാബ് ഡിജിപിയെ പുറത്താക്കി, പുതിയ ഡിജിപിയെ നിയമിച്ചു\nJan 8, 2022, 03:10 pm IST\nമുഖ്യമന്ത്രിക്കായി4പുതിയ കറുത്ത ഇന്നോവകൾ വാങ്ങി പോലീസ്: ചിലവാക്കിയത് 62 ലക്ഷം രൂപ, ശുപാർശ നൽകിയത് ലോക്നാഥ് ബെഹ്റ\nDec 29, 2021, 01:01 pm IST


രാജ സ്ഥാനത്തെ കസേരയുമായി പൈലറ്റ് പറക്കുമോ? അവസാനവട്ടത്തിൽ ഗെഹ്‌ലോട്ട് പിന്നിൽ |\nരാജ സ്ഥാനത്തെ കസേരയുമായി പൈലറ്റ് പറക്കുമോ? അവസാനവട്ടത്തിൽ ഗെഹ്‌ലോട്ട് പിന്നിൽ\nFriday, December 14, 2018 2:44 PM IST\nന്യൂഡൽഹി: മാരത്തോൺ ചർച്ചകൾക്കു ശേഷവും ഫലം കാണാതെ രാജസ്ഥാൻ മുഖ്യമന്ത്രിസ്ഥാനം സംബന്ധിച്ച് തീരുമാനം നീണ്ടുപോകുന്നതിനിടെ അവസാനവട്ട ആലോചനകൾക്കായി അശോക് ഗെഹ്‌ലോട്ടും സച്ചിൻ പൈലറ്റും കോൺഗ്രസ് അധ്യക്ഷൻ രാഹുൽ ഗാന്ധിയെ കണ്ടു. രാഹുലിന്‍റെ വസതിയിലെത്തിയാണ് ഇവർ ചർച്ച നടത്തിയത്.\nമുഖ്യമന്ത്രിസ്ഥാനം വിട്ടുകൊടുക്കാതെ പൈലറ്റും ഗെഹ്‌ലോട്ടും ശീതയുദ്ധം തുടർന്നതോടെയാണ് രാഹുൽ ഇരുവരെയും വെള്ളിയഴ്ച വീണ്ടും വിളിപ്പിച്ചത്. ഇതിനിടെ രാജസ്ഥാനിലെ മുതിർന്ന നേതാവായ ജിതേന്ദ്ര സിംഗ് രാവിലെ സച്ചിൻ പൈലറ്റിനെ കണ്ടിരുന്നു.\nഈ കൂടിക്കാഴ്ചയ്ക്കു ശേഷം ജിതേന്ദ്ര സിംഗ് രാഹുൽ ഗാന്ധിയെ സന്ദർശിക്കുകയും ചെയ്തു. ചർച്ചകളിൽ രാജസ്ഥാനിലെ പാർട്ടി കേന്ദ്ര നിരീക്ഷകനായ കെ.സി വേണുഗോപാലും സംസ്ഥാനത്തിന്‍റെ ചുമതലയുള്ള എഐസിസി ജനറൽ സെക്രട്ടറി അവിനാഷ് പാണ്ഡെയും പങ്കെടുത്തു.\nമധ്യപ്രദേശ് മുഖ്യമന്ത്രിയെ തെരഞ്ഞെടുക്കാനുള്ള ചർച്ചകളിൽ സജീവമായി പങ്കെടുത്ത പ്രിയങ്ക വാദ്രയും വെള്ളിയാഴ്ചത്തെ ചർച്ചകളിലും ഭാഗമായി. ഗെഹ് ലോട്ടും പൈലറ്റുമായും പ്രിയങ്ക പ്രത്യേക ചർച്ച നടത്തി. മുഖ്യമന്ത്രി സംബന്ധിച്ച് വെള്ളിയാഴ്ച തന്നെ തീരുമാനം ഉണ്ടാകുമെന്നാണ് അറിയുന്നത്.\nസച്ചിൻ പൈലറ്റാണ് അവസാനവട്ട ചർച്ചകളിൽ മുന്നിലെത്തി നിൽക്കുന്നതെന്നാണ് ഒടുവിലെ വിവരം. മുതിർന്ന നേതാവാ‍യ ഗഹ്‌ലോട്ടായിരുന്നു തുടക്കം മുതൽ മുന്നിലുണ്ടായിരുന്നത്. എന്നാൽ ഗെഹ്‌ലോട്ടിനെ വെട്ടി മുഖ്യമന്ത്രി കസേരയുമായി പൈലറ്റ് പറക്കുമോയെന്നാണ് രാജ്യവും രാജസ്ഥാനും ഉറ്റുനോക്കുന്നത്.\nന്യൂഡൽഹി: ഐഎൻഎക്സ് മീഡിയ അഴിമതിക്കേസിൽ മുൻ കേന്ദ്ര ധനമന്ത്രിയും കോൺഗ്രസ് നേതാവുമായ പി. ചിദംബരം ജു...


മുക്കൂട്ടുതറ - വിക്കിപീഡിയ\nCardamom flower photographed at Mukkoottuthara\nCoordinates: 9°26′49.43″N 76°52′40.41″E / 9.4470639°N 76.8778917°E / 9.4470639; 76.8778917Coordinates: 9°26′49.43″N 76°52′40.41″E / 9.4470639°N 76.8778917°E / 9.4470639; 76.8778917\n117 മീ(384 അടി)\nKL-34 , KL-62\n30.63 °C (87.13 °F)\n23.11 °C (73.60 °F)\nകോട്ടയം ജില്ലയുടെ തെക്കുകിഴക്കു ഭാഗത്തായി എരുമേലിക്കു സമീപമുള്ള ഒരു ഗ്രാമമാണ് മുക്കൂട്ടുതറ. ഈ ഗ്രാമത്തിന്റെ കുറച്ചു ഭാഗം പത്തനംതിട്ട ജില്ലയിലെ കൊല്ലമുള വില്ലേജിൽ ഉൾപ്പെടുന്നു. പത്തനംതിട്ട ജില്ലയിലെ പ്രമുഖ ടൂറിസ്റ്റുകേന്ദ്രമായ പെരുംതേനരുവി വെള്ളച്ചാട്ടത്തിലേക്ക് മുക്കൂട്ടുതറ ജംഗ്ഷനിൽ നിന്നും കൊല്ലമുള വഴി കേവലം4(നാലു) കിലോമീറ്റർ മാത്രമാണ് ദൂരം. പ്രമുഖമായ കൃഷി റബ്ബർആണ്. പ്രപ്പോസ് റബ്ബർ എസ്റ്റേറ്റ് ടൌണിനോട് ചേർന്ന് സ്ഥിതി ചെയ്യുന്നു. പുരാതനചരിത്രപശ്ചാത്തലമുള്ള തിരുവാമ്പാടി ശ്രീകൃഷ്ണസ്വാമി ക്ഷേത്രം ഇവിടെ സ്ഥിതി ചെയ്യുന്നു. എരുമേലിയിൽനിന്നും ശബരിമലയിലേക്കുള്ള ദൂരം കുറഞ്ഞ പാത മുക്കൂട്ടുതറ വഴിയാണ് കടന്നു പോകുന്നത്. ഈ പാത 2011-ൽ, അന്താരാഷ്ട്ര നിലവാരത്തിൽ നവീകരിച്ച് പുനർനിർമിച്ചിരിക്കുന്നു.\nനാട്ടുരാജക്കന്മാർ പടനയിച്ച് മുന്നേറിയിരുന്ന കാലങ്ങളിൽ വിശ്രമിച്ചിരുന്ന, മൂന്ന് വഴികൾ കൂടിച്ചേരുന്ന തറയാണ് മുക്കൂട്ടുതറയായി മാറിയതെന്ന് കരുതപ്പെടുന്നു. ശബരിമല പരമ്പരാഗതപാതയിലുള്ള പേരൂർതോട് മുക്കൂട്ടുതറയിലൂടെ കടന്നുപോകുന്നു. മുക്കൂട്ടുതറ ഞായറാഴ്ച ചന്ത വളരെ പ്രശസ്തമാണ്. സമീപമുള്ള വിദ്യാലയങ്ങളിൽ വെൺകുറിഞ്ഞി എസ്. എൻ. ഡി. പി. ഹയർ സെക്കണ്ടറി സ്കൂൾ ആണ് പ്രമുഖമായ ആദ്യകാല വിദ്യാഭ്യാസസ്ഥാപനം. മുക്കൂട്ടുതറ ജംഗ്ഷനിൽ നിന്നും ഒരു(1)കി.മീ.ദൂരെ എരുമേലി റോഡിനരികിലായി എം.ഈ.എസ് കോളേജ് സ്ഥിതി ചെയ്യുന്നു. അസ്സീസ്സി ഹോസ്പിറ്റലാണ് മുക്കൂട്ടുതറയിലെ പ്രമുഖ ആതുരാലയം. അസ്സീസ്സി സ്കൂൾ ഓഫ് നർസിങ് ,കോളജ് ഓഫ് നർസിങ് എന്നീ മെഡിക്കൽ വിദ്യാഭ്യാസസ്ഥാപനങ്ങൾ ഈ ആതുരാലയത്തിന്റെ അനുബന്ധസ്ഥാപനങ്ങളായി പ്രവർത്തിക്കുന്നു. ചെറുപുഷ്പം ഹോസ്പിറ്റൽ മുക്കൂട്ടുതറയിലെ മറ്റൊരു ആതുരാലയമാണ്.1966 സെപ്റ്റംബറിൽ ആരംഭിച്ച മുക്കൂട്ടുതറ പബ്ലിൿ ലൈബ്രറി ഇവിടെ പ്രവർത്തനം തുടരുന്നു.\n"https://ml.wikipedia.org/w/index.php?title=മുക്കൂട്ടുതറ&oldid=3518234" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:46, 23 ജനുവരി 2021.


Saturday3February 2018 8:39 am IST\nകോതമംഗലം: കാറില് കള്ളനോട്ടുമായെത്തിയ രണ്ടു സ്ത്രീകളടക്കം മൂന്നു പേരെ തലക്കോട് ഫോറസ്റ്റ് ചെക്പോസ്റ്റില് പൊലീസ് അറസ്റ്റ് ചെയ്തു. മുംബൈയില് താമസിക്കുന്ന ബംഗാള് സ്വദേശിനികളായ സുവാന ഷെയ്ക്ക് (27), സഹിന് (24), പൊന്‍കുന്നം സ്വദേശി മാളിയേക്കല് അനൂപ് (40) എന്നിവരെയാണ് ഊന്നുകല് പൊലീസ് അറസ്റ്റ് ചെയ്തത്. ഇവര് അടിമാലിക്കു സമീപം ഭക്ഷണം കഴിച്ച ഹോട്ടലില് നല്‍കിയ രണ്ടായിരത്തിന്റെ നോട്ട് കള്ളനോട്ടാണെന്നു കടയുടമ കണ്ടെത്തിയിരുന്നു.\nകബളിപ്പിക്കപ്പെട്ട ഹോട്ടലുടമ നല്‍കിയ സന്ദേശത്തെ തുടര്‍ന്നാണു തലക്കോട് ഫോറസ്റ്റ് ചെക്പോസ്റ്റില് പ്രതികളെ പിടികൂടിയത്. സംഘത്തിന്റെ കൈവശം അഞ്ചു ലക്ഷത്തിലേറെ രൂപ ഉണ്ടായിരുന്നു. ഇതില് ഇടകലര്‍ത്തി വച്ചിരുന്ന 20,000 രൂപയുടെ കള്ളനോട്ടാണു പോലീസ് പിടികൂടിയത്.\nകൊച്ചിയില്‍നിന്ന് അനൂപ് വാടകയ്ക്കെടുത്ത കാറിലായിരുന്നു സംഘത്തിന്റെ യാത്ര. മൂന്നാറില് നിന്നു മടങ്ങിയ സംഘം ഇടുക്കി ജില്ലയിലും മറ്റും കള്ളനോട്ട് വിതരണം ചെയ്തിട്ടുണ്ടെന്നാണു സൂചന. പ്രതികള് സംസ്ഥാനാന്തര കള്ളനോട്ടു സംഘത്തിലെ കണ്ണികളാണെന്നു സംശയിക്കുന്നതായി പോലീസ് പറഞ്ഞു.


കെ.എ.എസിനുള്ള മലയാളം ചോദ്യങ്ങൾ നിർബന്ധമല്ല; പകരം ഇംഗ്ലീഷ് സ്വീകരിക്കാം | Kerala Administrative Service| KAS Syllabus| Malayalam in KAS| Kerala PSC\nSep 19, 2019, 10:57 AM IST\nഅപേക്ഷിക്കുമ്പോൾതന്നെ ഏതുഭാഷ വേണമെന്ന് വ്യക്തമാക്കണം\nതിരുവനന്തപുരം: കേരള അഡ്മിനിസ്‌ട്രേറ്റീവ് സർവീസ് (കെ.എ.എസ്.) പ്രാഥമികപരീക്ഷയ്ക്ക് 20 മാർക്കിന് മലയാളം ചോദ്യങ്ങളുണ്ടെങ്കിലും അത് നിർബന്ധമല്ല. താത്പര്യമുള്ളവർമാത്രം മലയാളം ചോദ്യങ്ങൾക്ക് ഉത്തരമെഴുതിയാൽ മതി. തത്തുല്യമായി ഇംഗ്ലീഷിലോ തമിഴിലോ കന്നഡത്തിലോ ചോദ്യങ്ങളുണ്ടാകും. കൂടുതൽ മാർക്ക് സമ്പാദിക്കാനുള്ള എളുപ്പവഴിയെന്ന നിലയിൽ ഇംഗ്ലീഷോ തമിഴോ കന്നഡയോ സ്വീകരിക്കാനാകും അപേക്ഷകർ താത്പര്യപ്പെടുന്നതെന്ന് വിദഗ്ധർ പറയുന്നു. അപേക്ഷിക്കുമ്പോൾതന്നെ ഏതുഭാഷ വേണമെന്ന് വ്യക്തമാക്കണം.\nസർക്കാരിന്റെ അംഗീകാരത്തിനായി പി.എസ്.സി. നൽകിയ പരീക്ഷാഘടനയിലാണ് ഇക്കാര്യം. പ്രാഥമികപരീക്ഷ 100 വീതം മാർക്കുള്ള രണ്ട് പേപ്പറുകളായി രണ്ടുദിവസമാണ് നടത്തുന്നത്. രണ്ടിനും ജനറൽ സ്റ്റഡീസെന്നാണ് പേര്. രണ്ടാമത്തെ പേപ്പറിലാണ് 20 മാർക്കിനുള്ള ഭാഷാചോദ്യങ്ങൾ. ഇതിന് മലയാളത്തിനുപുറമേ ഇംഗ്ലീഷ്, കന്നഡ, തമിഴ് എന്നിവ ഐച്ഛികമായി ഉണ്ടാകും. ഏതെങ്കിലും ഒന്ന് സ്വീകരിക്കണം. ബാക്കിയുള്ള 180 ചോദ്യങ്ങളും ഇംഗ്ലീഷിലായിരിക്കും.\nഇവ മലയാളത്തിലും നൽകണമെന്ന് ആവശ്യപ്പെട്ടാണ് ഭാഷാസ്നേഹികൾ സമരം നടത്തിയത്. മുഖ്യമന്ത്രിയുമായുള്ള ചർച്ചയുടെ അടിസ്ഥാനത്തിൽ ഈ ചോദ്യങ്ങൾ മലയാളത്തിലും ലഭ്യമാക്കാൻ ശ്രമിക്കുമെന്ന് പി.എസ്.സി. ചെയർമാൻ ഉറപ്പുനൽകിയിട്ടുണ്ട്. അത് എത്രത്തോളം വിജയിക്കുമെന്നതിൽ പി.എസ്.സി.ക്ക് ഇപ്പോഴും വ്യക്തതയില്ല.\nബിരുദ യോഗ്യതയുള്ള പരീക്ഷകൾക്ക് പി.എസ്.സി. 10 ചോദ്യങ്ങൾ മലയാളത്തിൽ നൽകാറുണ്ട്. ഇതിന് പകരം തമിഴ്, കന്നഡ ഭാഷകളിലും തത്തുല്യമായി 10 ചോദ്യങ്ങൾ നൽകും. ഇത് ഭാഷാന്യൂനപക്ഷങ്ങൾക്കുള്ളതാണ്. മറ്റുള്ളവരെല്ലാം മലയാളം ചോദ്യങ്ങൾക്ക് ഉത്തരം നൽകണമെന്നത് നിർബന്ധമാണ്. ഈ രീതിയായിരിക്കും കെ.എ.എസിനുമെന്നാണ് എല്ലാവരും ധരിച്ചത്. എന്നാൽ, ഇംഗ്ലീഷ് കൂടി ഉൾപ്പെടുത്തിയതോടെ മലയാളം നിർബന്ധമല്ലെന്നായി.\nപി.എസ്.സി. തയ്യാറാക്കിയ പരീക്ഷാഘടനയും പാഠ്യപദ്ധതിയും പൊതുഭരണ വകുപ്പിന്റെ പരിഗണനയിലാണ്. ഇവ പരിശോധിച്ച് സർക്കാർ അംഗീകാരം നൽകണം.\nContent Highlights: Malayalam questions are not mandatory to attend in KAS exam\nതിരുവനന്തപുരത്തെ പാങ്ങോട് നടത്തുന്ന ഇന്ത്യന് ആര്‍മി റാലിക്ക് അപേക്ഷ ക്ഷണിച്ചു. ..


ഭക്ഷണമില്ലാത്തതിനാൽ സംസ്ഥാനം വിടേണ്ടിവരുന്ന ഇതര സംസ്ഥാന തൊഴിലാളികൾക്ക് സൗകര്യം ഒരുക്കാൻ നിർദേശം\nഭക്ഷണമില്ലാത്തതിനാൽ സംസ്ഥാനം വിടുന്ന ഇതര സംസ്ഥാന തൊഴിലാളികൾക്ക് സൗകര്യം ഒരുക്കാൻ നിർദേശം. മലപ്പുറത്ത് നിന്ന് തമിഴ്നാട്ടിലേക്ക് നൂറിലധികം കിലോമീറ്ററുകൾ നടന്ന് പോവുകയായിരുന്ന തൊഴിലാളികളെ കുറിച്ചുള്ള ട്വൻിഫോർ വാർത്തയെ തുടർന്നാണ് അടിയന്തര ഇടപെടൽ. വഴിയിൽ കണ്ടെത്തുന്നവർക്ക് തൊട്ടടുത്ത കേന്ദ്രത്തിൽ തന്നെ താമസം ഒരുക്കി നൽകാനും ഭക്ഷണം ഉറപ്പ് വരുത്താനും ജില്ലാ പൊലീസ് മേധാവി നിർദേശം നൽകി. ട്വന്റിഫോർ ഇംപാക്റ്റ്.\nമലപ്പുറം ജില്ലയിലെ വേങ്ങര മോങ്ങം കൊണ്ടോട്ടി ഭാഗങ്ങളിൽ നിന്ന് തമിഴ്‌നാട്ടിലേക്ക് കാൽനടയായി സഞ്ചരിക്കുന്ന ഏഴംഗ സംഘത്തെയാണ് മലപ്പുറം കൂട്ടിലങ്ങാടിയിൽ വെച്ച് 24 സംഘത്തിന്റെ ശ്രദ്ധയിൽ പെട്ടത്. നിയന്ത്രണങ്ങളെ കുറിച്ച് വ്യക്തമായ അറിവ് ഇല്ലാത്ത തമിഴ്നാട് ട്രിച്ചി സ്വദേശികളായ ഇവർ ഭക്ഷണവും തൊഴിലും ഇല്ലാത്തതിനാൽ നാട്ടിലേക്ക് മടങ്ങുകയായിരുന്നു. പലരും ഭക്ഷണം പോലും കഴിച്ചിട്ടില്ല.\nട്വന്റിഫോർ വാർത്തയെ തുടർന്ന് അധികൃതരുടെ ഭാഗത്ത് നിന്ന് ഉടൻ തന്നെ ഇടപെടൽ ഉണ്ടായി. സമീപത്ത് പട്രോളിംഗിൽ ഏർപ്പെട്ടിരുന്ന പൊലീസ് ഉദ്യോഗസ്ഥർ വിവരങ്ങൾ ശേഖരിക്കുകയും ബന്ധപ്പെട്ടവർക്ക് കൈമാറുകയും ചെയ്തു. ഇവർക്ക് അടിയന്തരമായി ഭക്ഷണം നൽകുന്നതിനും താമസ സൗകര്യം ഒരുക്കുന്നതിനും ജില്ലാ പെലീസ് മേധാവി നിർദേശം നൽകി. ജില്ലയിൽ ഇതര സംസ്ഥാന തൊഴിലാളികൾക്ക് വേണ്ടി മാത്രം വിവിധ ഇടങ്ങളിൽ സംരക്ഷണ കേന്ദ്രങ്ങൾ ഒരുക്കിയിട്ടുണ്ട്.


കനത്ത മഴ തുടരുന്നു; സംസ്ഥാനത്ത് മരിച്ചവരുടെ എണ്ണം മൂന്നായി; കോഴിക്കോട് ജില്ലയില് കണ്‍ട്രോള് റൂം തുറന്നു - ഇ വാർത്ത | evartha\nകനത്ത മഴ തുടരുന്നു; സംസ്ഥാനത്ത് മരിച്ചവരുടെ എണ്ണം മൂന്നായി; കോഴിക്കോട് ജില്ലയില് കണ്‍ട്രോള് റൂം തുറന്നു\nEvartha Desk 12 October 2021\nകേരളത്തിൽ കനത്ത മഴ തുടരുന്നതിനിടെ മരിച്ചവരുടെ എണ്ണം മൂന്നായി ഉയർന്നു. രണ്ട് കുഞ്ഞുങ്ങളും ഒരു വയോധികനുമാണ് ഇന്ന് മരിച്ചത്. കൊല്ലം തെന്മല നാഗമലയിലാണ് തോട്ടില് വീണ് വയോധികന് മരിച്ചത്. നാഗമല സ്വദേശി ഗോവിന്ദരാജ് (65) ആണ് അപകടത്തില്‍പ്പെട്ടത്. തോട് മുറിച്ചുകടക്കുന്നതിനിടെ തോട്ടിലേക്ക് വീഴുകയായിരുന്നു.\nഅതേസമയം, മഴ മുന്നറിയിപ്പിനെ തുടര്‍ന്ന് കോഴിക്കോട് ജില്ലയില് കണ്‍ട്രോള് റൂം തുറന്നു. 0495 2371002, ടോള് ഫ്രീ നമ്പര്: 1077. തൃശൂര് പെരിങ്ങല്‍ക്കുത്ത് ഡാമിന്റെ ഷട്ടറുകള് തുറന്നു. ചാലക്കുടി പുഴയിലും പെരിയാറിലും ജലനിരപ്പുയര്‍ന്നു. ആലുവ ശിവക്ഷേത്രത്തിലും വെള്ളം കയറി. ഇവിടെ തീരദേശത്തുള്ളവര്‍ക്ക് ജാഗ്രതാ നിര്‍ദേശം നല്‍കിയിട്ടുണ്ട്.\nമലപ്പുറം ജില്ലയിലെ കരിപ്പൂരില് കനത്ത മഴയെ തുടര്‍ന്ന് വീട് തകര്‍ന്ന് രണ്ട് കുഞ്ഞുങ്ങള് മരിച്ചു. എട്ടുവയസുകാരി റിസ്വാന, ഏഴുമാസം പ്രായമുള്ള റിന്‍സാന എന്നിവരാണ് മരിച്ചത്. ഇന്ന് പുലര്‍ച്ചെ അഞ്ചേ മുക്കാലോടെയാണ് സംഭവം. നിലവിൽ മധ്യ-വടക്കന് കേരളത്തില് ശക്തമായ മഴ തുടരാന് സാധ്യതയെന്ന് കേന്ദ്ര കാലാവസ്ഥാ വകുപ്പ് മുന്നറിയിപ്പുനല്‍കി.പാലക്കാട്, തൃശൂര്, മലപ്പുറം ജില്ലകളില് കനത്ത മഴ തുടരുകയാണ്.\nTopics: Alert control room kerala rain


3000 രൂപയുടെ ഭൂമിക്ക് 1.60 ലക്ഷം, ഭൂമിയേറ്റെടുക്കലില് അഴിമതിയെന്ന് പ്രതിപക്ഷം | malayalam university land acquisition controversy\n3000 രൂപയുടെ ഭൂമിക്ക് 1.60 ലക്ഷം, ഭൂമിയേറ്റെടുക്കലില് അഴിമതിയെന്ന് പ്രതിപക്ഷം\nവിഷയം നിയമസഭയുടെ സംയുക്ത സമിതി അന്വേഷിക്കണമെന്നും പ്രതിപക്ഷം ആവശ്യപ്പെട്ടു.\nതിരുവനന്തപുരം: മലയാളം സര്‍വകലാശാലയ്ക്കു വേണ്ടിയുള്ള ഭൂമിയേറ്റെടുക്കലില് അഴിമതിയാരോപണവുമായി പ്രതിപക്ഷം. സെന്റിന് മൂവായിരം രൂപ മതിപ്പുവിലയുള്ള ഭൂമി ഒരുലക്ഷത്തി അറുപതിനായിരം രൂപയ്ക്ക് വാങ്ങുകയാണെന്ന് എം എല് എ സി മമ്മൂട്ടി ആരോപിച്ചു.\nകഴിഞ്ഞ നിയമസഭാ തിരഞ്ഞെടുപ്പില് തിരൂരില്‍നിന്ന് മത്സരിച്ച ഇടതു സ്വതന്ത്ര സ്ഥാനാര്‍ഥി ഗഫൂര് സി ലില്ലീസും ഒരു ഭരണപക്ഷ എം എല് എയുടെ സഹോദരങ്ങളും ഭൂമിയുടെ ഉടമസ്ഥരില് ഉള്‍പ്പെടുന്നുണ്ടെന്നും അദ്ദേഹം ആരോപിച്ചു. വിഷയം നിയമസഭയുടെ സംയുക്ത സമിതി അന്വേഷിക്കണമെന്നും പ്രതിപക്ഷം ആവശ്യപ്പെട്ടു.\nനേരത്തെ വിഷയത്തില് അടിയന്തര പ്രമേയം അവതരിപ്പിക്കാന് പ്രതിപക്ഷം അനുമതി ആവശ്യപ്പെട്ടിരുന്നു. എന്നാല് സ്പീക്കര് അനുമതി നിഷേധിച്ചു. തുടര്‍ന്ന് മലയാളം സര്‍വകലാശാലയുടെ ഭൂമി ഏറ്റെടുക്കലുമായി ബന്ധപ്പെട്ട് ക്രമക്കേട് നടന്നുവെന്നും അഴിമതി ആരോപണം ഉന്നയിക്കാനുണ്ടെന്നും സ്പീക്കര്‍ക്ക് പ്രതിപക്ഷം എഴുതി നല്‍കി. ശേഷം ധനാഭ്യര്‍ഥന ചര്‍ച്ചയ്ക്ക് ഇടയിലാണ് സി മമ്മൂട്ടി ആരോപണം ഉന്നയിച്ചത്.\nഎന്നാല് സ്ഥലത്തിന് യു ഡി എഫ് സര്‍ക്കാര് നിശ്ചയിച്ചത് ഒരു ലക്ഷത്തി എഴുപതിനായിരം രൂപ ആയിരുന്നുവെന്നും ഇതില്‍നിന്ന് കുറച്ചാണ് സര്‍ക്കാര് സ്ഥലം ഏറ്റെടുക്കുന്നതെന്നും മന്ത്രി പറഞ്ഞു.\ncontent highlights: malayalam university land acquisition controversy\nദേശീയപാത ഭൂമി ഏറ്റെടുക്കൽ വേഗത്തിലാക്കും -കളക്ടർ


യുകെയുടെ സ്പാനിഷ് ക്വാറന്റീനിൽ വെട്ടിലായി വിനോദ സഞ്ചാരികൾ; 2024 വരെ സാമ്പത്തിക മാന്ദ്യമെന്ന് മുന്നറിയിപ്പ്\nSunday, September 27, 2020 04:37:35 AM\nസ്വന്തം ലേഖകൻ: സ്പെയിനിൽ നിന്ന് യുകെയിലെത്തുന്ന ആളുകൾക്ക് 14 ദിവസത്തെ നിർബന്ധിത ക്വാറന്റീൻ ഏർപ്പെടുത്തിയതോടെ വെട്ടിലായി വിനോദസഞ്ചാരികൾ. സ്പെയിനിൽ കൊവിഡ് കേസുകളുടെ എണ്ണം വർദ്ധിച്ചതിനെ തുടർന്ന് ശനിയാഴ്ച വൈകുന്നേരം യുകെ അപ്രതീക്ഷിതമായി പുതിയ കൊറോണ വൈറസ് യാത്രാ നിയമം പ്രഖ്യാപിക്കുകയായിരുന്നു. ഇതോടെ വേനലവധി ആഘോഷിക്കാൻ സ്പെയിനിലേക്ക് പുറപ്പെട്ട സഞ്ചാരികൾ ആശയക്കുഴത്തിലായി.\nപുതിയ നിബന്ധന സർക്കാർ സ്ഥിരീകരിച്ചതിന് ശേഷം ആറു മണിക്കൂറിനുള്ളിൽ പ്രാബല്യത്തിൽ വന്നു. മജോർക്ക, മെനോർക്ക, ഐബിസ ദ്വീപുകൾ ഉൾപ്പെടെ സ്പെയിനിന്റെ എല്ലാ ഭാഗങ്ങളിൽ നിന്നും മടങ്ങിവരുന്ന യാത്രക്കാർ 14 ദിവസത്തേക്ക് ക്വാറന്റീൻ പാലിച്ചില്ലെങ്കിൽ പിഴയടയ്‌ക്കണം. ഈ രണ്ടാഴ്ചയ്ക്കിടെ ആളുകൾ ജോലി സ്ഥലത്തേക്കോ സ്കൂളിലേക്കോ പൊതു സ്ഥലങ്ങളിലേക്കോ പോകരുത്. കൂടാതെ അവശ്യ പിന്തുണയ്ക്കല്ലാതെ സന്ദർശകരും പാടില്ല. മറ്റുള്ളവരെ ആശ്രയിക്കാൻ കഴിയുമെങ്കിൽ ഭക്ഷണം വാങ്ങാൻ ഇവർ പുറത്തു പോകരുതെന്നും നിർദേശമുണ്ട്.\nഓഗസ്റ്റ് അവസാനത്തോടെ ഏകദേശം 1.8 മില്യൺ ആളുകൾ യുകെയിൽ നിന്ന് സ്പെയിനിലേക്ക് പറക്കാൻ കാത്തിരിക്കുകയായിരുന്നുവെന്ന് യാത്രാ വിദഗ്ധർ ചൂണ്ടിക്കാണിക്കുന്നു. എന്നാൽ പുതിയ നിയമം ഈ യാത്രാ പ്ലാനുകളെല്ലാം അട്ടിമറിച്ചു. കൊവിഡ് പ്രതിസന്ധിയിൽപ്പെട്ട് വലയുന്ന വിനോദ സഞ്ചാര മേഖലയ്ക്കും പുതിയ ക്വാറന്റീൻ നിയമം വൻ തിരിച്ചടിയായി. അതേസമയം കൊവിഡ് വ്യാപനത്തിന്റെ രണ്ടാം തരംഗം തടയാൻ അടിയന്തരമായി നടപടികൾ വേണ്ടിവരുമെന്ന നിലപാടിലാണ് ബോറിസ് ജോൺസൺ സർക്കാർ.\nഅതിനിടെ കൊറോണ വൈറസ് ലോക്ക്ഡൗണിന് മുമ്പുള്ള സ്ഥിതിയിലേക്ക് യുകെ സമ്പദ്‌വ്യവസ്ഥയ്ക്ക് മടങ്ങാൻ 2024 വരെ സമയമെടുക്കുമെന്ന് ഇവൈ ഐറ്റം ക്ലബിന്റെ വിലയിരുത്തൽ. ട്ട്രഷറി മാതൃകയിലുള്ള സാമ്പത്തിക മാതൃക ഉപയോഗിക്കുന്ന പഠനം തൊഴിലില്ലായ്മ 3.9 ശതമാനത്തിൽ നിന്ന്9ശതമാനമായി ഉയരുമെന്നും അഭിപ്രായപ്പെടുന്നു.\nഈ വർഷം സമ്പദ്‌വ്യവസ്ഥയുടെ വളർച്ച 11.5 ശതമാനം കുറയും. ഇത് ഒരു മാസം മുമ്പ് പ്രവചിച്ച 8 ശതമാനത്തേക്കാൾ കുറവാണ്. ഉപയോക്താക്കൾ പ്രതീക്ഷിച്ചതിലും കൂടുതൽ ജാഗ്രത പുലർത്തുന്നുണ്ടെന്നും കുറഞ്ഞ ബിസിനസ്സ് നിക്ഷേപം വളർച്ചയെ കൂടുതൽ മാന്ദ്യത്തിലേക്ക് തള്ളിവിടുമെന്നും റിപ്പോർട്ട് വ്യക്തമാക്കുന്നു. അതിനാൽ കൊറോണ വൈറസിന് ശേഷമുള്ള സാമ്പത്തിക രംഗത്തിന്റെ തിരിച്ചുവരവിന് മുമ്പ് പ്രവചിച്ചതിനേക്കാൾ 18 മാസം കൂടുതൽ എടുക്കുമെന്നും പഠനം മുന്നറിയിപ്പ് നൽകുന്നു.


വരാന് പോകുന്നത് കോണ്‍ഗ്രസിന്റെ ‘നല്ല നാളുകള്’; ബിജെപിയെ പരിഹസിച്ചും കോണ്‍ഗ്രസിനെ വാഴ്ത്തിയും ശിവസേന - The Newsrupt\nവരാന് പോകുന്നത് കോണ്‍ഗ്രസിന്റെ ‘നല്ല നാളുകള്’; ബിജെപിയെ പരിഹസിച്ചും കോണ്‍ഗ്രസിനെ വാഴ്ത്തിയും ശിവസേന\nPosted 8 Nov 2018 at 1:48 PM\nവരുന്ന ലോക്‌സഭ തെരഞ്ഞെടുപ്പില് കോണ്‍ഗ്രസിന് തിരിച്ചു വരാന് കഴിയുന്ന അച്ഛേ ദിന് (നല്ല നാളുകളാണ്) വരാന് പോകുന്നതെന്ന് ശിവസേന. കര്‍ണാടക ഉപതെരഞ്ഞെടുപ്പില് കോണ്‍ഗ്രസ് നേടിയ വിജയത്തിന്റെ പശ്ചാത്തലത്തിലാണ് ശിവസേനയുടെ പ്രതികരണം. മുഖപത്രം സാംമ്‌നയിലൂടെയാണ് പ്രതികരണം നടത്തിയത്.\nകര്‍ണാടക തെരഞ്ഞെടുപ്പ് ഫലം അടുത്ത ലോക്‌സഭ തെരഞ്ഞെടുപ്പിലൂടെ കോണ്‍ഗ്രസിന് തിരിച്ചു വരാനുള്ള പുതുജീവനാണ് നല്‍കിയിരിക്കുന്നത്. രാമക്ഷേത്രമടക്കമുള്ള എല്ലാ വാഗ്ദാനങ്ങളും ബിജപി നടപ്പിലാക്കാത്തതാണ് കര്‍ണാടകയിലെ പരാജയകാരണമെന്നും മുഖപ്രസംഗത്തില് പറയുന്നു.\nഎന്ത് കൊണ്ട് ഉപതെരഞ്ഞെടുപ്പുകളില് പരാജയപ്പെട്ടു എന്ന് ബിജെപി പഠിക്കുകയും തിരുത്തുകയും വേണം. ഉത്തര്‍പ്രദേശില് നിന്ന് ആരംഭിച്ചതാണ് പരാജയം. പക്ഷെ ബിജെപി പറയുന്നത് രാജ്യം നല്ലത് എന്തെക്കെയോ സംഭവിച്ചെന്നും വിപ്ലവകരമായ മാറ്റങ്ങള് ഉണ്ടായെന്നുമാണ്. എങ്കില് എന്ത് കൊണ്ട് തോല്‍വികള് തുടരുന്നുവെന്ന് ബിജെപിയോട് മുഖപ്രസംഗത്തില് ചോദിക്കുന്നു.\nകോണ്‍ഗ്രസ് മുക്തഭാരതം എന്നായിരുന്നു 2014ല് ബിജെപി പറഞ്ഞത്. ആ മുദ്രാവാക്യം പൊളിഞ്ഞു. അതേ സമയം കര്‍ണാടക തെരഞ്ഞെടുപ്പ് ഫലം പറയുന്നത് കോണ്‍ഗ്രസിന് ഇനി നല്ല നാളുകളാണ് വരാന് പോകുന്നതെന്നുമാണെന്ന് ശിവസേന പറയുന്നു.\nRahul GandhiElection2019Shiv Sena


Allu Arjun | Pandalam\nPosts in category: Allu Arjun\nതന്റെ മകളുടെ ജന്മദിനാഘോഷം ഗംഭീരമാക്കിയതില് നന്ദി അറിയിച്ച് തെലുങ്ക് സൂപ്പര് സ്റ്റാര് അല്ലു അര്‍ജുന്. മകളുടെ ജന്മദിനം മറക്കാനാവാത്ത വിധം ആഘോഷമാക്കിയ മൈത്രി മൂവി മേക്കേഴ്‌സിന്റെയും, രവി ഗരു, നവീന് ഗരു, ചെറി ഗരു എന്നിവരുടെയും പേരെടുത്ത് പറഞ്ഞായിരുന്നു താരം നന്ദി രേഖപ്പെടുത്തിയത്. നവംബര് 21നായിരുന്നു അല്ലു അര്‍ജുന്റെയും സ്‌നേഹയുടെയും മകള് അര്‍ഹയുടെ പിറന്നാള്. ‘മെനി മെനി ഹാപ്പി റിട്ടേണ്‍സ് ഓഫ് ദ ഡേ മൈ അര്‍ഹ. നീ നല്‍കുന്ന അളവില്ലാത്ത സ്‌നേഹത്തിനും സന്തോഷത്തിനും നന്ദി. എന്റെ […]\nAllu Arha, Allu Arjun, Entertainment, Home Posts, News, News Video\nസോഷ്യല് മീഡിയയില് തരംഗമായി നടന് അല്ലു അര്‍ജുവിന്റെ മകള് അര്‍ഹയുടെ പ്രകടനം. മണി രത്നത്തിന്റെ സംവിധാനത്തില് പുറത്തിറങ്ങിയ അഞ്ജലിയിലെ ‘എവര് ഗ്രീന്’ ഗാനത്തിന്റെ പുനരാവിഷ്‌കരണത്തിലാണ് അര്‍ഹ അഭിനയ മികവ് തെളിയിച്ചത്. The post ‘അച്ഛനെ വെല്ലുന്ന’ പ്രകടനവുമായി അല്ലു അര്‍ജുന്റെ മകള് അര്‍ഹ; വീഡിയോ കാണാം appeared first on Reporter Live.\nAllu Arha, Allu Arjun, Anjali Anjali Video Song, Entertainment, Home Posts, Homepage, Ilaiyaraja, News, News Video\nഅതിരപ്പള്ളിയില് നിന്നും മരെടുമില്ലിയിലേക്ക്; ചിത്രീകരണം പുനരാരംഭിച്ച് സുകുമാര്-അല്ലു അര്‍ജുന് ചിത്രം ‘പുഷ്പ’\nഅല്ലു അര്‍ജുന്റെ പുതിയ ചിത്രമായ പുഷ്പയുടെ ചിത്രീകരണം വീണ്ടും ആരംഭിച്ചു. The post അതിരപ്പള്ളിയില് നിന്നും മരെടുമില്ലിയിലേക്ക്; ചിത്രീകരണം പുനരാരംഭിച്ച് സുകുമാര്-അല്ലു അര്‍ജുന് ചിത്രം ‘പുഷ്പ’ appeared first on Reporter Live.\nAllu Arjun, Entertainment, Home Posts, Homepage, News, News Video, pushpa, Sukumar, Telugu Movie\n‘ജനതാ ഗാരേജി’ന്‍റെ സംവിധായകന് കൊരട്ടല ശിവയുടെ പുതിയ ചിത്രത്തില് അല്ലു അര്‍ജുന് നായകന്. സിനിമയുടെ ആദ്യ പോസ്റ്റര് നടന് തന്റെ ഇന്‍സ്റ്റഗ്രാം പേജിലൂടെ പങ്കുവച്ചു. സുധാകര് മക്കിനേനിയും ഗീത ആര്‍ട്‍സും ചേര്‍ന്നാണ് നിര്‍മ്മാണം. #AA21എന്നാണ് പോസ്റ്ററില് ചിത്രത്തിന്റെ പേരായി കുറിച്ചിരിക്കുന്നത്. ദുരെയുള്ള ഒരു ഗ്രാമത്തിലേക്ക് നോക്കിനില്‍ക്കുന്ന രണ്ട് യുവാക്കളെയാണ് പോസ്റ്ററില് കാണാന് സാധിക്കുന്നത്. ബിഗ് ബജറ്റില് ബഹുഭാഷകളായി ഒരുങ്ങുന്ന ചിത്രത്തിന്‍റെ ഷൂട്ടിംഗ് അടുത്ത വര്‍ഷം ആരംഭിക്കും. 2022 ആദ്യം ചിത്രം റിലീസിനെത്തുമെന്നാണ് പ്രതീക്ഷ. സിനിമയെക്കുറിച്ചുള്ള മറ്റ് വിവരങ്ങളൊന്നും […]\nAllu Arjun, Movies\nഅല്ലു അര്‍ജുന് നായകനാകുന്ന പുതിയ ചിത്രമായ ‘പുഷ്പ’യില് അല്ലു അര്‍ജുന് പുതിയ ഗെറ്റപ്പിലാണ് എത്തുന്നത്. അല്ലുവിനെ ഇതുവരെ ആരാധകര് കാണാത്ത ഡാര്‍ക്ക് ഷേഡിലാണ് ഇത്തവണ താരം സ്ക്രീനിലെത്തുന്നത്. ശാരീരികമായും മാനസികമായും ചിത്രത്തിനുവേണ്ടി ഒത്തിരി തയ്യാറെടുപ്പുകള് എടുത്ത താരം ഈ ചിത്രത്തിനു വേണ്ടി 35 കോടി രൂപയാണ് പ്രതിഫലം വാങ്ങിയെന്നാണ് ടോളിവുഡില് നിന്നുള്ള പുതിയ റിപ്പോര്‍ട്ട്. ഏറ്റവും ഒടുവില് റിലീസ് ചെയ്ത അല വൈകുണ്ഠപുരമലു എന്ന ചിത്രത്തിന് വേണ്ടി 25 കോടി രൂപയായിരുന്നു നടന് വാങ്ങിയ പ്രതിഫലം. വന് […]\nAllu Arjun, News\nജൂണ് – ജൂലായ് മാസങ്ങളില് ഷൂട്ടിംഗ് പുനരാരംഭിക്കാന് സര്‍ക്കാര് അനുവദിച്ചാലും പിന്നെയും രണ്ട് മൂന്ന് മാസം കൂടി കാത്തിരിക്കാനാണ് തന്റെ തീരുമാനമെന്ന് തെലുങ്ക് യുവതാരം അല്ലു അര്‍ജുന്. പുഷ്പ എന്ന ചിത്രമാണ് അല്ലു പൂര്‍ത്തിയാക്കാനുള്ളത്. കൊവിഡ് – 19 വ്യാപനത്തെ തുടര്‍ന്ന് സര്‍ക്കാര് പ്രഖ്യാപിച്ച ലോക്ക് ഡൗണ് പിന്‍വലിച്ചുകഴിഞ്ഞാല് എത്രയും പെട്ടെന്ന് ആര്. ആര്. ആര്.എന്ന് താത്‌കാലികമായി പേരിട്ടിരിക്കുന്ന ചിത്രത്തിന്റെ ഷൂട്ടിംഗ് പുനരാരംഭിക്കാനാണ് തീരുമാനമെന്ന് സംവിധായകന് രാജമൗലി പ്രസ്താവിച്ചിരുന്നു. ഈയവസരത്തിലാണ് അല്ലു തന്റെ നിലപാട് വ്യക്തമാക്കിയത്. about […]\nAllu Arjun, Malayalam\nഅല വൈകുണ്ഠപുരംലോ’ എന്ന ചിത്രത്തിലെ ഹിറ്റ് ഗാനം ‘ബുട്ട ബൊമ്മയ്ക്ക് ചുവട് വെയ്ക്കുകയാണ് താരങ്ങൾ. ഇപ്പോൾ ഇതാ ഈ ഗാനത്തിന് തകർപ്പൻ ഡാൻസുമായി ആസ്‌ട്രേലിയന് ക്രിക്കറ്റ് താരം ഡേവിഡ് വാര്‍ണറും ഭാര്യയും മകളുടെ അഭ്യര്‍ഥനയെ തുടര്‍ന്നാണ് ഡേവിഡ് ടിക് ടോക്കിലേക്ക് അരങ്ങേറ്റം കുറിച്ചത്. ”ഇത് ടിക് ടോക് സമയം..ബട്ട ബൊമ്മ…നിങ്ങളുടെ കംഫര്‍ട്ട് സോണില് നിന്നും പുറത്തുവരൂ” എന്നാണ് താരം ഇന്‍സ്റ്റഗ്രാമില് കുറിച്ചിരിക്കുന്നത്. നന്ദി പറഞ്ഞ് കമന്റിട്ട് അല്ലുവും രംഗത്തെത്തിയിട്ടുണ്ട്. ത്രിവിക്രം ശ്രീനിവാസ് ഒരുക്കിയ ചിത്രമായിരുന്നു അല വൈകുണ്ഠപുരംലോ. […]\nAllu Arjun, social media\nമുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവന നൽകി അല്ലു അര്‍ജുന്.25 ലക്ഷം രൂപയാണ് നൽകിയത്. മുഖ്യമന്ത്രി പിണറായി വിജയനാണ് വാര്‍ത്താസമ്മേളനത്തില് ഇക്കാര്യം പറഞ്ഞത്. ‘ഞാനും ഒപ്പമുണ്ട്’ എന്നാണ് സഹായം നല്‍കി അല്ലു അര്‍ജുന് പറഞ്ഞത്. മുന്‍പ് പ്രളയകാലത്തും കേരളത്തിന് കൈത്താങ്ങായി അല്ലു അര്‍ജുന് എത്തിയിരുന്നു. കൊറോണ ദുരിതാശ്വാസനിധിയുമായി മലയാളസിനിമയിലെ സംഘടനയായ ഫെഫ്ക മുന്നിട്ടിറങ്ങിയപ്പോള് തന്നെ അല്ലു അര്‍ജുന് ധനസഹായം നല്‍കാന് തയ്യാറാണെന്ന് അറിയിച്ചിരുന്നുവെന്ന് ബി ഉണ്ണികൃഷ്ണന് വെളിപ്പെടുത്തിയിരുന്നു. allu arjun The post പ്രളയ കാലത്ത് മാത്രമല്ല; കോവിഡിലും കേരളത്തിന് […]\nദളപതി വിജയെക്കുറിച്ചും അല്ലു അര്‍ജുനെക്കുറിച്ചും ഹൃതിക് റോഷന് പറയുന്ന വീഡിയോയാണ് ഇപ്പോള് സോഷ്യല് മീഡിയയില് വൈറലാവുന്നത്.അല്ലു അര്‍ജുന് ഊര്‍ജ്ജസ്വലതോയെടുയം ശക്തനും പ്രചോദനം നല്‍കുന്ന ആളുമാണ്. അതുപോലെ വിജയ് അദ്ദേഹം ആരുമറിയാതെ രഹസ്യമായി എന്തോ ഒരു ഡയറ്റ് നടത്താറുണ്ട്. കാരണം ഇവരുടെ എനര്‍ജിയുടെ പിന്നില് മറ്റെന്തോ കാരണമുണ്ട്. അവര് ഡാന്‍സ് കളിക്കുന്നതിന് മുന്‍പ് എന്താണ് കഴിക്കുന്നതെന്ന് അറിയാന് എനിക്കും താല്‍പര്യമുണ്ട്. സ്വന്തം ഡാന്‍സിനെ കുറിച്ചുള്ള ചോദ്യത്തിന് പരിശീലനമാണ് കൂടുതലുമെന്നായിരുന്നു ഉത്തരം. എല്ലാം ശരിയാണെങ്കില് പിന്നെ അതിനെ കുറിച്ചങ്ങ് മറന്നേക്കു. […]\nAllu Arjun, Bollywood, Hrithik Roshan, vijay\nമലയാളത്തിലും തെലുങ്കിലും ഒരേ സമയം ആരാധകരുള്ള നടനാണ് നടൻ അല്ലു അർജുൻ.ബണ്ണി, ആര്യ, ഹാപ്പി എന്നീ ചിത്രങ്ങളെല്ലാം മായാളികൾ ഇരുകയ്യും നീട്ടി സ്വീകരിച്ചു. ആ സ്നേഹം തിരിച്ചും താരത്തിനുണ്ട് . കേരളം തന്റെ രണ്ടാം വീടാണെന്നാണ് അല്ലു അർജുൻ പറയുന്നത്. മലയാള സിനിമയിലെ തന്റെ ഇഷ്ടങ്ങളെ കുറിച്ച് മനോരമയുമായുള്ള അഭിമുഖത്തിൽ മനസ്സ് തുറന്ന് താരം ‘മമ്മൂട്ടി സാറിനോടും മോഹന്‍ലാല് സാറിനോടും തികഞ്ഞ ആദരവാണുള്ളത്. മലയാളത്തിലെ മാത്രമല്ല, രാജ്യത്തെ തന്നെ മികച്ച അഭിനേതാക്കളാണവര്. എങ്കിലും വ്യക്തിപരമായി ആരാധന കൂടുതലുള്ളതു […]\nAllu Arjun, Malayalam, mammootty, mohanlal


ട്രംപ് ഇനി ഫേസ്ബുക്കും ഇന്‍സ്റ്റാഗ്രാമും ഉപയോഗിക്കേണ്ട; വിലക്കുമായി സക്കര്‍ബര്‍ഗ് | Reporter Kerala\nവാഷിങ്ടണ്: അമേരിക്കയിലെ പാര്‍ലമെന്റ് ആക്രമണവുമായി ബന്ധപ്പെട്ട് അമേരിക്കന് പ്രസിഡന്റ് ഡൊണള്‍ഡ് ട്രംപിന് അനിശ്ചിതകാലത്തേക്ക് വിലക്കേര്‍പ്പെടുത്തി ഫേയ്സ്ബുക്ക്. സിഇഒ മാര്‍ക്ക് സക്കര്‍ബര്‍ഗാണ് ഇതു സംബന്ധിച്ച വിവരം അറിയിച്ചത്. ഫേയ്സ്ബുക്കും ഇന്‍സ്റ്റഗ്രാമും ട്രംപ് ഉപയോഗിക്കുന്നതിലൂടെ അപകടസാധ്യത കൂട്ടുന്നത് കണക്കിലെടുത്താണ് നടപടി. പ്രസിഡന്റിന്റെ അധികാര കൈമാറ്റം പൂര്‍ണമാകുന്നതുവരെ ഇത് തുടരുമെന്നാണ് സക്കര്‍ബര്‍ഗ് ഫേയ്സ്ബുക്ക് കുറിപ്പിലൂടെ അറിയിച്ചു.\n‘ഈ സമയത്ത് പ്രസിഡന്റിന് ഞങ്ങളുടെ സേവനം തുടര്‍ന്നും ലഭ്യമാക്കുന്നതിന്റെ അപകടസാധ്യത വളരെ വലുതാണെന്ന് ഞങ്ങള് കുരുതുന്നു. ട്രംപിന്റെ ഫേസ്ബുക്ക്, ഇന്‍സ്റ്റഗ്രാം അക്കൗണ്ടുകള്‍ക്ക് ഇപ്പോള് ഏര്‍പ്പെടുത്തിയിരിക്കുന്ന നിരോധനം അനിശ്ചിതമായോ, അല്ലെങ്കില് അധികാര കൈമാറ്റം നടക്കുംവരെ രണ്ടാഴ്ചത്തേക്കെങ്കിലുമോ നീട്ടുമെന്ന് സക്കര്‍ബര്‍ഗ് അറിയിച്ചു.\nകഴിഞ്ഞ ദിവസമാണ് ട്രംപിന്റെ ട്വിറ്റര് അക്കൗണ്ട് മരവിപ്പിച്ചത്. സര്‍ക്കാരിനെതിരേ രൂക്ഷമായ കലാപം അഴിച്ചുവിടുന്നതിന് പ്രേരിപ്പിക്കുന്ന തരത്തിലുള്ള പോസ്റ്റുകളാണ് ട്രംപ് നടത്തിയതെന്ന് കണ്ടെത്തിയതിനെ തുടര്‍ന്നാണ് നടപടി.\nട്രംപ് അനുകൂലികളുടെ അക്രമണത്തെ തുടര്‍ന്ന് പൊലീസ് വെടിവെയ്പ്പില് ഇതുവരെ നാല് മരണമാണ് സ്ഥിരീകരിച്ചത്.\nPreviousഷാര്‍ജയില് അതിവേഗ ഇലക്‌ട്രിക് സ്കൈപോഡ് ഗതാഗത സംവിധാനത്തിന്റെ ആദ്യഘട്ടം പൂര്‍ത്തിയായി\nNextഡ്രൈ റണ് വിജയം; വാക്‌സിന് കേരളവും സജ്ജമാകുന്നു; രജിസ്ട്രേഷന് പുരോഗമിക്കുന്നു


ന്യൂസീലാന്‍ഡില് ഇന്ത്യാക്കാരി വിദ്യാര്‍ഥിനി കുത്തേറ്റ് മരിച്ചു - Pravasishabdam\nHome News International ന്യൂസീലാന്‍ഡില് ഇന്ത്യാക്കാരി വിദ്യാര്‍ഥിനി കുത്തേറ്റ് മരിച്ചു\nന്യൂസീലാന്‍ഡില് ഇന്ത്യാക്കാരി വിദ്യാര്‍ഥിനി കുത്തേറ്റ് മരിച്ചു\nഓക്ക്‌ലാന്‍ഡ്(ന്യൂസീലാന്‍ഡ്): ഇന്ത്യാക്കാരി വിദ്യാര്‍ഥിനിയെ ക്ലാസ് റൂമിന്റെ മുന്‍പിലിട്ട് കുത്തിക്കൊലപ്പെടുത്തി. സംഭവത്തില് മറ്റൊരു യുവാവിനും കുത്തേറ്റു. കൊല്ലപ്പെട്ട ഇന്ത്യന് യുവതിയുടെ ഭര്‍ത്താവാണ് കൊല നടത്തിയതെന്ന് വിശ്വസിക്കുന്നതായി ഓക്ക്‌ലാന്‍ഡ് പോലീസ് റിപ്പോര്‍ട്ട് ചെയ്യുന്നു.\nയുവതിക്ക് സംഭവത്തില് കുത്തേറ്റ യുവാവുമായിട്ടുള്ള അവിഹിത ബന്ധമാണ് കൊലപാതകത്തിലേക്ക് നയിച്ചതായി കരുതുന്നുവെന്ന് പോലീസ് പറഞ്ഞു. എ.ഡബ്‌ല്യു.ഐ ഇന്റെര്‍നാഷണല് എഡ്യൂക്കേഷന് ഗ്രൂപ്പിലെ ഐ.റ്റി വിദ്യാര്‍ഥികളാണിവര്. യുവതി കഴിഞ്ഞ ഒന്നര വര്‍ഷമായിട്ട് ഈ സ്ഥാപനത്തില് പഠിക്കുന്നു. കുത്തേറ്റ വിദ്യാര്‍ഥിനി സംഭവസ്ഥലത്ത് മരിച്ചതായാണ് റിപ്പോര്‍ട്ട്. ഇവരുടെ പേരുവിവരങ്ങള് പോലീസ് വെളിപ്പെടുത്തിയിട്ടില്ല. കൊല്ലപ്പെട്ട യുവതിക്ക് 20-വയസ്സാണ് പ്രായം.\nPrevious articleഒ ഐ സി സി സൗദി നാഷണല് പ്രസിഡണ്ട് പി എം നജീബിനെ ദമ്മാം ഒ ഐ സി സി അഭിനന്ദിച്ചു\nNext articleഉപമകളും ഉദാഹരണങ്ങളും


കരിപ്പൂർ വിമാനാപകടത്തിൽ അടിയന്തര രക്ഷാ നടപടികൾക്ക് മുഖ്യമന്ത്രി പിണറായി വിജയൻ നിർദേശം നൽകി. തദ്ദേശ സ്വയംഭരണ വകുപ്പ് മന്ത്രി എസി മൊയ്തീനോട് അടിയന്തരമായി സംഭവസ്ഥലത്തെത്തി രക്ഷാ പ്രവർത്തനങ്ങൾക്ക് നേതൃത്വം നൽകാൻ മുഖ്യമന്ത്രി നിർദ്ദേശിച്ചു. അദ്ദേഹം തൃശൂരിൽ നിന്ന് പുറപ്പെട്ടു.\nഐ ജി യുടെ നേതൃത്വത്തിലുള്ള പൊലീസ് സന്നാഹവും രണ്ട് ജില്ലകളിലെ ഫയർ ആൻഡ് റെസ്‌ക്യൂ ടീമും രക്ഷാപ്രവർത്തനങ്ങളിൽ പങ്കാളികളാവുന്നുണ്ട്. ആവശ്യമായ ആരോഗ്യ സംവിധാനവും സജ്ജമാക്കാൻ നിർദ്ദേശിച്ചിട്ടുണ്ട്. ദുരന്തനിവാരണത്തിന് സംസ്ഥാന സർക്കാരിന്റെ എല്ലാ സംവിധാനങ്ങളും ഉപയോഗിക്കണമെന്ന് നിർദ്ദേശിച്ചു. അപകടമരണങ്ങളിൽ മുഖ്യമന്ത്രി അനുശോചനം രേഖപ്പെടുത്തി.\nNext ഓട്ടോറിക്ഷാ ഡ്രൈവറെ പുഴയിൽ കാണാതായി


നസ്രാണി: September 2014\nമർത്ത് മറിയത്തിന്റെ സ്വർഗ്ഗാരോപണം\n(ദുക്റാന 1982 ആഗസ്റ്റ് ലക്കത്തിൽ പ്രസിദ്ധീകരിച്ച പൈങ്ങോട്ട് ചാൾസ് അച്ചന്റെ ലേഖനം)\nമറ്റെല്ലാ മനുഷ്യരേയും പോലെ മറിയവും മരണത്തിനു വിധേയയായി എന്നാണ് സഭാ പാരമ്പര്യം. മരിച്ചു മൂന്നുദിവസം കഴിഞ്ഞാണ് അവൾ സ്വർഗ്ഗം പ്രാപിച്ചതെന്ന് ചിലരും അല്ല നാല്പതു ദിവസം കഴിഞ്ഞാണ് എന്നു വേറേ ചിലരും അഭിപ്രായപ്പെട്ടിട്ടൂണ്ട്. എന്നാൽ ഈ അഭിപ്രായങ്ങൾ ഈശോയുടെ ഉയർപ്പും സ്വർഗ്ഗാരോഹണവും കണ്മുൻപിൽ വന്നു ചിന്തിച്ചതിന്റെ ഫലമായ സങ്കല്പങ്ങൾ മാത്രമാണ്.\nമാതാവിന്റെ സ്വർഗ്ഗപ്രാപ്തിയെകുറിച്ച് കോപ്റ്റിക് ഭാഷയിൽ എഴുതപ്പെട്ട ഐതീഹ്യത്തിന്റെ സംഗ്രഹം താഴെ ചേർക്കുന്നു. മ്ശിഹായുടെ സ്വർഗ്ഗാരോഹണത്തിനു ശേഷം ശിഷ്യന്മാരിൽ ചിലരോടൊത്ത് മറിയവും മറ്റു ചില കന്യകകളും പാർത്തിരുന്നു. തോബി മാസം 20ആം ദിവസം എല്ലാവരും ബലിപീഠത്തിനടുത്തു സമ്മേളിച്ചിരിയ്ക്കെ കർത്താവ് അവർക്കു പ്രത്യക്ഷനായി. ശ്ലീഹന്മാർ ഓരോരുത്തർക്കും കുറിയിട്ടു കിട്ടിയ സ്ഥലങ്ങളിലേയ്ക്കു പോവുന്നതിനു മുൻപായി, അതായത് പിറ്റേദിവസം തന്നെ ഒരു ബലി സ്വീകരിയ്ക്കുമെന്ന് ആ അവസരത്തിൽ കർത്താവ് അരുളിച്ചെയ്തു. ഇരുപത്തി ഒന്നാം തിയതി മ്ശിഹാ ദൈവദൂതന്മാരോടും സങ്കീർത്തകനായ ദാവിദിനോടൂം കൂടെ ആഗതനായി അമ്മയെ സ്വർഗ്ഗത്തിലേയ്ക്കു കൂട്ടിക്കൊണ്ടൂ പോവുകയാണെന്ന വിവരം വെളിപ്പെടുത്തി. മറിയം കിഴക്കോട്ടൂ തിരിഞ്ഞു പ്രാർത്ഥിച്ച ശേഷം അങ്ങോട്ടൂ തന്നെ തിരിഞ്ഞു കിടന്നു. അനന്തരം അവൾ മരണമടഞ്ഞു. മൂന്നര ദിവസത്തേയ്ക്ക് ശ്ലീഹന്മാർ കല്ലറയ്ക്കു കാവലിരുന്നു. മാനസാന്തരപ്പെട്ട ചില യൂദന്മാർ അതിനുശേഷം കല്ലറ തുറന്നപ്പോൾ അതു ശൂന്യമായിട്ടാണ് കണ്ടത്. മുകളിൽ നിന്നുള്ള ആജ്ഞപ്രകാരം ഏഴുമാസം കഴിഞ്ഞ് അതായത് മെസോർ മാസം 15ന് അവർ ഒരുമിച്ചു കൂടി, 16 ന് വെളുപ്പിന് ഈശോയും അമ്മയൂം സ്വർഗ്ഗരഥത്തിൽ പ്രത്യക്ഷരായി. ശ്ലീഹന്മാരോടൊന്നിച്ച് കുറച്ചു സമയം ചിലവഴിച്ച ശേഷം സ്വർഗ്ഗത്തിലേയ്ക്കു തിരിച്ചു പോയി. തോബി മാസം 21ന് മറിയം മരിയ്ക്കുകയും മെസോർ 16ന് സ്വർഗ്ഗത്തിലേയ്ക്ക് ഉടലോടെ എടുക്കപ്പെടുകയും ചെയ്തത് എവോദിയൂസ് എന്നയാൾ കണ്ടതായിട്ടാണ് രേഖയിൽ കാണുന്നത്.\n536 മുതൽ 568 വരെ അലക്സാണ്ടിയായിലെ യാക്കോബായ പാത്രിയർക്കിസായിരുന്നയാളെന്നു തന്നെ കരുതപ്പെടുന്ന തെയോദിസിയൂസ് നല്കുന്ന വിവരണപ്രകാരം മറിയം തോബിമാസം 21ന് മരിയ്ക്കുകയും 206 ദിവസം കഴിഞ്ഞ് മെസോർ മാസം 15 നു വൈകിട്ട് സ്വശരീരം പ്രാപിച്ചുകൊണ്ട് സ്വർഗ്ഗം പ്രാപിയ്ക്കുകയും ചെയ്തു.\nഗ്രീക്കുവിവരണം ഇതിൽ നിന്നും വ്യത്യസ്ഥമാണ്. തിരുക്കല്ലറയിങ്കൽ സുഗന്ധദ്രവ്യങ്ങൾ കത്തിയ്ക്കുവാൻ പതിവായി പോയിരുന്ന മറിയത്തെ ഒരു വെള്ളിയാഴ്ച ഗബ്രിയേൽ ദൂതൻ സന്ദർശിച്ച് ആസന്നമായ മരണത്തെക്കുറിച്ച് മുന്നറിയീപ്പു നൽകി. ഉടൻ തന്നെ അവൾ ബേസ്‌ലഹേമിലേയ്ക്ക് പോയി. യോഹന്നാനെയും മറ്റു ശ്ലീഹന്മാരെയും തന്റെ പക്കലെത്തിയ്ക്കണമെന്നു പ്രാർത്ഥിച്ചു.താമസം വിനാ അവരെല്ലാം മേഘത്തിനു മുകളിൽ യാത്രചെയ്തു വന്നെത്തി. മറിയത്തെ അവർ കിടക്കയിൽ വഹിച്ചുകൊണ്ട് ഓർശ്ലേത്തേയ്കുപോയി. അവിടെവച്ച് അവൾ മരിച്ചു സംസ്കരിക്കപ്പെട്ടു. എന്നാൽ ശരീരം സ്വർഗ്ഗത്തിലേയ്ക്കു കരേറ്റപ്പെട്ടു.\nമറിയത്തിന്റെ മരണത്തിന്റേയും സംസ്കാരത്തിന്റെയും സ്ഥലമെന്ന ബഹുമതി അപ്പേസൂസിനും ഓർശ്ലേമിനും പണ്ഢിതന്മാർ നൽകി കാണുന്നു. ഗാഗുൽത്തായിൽ വച്ച് മറിയത്തെ അമ്മയായി സ്വീകരിച്ച യോഹന്നാൻ ജീവിതസായാഹ്നം ചിലവഴിച്ചത് അപ്പേസൂസിലായതിനാൽ മറിയവും അവിടെത്തന്നെ ആയിരിയ്ക്കണം ജീവിച്ചത് എന്നു ചിലർ കരുതുന്നു. അപ്പേസൂസ് സൂനഹദോസ് മറിയത്തിന്റെ നാമത്തിലുള്ള ദേവാലയത്തേക്കുറിച്ച് പലപ്രാവശ്യം പരാമർശിയ്ക്കുന്നുണ്ട്.പണ്ടുകാലത്ത് ഒരു ദേവലയം അതിന്റെ നാമകാരണനായ വിശുദ്ധ കബറിടത്തിന്റേയോ തിരുശേഷിപ്പിന്റേയോ ചുരുങ്ങിയ പക്ഷം അദ്ദേഹത്തിൽ നിന്നുള്ള കാര്യമായ എന്തെങ്കിലും ഓർമ്മ വസ്തുവിന്റേയോ സാന്നിദ്ധ്യത്തിന്റെയോ ശക്തമായ ഒരു സൂചനയായിരുന്നു.\nഐതീഹങ്ങൾ ഓർശ്ലേമിനെയാണ് അനുകൂലിയ്ക്കുന്നത്. ഇതിനും പുറമേ ആദ്യകാലത്തെ ചിലരുടെ സാക്ഷ്യങ്ങളും ഓർശ്ലേമിന്റെ അവകാശവാദത്തെ പിന്തുണയ്ക്കുന്നു. 451ൽ അവിടെ മെത്രാനായിരുന്ന ജൂവനാലിലോട് മറിയത്തിന്റെ ശരീരം എവിടെയാണെന്ന് മാർസിയൻ ചക്രവർത്തി ചോദിച്ചു. കോൺസ്റ്റാന്റിനോപ്പിളിൽ പുതിയതായി പണികഴിച്ച ദേവാലയത്തിലേയ്ക്കു തിരുശരീരം കൊണ്ടുപോകണമെന്നായിരുന്നു അദ്ദേഹത്തിന്റെ താത്പര്യം. മറിയത്തിന്റെ ശരീരം സ്വർഗ്ഗത്തിലാണെന്നും അവളുടെ കബറിടവും ശരീരം പൊതിഞ്ഞ തുണീയും കൊണ്ട് ചക്രവർത്തി തൃപ്തിയടയേണ്ടീ വരുമെന്നും ആയിരുന്നു ജൂവനാലിന്റെ മറുപടി. കബറിടം ഓർശ്ലേമിലാണെന്നാണല്ലോ ഇതിന്റെ സൂചന. 570ലെ ഒരു തീർത്ഥാടകനായ അന്തോനീസിന്റെ കുറീപ്പു പ്രകാരം കബറിടം ഗേത്സമേനിലായിരുന്നത്രേ. സെഹിയോൻ മാളികയിലാണെന്നു പറയുന്നവരും ഇല്ലാതില്ല.\nഅന്നാ കത്തരീരാ എമറീഹ് എന്ന അഗസ്തീനിയൻ സന്യാസിനിയ്ക്ക് ഈ വിഷയം സംബന്ധിച്ച് ദർശനമുണ്ടായതായി പറയപ്പെടുന്നു. അതിൻ പ്രകാരം മ്ശിഹായ്ക്കു 48 വർഷങ്ങൾക്കു ശേഷം അപ്പേസൂസിൽ നിന്ന് ഏതാണ്ട് എട്ടുകിലോമീറ്റർ അകലെയുള്ള ഭവനത്തിൽ വച്ച് മറിയം ദിവംഗതയായി. അവൾക്കുവേണ്ടി ശ്ലീഹന്മാർ ഒലിവു മലയിൽ കബറിടം തയ്യാറാക്കി.\nവിവിധ പേരുകൾ ലഭിച്ചിട്ടൂള്ള ഒരു തിരുന്നാളാണിത്. ഉറക്കം എന്നർത്ഥമുള്ള Dormitic (ഗ്രീക്കിൽ Koimesis) എന്നും മരണം കടന്നു പോകൽ എന്നൊക്കെ അർത്ഥമുള്ള Depositio, Trantius എന്നും ഇതിനു പേരുകളുണ്ടായിരുന്നു. മറിയം സ്വശക്തിയാലല്ല സ്വർഗ്ഗത്തിലെത്തിയത് എന്ന കാര്യം ഉൾക്കൊള്ളുന്ന സ്വർഗ്ഗാരോപണം (Assumption) എന്ന പദം പണ്ടു വിശുദ്ധരുടെ മരണത്തേയും സ്വർഗ്ഗപ്രാപ്തിയേയും കുറിച്ച് പറയുവാൻ ഉപയോഗിച്ചിരുന്ന വാക്കാണ്.\nമാറിത്താമസം എന്നർത്ഥമുള്ള ശൂനായാ (ശൂനോയോ) എന്നാണ് മലങ്കരറീത്തിൽ ഇതിനുള്ള പേര്. പൗരസ്ത്യ സുറിയാനി നമസ്കാരങ്ങളിലും ഈ പേര് കാണുന്നുണ്ട്. മരണം, വേർപാട് എന്നൊക്കെ അർത്ഥമുള്ള 'ഉൻദാന' എന്ന പദവും പൗരസ്ത്യ സുറിയാനി ക്രമമനുസരിച്ച് ഈ ദിവസത്തിന് നമസ്കാരത്തിൽ ഉപയോഗിച്ചിട്ടൂണ്ട്.\nഓർശ്ലേമിലെ മറിയത്തിന്റെ കബറിടത്തിലേയ്കുള്ള തീർത്ഥാടനത്തിൽ നിന്നാണ് ഈ തിരുന്നാൾ ആവിർഭവിച്ചത് എന്ന് കാബറോൾ എന്ന പണ്ഢിതൻ അഭിപ്രായപ്പെടുന്നു. അതെങ്ങനെയായാലും വളരെ പുരാതന കാലം മുതൽക്കുതന്നെ ആഘോഷിച്ചിരുന്ന ഒരു തിരുന്നാളാണ് ഇത്. കോൻസ്റ്റാന്റിനോപ്പിൾ പാത്രിയർക്കീസ് പ്രോക്ലസ് 429ൽ മറിയത്തിന്റെ ആഘോഷമായ ഒരു തിരുന്നാളിൽ പ്രസംഗിച്ചെന്നു പറയപ്പെടുന്നത് ആഗസ്റ്റ് 15ന് ആയിരിയ്ക്കാനാണു സാധ്യത്. സിറിയായിലെ ചില പള്ളികളിൽ ആഗസ്റ്റു പതിനഞ്ചിന് മറിയത്തിന്റെ ഓർമ്മ കൊണ്ടാടുന്നതായി 523ൽ മരിച്ച സാഗൂറിലെ മാർ യാക്കോബ് പ്രസ്താവിച്ചിട്ടുണ്ട്. ആഗസ്തു 15ന് ഈ തിരുന്നാൾ ആഘോഷിയ്ക്കണമെന്ന് മാവുരൂസ് ചക്രവർത്തി അദ്ദേഹത്തിന്റെ അധികാര പരിധിയിലുള്ള പള്ളികളിൽ നിർദ്ദേശം നൽകി. നേരത്തേ തന്നെ നിലവിലുണ്ടായിരുന്ന തിരുന്നാളെന്ന നിലയ്ക്കാണ് അദ്ദേഹം ഈ തീരുമാനമെടുത്തത്. മറിയത്തിന്റെ മരണദിവസം (die dornitionis) ലുത്തിനിയ ചൊല്ലണമെന്ന് ഒന്നാം സേർജ്‌യൂസ് മാർപ്പാപ്പ (687-701) നിശ്ചയിച്ചു. പൗരസ്ത്യ സഭകളിൽ ഉത്ഭവിച്ച ഈ തിരുന്നാൾ പാശ്ചാത്യ സഭയിൽ വന്നത് ഒന്നാം തിയഡോർ പാപ്പായുടെ (642-649) കാലത്താണ്.\nഈ ദിവസം മറിയത്തിന്റെ ഏറ്റവും വലിയ തിരുന്നാളായിട്ടാണ് പണ്ടു മുതൽക്കേ തന്നെ ആചരിച്ചിരുന്നത്. ആ ദിവസത്തെ പ്രാർത്ഥനകളിൽ അമ്മയ്ക്കു കിട്ടിയ മഹത്വത്തെ സഭ അനുസ്മരിയ്ക്കുകയും അതിന്റെ ദാതാവായ ദൈവത്തിനു നന്ദി പറയുകയും ചെയ്യുന്നുണ്ട്. ഉദാഹരണത്തിന് പൗരസ്ത്യ സുറിയാനി സഭ ഈ ദിവസത്തെ റംശായിൽ ഇങ്ങനെ പാടുന്നുണ്ട്. "ഞങ്ങളുടെ രക്ഷകനായ മിശിഹായേ നിന്നെ ഞങ്ങൾ സ്തുതിയ്ക്കുകയും പുകഴ്ത്തുകയും ചെയ്യുന്നു. എന്തുകൊണ്ടുന്നാൽ ജീവന്റെ അമ്മയെ മായ നിറഞ്ഞ ലോകത്തിൽ നിന്ന് സൗഭാഗ്യത്തിന്റെ സ്ഥലത്തേയ്ക്കു മാറ്റുന്നതിന് ഇന്നേ ദിവസം നീ പ്രസാദിച്ചു".\nഅമ്മയുടെ അവസാന നിമിഷങ്ങളേക്കുറിച്ച് ഐതീഹ്യങ്ങളിൽ പറയുന്നതരം സൂചനകൾ പ്രാർത്ഥനകളിലും കാണുന്നുണ്ട്. മരിയ്ക്കുന്നതിനു മുൻപ് ശ്ലീഹന്മാരെ കാണണമെന്ന ആഗ്രഹം അമ്മ പ്രകടിപ്പിച്ചതായും അതനുസരിച്ച് റൂഹാദ്ക്കുദിശാ അവരെ അമ്മയുടെ പക്കലെത്തിച്ചതായും ചില ഗാനങ്ങളിൽ പറയുന്നു. ശ്ലീഹന്മാരുടെ സാന്നിധ്യത്തെക്കുറിച്ച് യാക്കോബായ നമസ്കാരപ്പുസ്തകങ്ങളിൽ പലയിടത്തും പറഞ്ഞു കാണുന്നു. പത്രോസിനെ റോമായിൽ നിന്നും യോഹന്നാനെ അപ്പേസൂസിൽ നിന്നും തോമായെ ഇന്ത്യയിൽ നിന്നും റൂഹാദ്ക്കുദിശാ ആനയിച്ചു എന്ന് ഈ ദിവസത്തെ രാത്രി നമസ്കാരത്തിൽ പറഞ്ഞു കാണുന്നു.\nനമ്മെ സംബന്ധിച്ചിടത്തോളം ഇത് പ്രത്യാശയുടെ തിരുന്നാളാണ്. ഹാവാ വഴി നമുക്കു നഷ്ടപ്പെട്ട ഭാഗ്യം വീണ്ടും കിട്ടിയത് മറിയം വഴിയാണ്. ഈ അമ്മ സ്വർഗ്ഗത്തിൽ നമുക്കു വേണ്ടി മാധ്യസ്ഥം വഹിയ്ക്കുമെന്നുള്ള ശക്തമായ ഉറപ്പാണ് നമുക്കുള്ളത്. ബൈസന്റൈൻ റീത്തിൽ ചൊല്ലുന്ന പ്രാർത്ഥന തികച്ചും അർത്ഥവത്താണ്. "നിന്റെ മാതൃത്വത്തിൽ നീ കന്യാത്വം സംരക്ഷിച്ചു. നിന്റെ മരണത്തിൽ നീ ലോകത്തെ കൈവെടിഞ്ഞില്ല. നീ ജീവന്റെ പക്കലേയ്ക്ക് സംവഹിയ്ക്കപ്പെട്ടിരിയ്ക്കുന്നു. ജീവന്റെ അമ്മേ നിന്റെ പ്രാർത്ഥനകൾ വഴി നീ ഞങ്ങളുടെ ആത്മാക്കളെ മരണത്തിൽ നിന്നും തിരിച്ചു വാങ്ങിയിരിയ്ക്കുന്നു."\nസ്വർഗ്ഗത്തെക്കുറിച്ചുള്ള ചിന്തകളാണ് ലത്തീൻ റീത്തിലെ പ്രാർത്ഥനകളിലും പ്രതിഫലിയ്ക്കുന്നത്. ഒരു ഉദാഹരണം: "അത്ഭുതകരമായ കാര്യങ്ങൾ ചെയ്യുന്നവനും അമലോത്ഭവമറിയത്തെ ആത്മാവിലും ശരീരത്തീലും മ്ശിഹായുടെ സ്വർഗ്ഗീയ മഹത്വത്തിനു പങ്കാളിയാക്കിയവനുമായ ദൈവമേ അതേ മഹത്വത്തിലേയ്ക്ക് നിന്റെ മക്കളുടെ ഹൃദയങ്ങളെ തിരിയ്ക്കണമേ"\nPosted by നസ്രാണി at Monday, September 01, 2014 No comments: Links to this post


വിപണിയിലെ സൂപ്പർതാരമാകാൻ പുതിയ സഫാരി, വില 14.69 ലക്ഷം മുതൽ | Tata Safari Launched In India\nവിപണിയിലെ സൂപ്പർതാരമാകാൻ പുതിയ സഫാരി, വില 14.69 ലക്ഷം മുതൽ\nമനോരമ ലേഖകൻ February 22, 2021 11:39 AM IST\nപുതിയ രൂപത്തിലും ഭാവത്തിലുമെത്തുന്ന സഫാരിയുടെ വില പ്രഖ്യാപിച്ച് ടാറ്റ മോട്ടോഴ്സ്. ഡീസൽ ഓട്ടമാറ്റിക്, മാനുവൽ വകഭേദങ്ങളില് ലഭിക്കുന്ന വാഹനത്തിന് 14.69 ലക്ഷം രൂപ മുതൽ 21.45 ലക്ഷം രൂപ വരെയാണ് പ്രാരംഭ വില. ആറു സീറ്റ്, ഏഴു സീറ്റ് വകഭേദങ്ങളിൽ പുതിയ സഫാരി ലഭ്യമാണ്.\nകഴിഞ്ഞ റിപ്പബ്ലിക് ദിനത്തിൽ പുതിയ സഫാരി ടാറ്റ അനാവരണം ചെയ്തിരുന്നു. തുടർന്ന് ഫെബ്രുവരി4മുതൽ സഫാരിയുടെ ബുക്കിങ്ങും ആരംഭിച്ചു. കഴിഞ്ഞ ഓട്ടോ എക്സ്പോയിൽ അവതരിപ്പിച്ച ഗ്രാവിറ്റാസിനെയാണ് സഫാരി എന്ന പേരിൽ ടാറ്റ വിപണിയിലെത്തിക്കുന്നത്. ആറു വകഭേദങ്ങളിൽ പുതിയ വാഹനം വിപണിയിലെത്തും.\n1998ൽ വിപണിയിലെത്തിയപ്പോൾ ഇന്ത്യൻ വിപണിക്ക് അന്നുവരെ അന്യമായിരുന്നൊരു വന്യ സൗന്ദര്യമായിരുന്നു ടാറ്റ സഫാരി. ടാറ്റയുടെ ആദ്യ എസ്‍യുവികളിലൊന്നായ സഫാരി പിന്നീട് ഇന്ത്യൻ വാഹനലോകത്തെ കരുത്തിന്റെ പ്രതീകമായി. ഇന്ത്യൻ സൈന്യത്തിൽ വരെ സാന്നിധ്യമറിയിച്ച ഈ എസ്‌യുവി 2019 ലാണ് നിരത്തൊഴിയുന്നത്. വിപണിയിൽ നിന്നു പിൻമാറിയെങ്കിലും വാഹനപ്രേമികളുടെ മനസിൽ ചിരപ്രതിഷ്ഠ നേടിയ വാഹനമായിരുന്നുവത്.\nസഫാരി എന്ന പേരിന്റെ ജനപ്രീതി പുതിയ എസ്‌യുവിക്ക് ഒരു മുതൽകൂട്ടാകും എന്നാണ് ടാറ്റ പ്രതീക്ഷിക്കുന്നത്. ടാറ്റ ഹാരിയറിന്റെ വലുപ്പം കൂടിയ വകഭേദമാണ് പുതിയ സഫാരി. ഇംപാക്റ്റ് 2.0 ഡിസൈൻ ഫിലോസഫി പ്രകാരം ഡിസൈൻ ചെയ്തിരിക്കുന്ന വാഹനത്തിന് ഹാരിയറിനെക്കാൾ 70 എംഎം നീളമുണ്ട്. 8.8 ഇഞ്ച് ഫ്ലോട്ടിങ് ഇൻഫോടെയിൻമെന്റ് സിസ്റ്റം, മൂന്ന് സ്പോക്ക് സ്റ്റിയറിങ് വീൽ,9സ്പീക്കറുകളുള്ള ജെബിഎൽ മ്യൂസിക് സിസ്റ്റം, ഇലക്ട്രിക് പാർക്കിങ് ബ്രേക്ക്, പനോരമിക് സൺറൂഫ് തുടങ്ങി നിരവധി ഫീച്ചറുകളുണ്ട്.\nമൂന്നു നിരകളിലായി ആറും ഏഴും സീറ്റുള്ള വകഭേദങ്ങളിൽ സഫാരി ലഭ്യമാകും. ഹാരിയറിനെ പോലെ രണ്ടു ലീറ്റർ, ക്രയോടെക് ഡീസൽ എൻജിനാവും സഫാരിക്കും കരുത്തേകുക. 168 ബിഎച്ച്പി വരെ കരുത്തും 350 എൻ എം ടോർക്കും സൃഷ്ടിക്കാൻ പ്രാപ്തിയുള്ള എൻജിനു കൂട്ടായി ആറു സ്പീഡ് മാനുവൽ, ആറു സ്പീഡ് ഓട്ടമാറ്റിക് ഗീയർബോക്സുകളാവും ട്രാൻസ്മിഷൻ.\nEnglish Summary: 2021 Tata Safari launched


Lord SREE NARAYANA GURU Sevak: താലിബാനും, ഭാരതത്തിലെ സവര്‍ന്നരും തമ്മില് എന്ത് വ്യത്യാസം?\nതാലിബാനും, ഭാരതത്തിലെ സവര്‍ന്നരും തമ്മില് എന്ത് വ്യത്യാസം?\nമത്സ്യവും, കൂര്‍മവും, വരാഹവും, നരസിംഹവും, ശ്രീകൃഷ്ണനും, ബലരാമനും ഒന്നും സവര്‍ണ്ണന് അല്ല. ഈ അവതരങ്ങളൊക്കെ അവര്‍ണ്ണന്മാര് ആയിരുന്നു.\nഈ അവതാരങ്ങള് കൊലചെയ്തത് സവര്‍ണ്ണന്‍മാരെയും സപ്തര്‍ഷികളില് ഒന്നായ കശ്യപ മഹര്‍ഷിയുടെ പ്രപൌത്രന്മാര് ആണ് വരാഹം കൊന്ന ഹിരന്യക്ഷനും, നരസിംഹം കൊന്ന ഹിരണ്യ കശ്യപുവും.\nഹിരണ്യ കശ്യപുവിന്‍റെ പൌത്രന് ആയ, ബ്രാഹ്മണന് ആയ മഹാബലിയെ ആണ് പിന്നെ കൊണ്ടുപോയത്.\nപുലസ്ത്യ മഹര്‍ഷിയുടെ പൌത്രന് ആണ് രാവണന്. പുള്ളിയും സവര്‍ണ്ണന്.\nഇതൊന്നും മനസ്സിലാക്കാതെയുള്ള സവര്‍ണ്ണന്റെ ഭീകര ഭരണം താലിബാനുമായി എന്ത് വ്യത്യാസം.\nPosted by LonelY TravelleR at 4:50 AM\nLabels: താലിബാനും- ഭാരതത്തിലെ സവര്‍ന്നരും തമ്മില് എന്ത് വ്യത്യാസം?


force gurkha 2021: മഹീന്ദ്ര ഥാറിനെ വെല്ലാൻ പുത്തൻ ഫോഴ്സ് ഗൂർഖ; വില 13.59 ലക്ഷം - Samayam Malayalam\nമഹീന്ദ്ര ഥാറിനെ വെല്ലാൻ പുത്തൻ ഫോഴ്സ് ഗൂർഖ; വില 13.59 ലക്ഷം\nCurated by Ken Sunny | Samayam Malayalam | Updated: Sep 28, 2021, 3:35 PM\n13.59 ലക്ഷം എക്‌സ്-ഷോറൂം വിലയുള്ള ഒരൊറ്റ പതിപ്പിലാണ് പുത്തൻ ഫോഴ്സ് ഗൂർഖ വിപണിയിലെത്തിയിരിക്കുന്നത്. ബുക്കിങ് ആരംഭിച്ച ഫോഴ്സ് മോട്ടോർസ് അടുത്ത മാസം പകുതിയോടെയാണ് ഡെലിവറി ക്രമീകരിച്ചിരിക്കുന്നത്.\nകഴിഞ്ഞ വർഷത്തിന്റെ തുടക്കത്തിൽ ഡൽഹിയിൽ നടന്ന ഓട്ടോ എക്‌സ്പോയിലാണ് ഫോഴ്സ് മോട്ടോർസ് പുത്തൻ ഗൂർഖയെ അവതരിപ്പിച്ചത്. കഴിഞ്ഞ വർഷം അവസാനത്തോടെ പുത്തൻ ഗൂർഖ വിപണയിലുമെത്തേണ്ടതായിരുന്നു. പക്ഷെ കൊവിഡ്-19 വഴിമുടക്കി. അതിനിടെ ഓഫ്‌റോഡ് രംഗത്തെ മഹീന്ദ്രയുടെ താരം ഥാർ അടിമുടി മാറ്റങ്ങളോടെ വിപണിയിലെത്തി. മികച്ച സ്വീകരണം ലഭിച്ച് ഥാർ മുന്നേറിയപ്പോൾ ഗൂർഖയുടെ വരവ് നീണ്ടു. ഏതായാലും ഒരു വർഷത്തോളം നീണ്ട കാത്തിരിപ്പിനൊടുവിൽ അവസാനം മഹീന്ദ്ര ഥാറിന് ഒത്ത എതിരാളിയായായി പുത്തൻ ഫോഴ്സ് ഗൂർഖ വിപണിയിലെത്തി.\n2021 ഫോഴ്സ് ഗൂർഖ - എക്സ്റ്റീരിയർ\nഒറ്റ നോട്ടത്തിൽ ഗൂർഖയുടെ ബോക്‌സി ഡിസൈനിൽ മാറ്റമില്ലാതെയാണ് പുത്തൻ മോഡലും അവതരിപ്പിച്ചിരിക്കുന്നത്. മെഴ്‌സിഡീസിന്റെ പ്രശസ്തമായ ജി-ക്ലാസ്സിൽ നിന്നും പ്രചോദനം ഉൾകൊണ്ട ഈ ബോക്‌സി ഡിസൈൻ തന്നെയാണ് ഗൂർഖയ്ക്ക് വ്യക്തിത്വം സമ്മാനിക്കുന്നത്. അതെ സമയം ബോഡി ഷെൽ, ഗ്രിൽ, ബമ്പറുകൾ, ലൈറ്റ് ക്ലസ്റ്ററുകൾ, പുറകിലെ വലിയ വിൻഡോ എന്നിവയെല്ലാം പുതിയതാണ്. വലിയ ഗ്ലാസ് പാനലുള്ള രണ്ടാം നിര യാത്രക്കാർക്കുള്ള വിൻഡ് ഷീൽഡിനെ 'പനോരാമിക് വിൻഡോസ്' എന്നാണ് ഫോഴ്സ് വിളിക്കുന്നത്. ഫോഴ്സ് ലോഗോ മാറി പകരം Gurkha എന്നെഴുതിയ ഗ്രിൽ, റിയർ ഫെൻഡറിൽ പുതിയ 4x4x4 ബാഡ്ജ് എന്നിവയാണ് മറ്റുള്ള ആകർഷണങ്ങൾ.\n2021 ഫോഴ്സ് ഗൂർഖ - ഇന്റീരിയർ, ഫീച്ചറുകൾ\nഓട്ടോ എക്സ്പോയിൽ അവതരിപ്പിച്ച ഡ്യുവൽ-ടോൺ ക്യാബിന് പകരം സിംഗിൾ ടോൺ ഡാർക്ക് ഗ്രേ നിറമാണ് വിപണിയിലെത്തിയിരിക്കുന്ന 2021 ഫോഴ്സ് ഗൂർഖയ്ക്ക്. ആൻഡ്രോയ്ഡ് ഓട്ടോ, ആപ്പിൾ കാർപ്ലേ, ബ്ലൂടൂത്ത് പിന്തുണയുള്ള പുതിയ ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം ഉൾപ്പെടുത്തി ഇന്റീരിയർ മോഡേൺ ആക്കിയിട്ടുണ്ട്. ടിൽറ്റ് & ടെലിസ്കോപിക് അഡ്ജസ്റ്റ് സ്റ്റിയറിംഗ്, പിൻ സീറ്റുകൾക്കുള്ള പ്രത്യേകം ആംറെസ്റ്റുകൾ, നാല് യാത്രക്കാർക്കും യുഎസ്ബി ചാർജിംഗ് സോക്കറ്റുകൾ, പവർ വിൻഡോകൾ, സെൻട്രൽ ലോക്കിംഗ്, എയർ കണ്ടീഷനിംഗ്, ഡിആർഎല്ലുകളുള്ള എൽഇഡി ഹെഡ്ലാമ്പുകൾ, ഫോഗ് ലാമ്പുകൾ, കോർണർ ലാമ്പുകൾ എന്നിവയാണ് മറ്റുള്ള ആകർഷണങ്ങൾ. സ്നോർക്കൽ സ്റ്റാൻഡേർഡ് ഫിറ്റിങ്ങാണ്.\nഡ്യുവൽ എയർബാഗുകൾ, എബിഎസ്, റിയർ പാർക്കിംഗ് സെൻസറുകൾ, ഐസോഫിക്സ് ചൈൽഡ് സീറ്റ് ആങ്കറുകൾ, ടയർ പ്രഷർ മോണിറ്ററിംഗ് സിസ്റ്റം എന്നിവയാണ് സുരക്ഷാ ഫീച്ചറുകൾ.\nവരുന്നു 'ബിഎച്ച്' നമ്പർ പ്ലേറ്റ്, വാഹന ഉടമ സംസ്ഥാനം മാറിയാലും ഇനി റജിസ്ട്രേഷൻ മാറ്റേണ്ട\n2021 ഫോഴ്സ് ഗൂർഖ - എൻജിൻ, ഗിയർബോക്‌സ്\n91 എച്ച്പി കരുത്തും 250 എൻഎം ടോർക്കും നിർമിക്കുന്ന പരിഷ്ക്കരിച്ച 2.6 ലിറ്റർ, ഡീസൽ എൻജിനാണ് 2021 ഫോഴ്സ് ഗൂർഖയുടെ ഹൃദയം. 5-സ്പീഡ് മാനുവൽ ഗിയർബോക്സുമായാണ് ഈ എൻജിൻ ബന്ധിപ്പിച്ചിരിക്കുന്നത്. ഓഫ്‌റോഡിങ്ങിന് പ്രാമുഖ്യമുള്ള വാഹനമായതുകൊണ്ട് തന്നെ പുതിയ ഗൂർഖയ്ക്ക് ലോ റേഞ്ചി ഫോർ-വീൽ ഡ്രൈവും, മാനുവൽ ലോക്കിംഗ് ഫ്രണ്ട്, റിയർ ഡിഫറൻഷ്യലുകളും ലഭിക്കുന്നു. 35 ഡിഗ്രി വരെ ചെരിവുള്ള പ്രതലത്തിലും സ്നോർക്കൽ ഉള്ളതുകൊണ്ട് 700 മില്ലീമീറ്റർ വരെ ആഴമുള്ള വെള്ളത്തിൽ വരെ 2021 ഫോഴ്സ് ഗൂർഖയ്ക്ക് സഞ്ചരിക്കാം.\nആര്‍ട്ടിക്കിള് ഷോ'ക്ലച്ച്' പിടിച്ചില്ല! യാരിസ് സെഡാൻ പിൻവലിച്ച് ടൊയോട്ട, പകരം ബെൽറ്റ\nഫോഴ്സ് ഗൂർഖ Mahindra Thar rival force motors force gurkha new model force gurkha bs6 force gurkha 2021 force gurkha\nWeb Title : 2021 force gurkha launched; priced at rs 13.59 lakh


കരിയര് മാറ്റണോ, നോ പ്രോബ്ലം - NowNext\nതൊഴില്‍മേഖല ഒന്നുമാറ്റി പിടിച്ചാലോ എന്ന് നിങ്ങള് ചിന്തിച്ചിട്ടുണ്ടോ? ഇപ്പോഴത്തെ ജോലി മടുത്തു തുടങ്ങിയോ? മറ്റേതെങ്കിലും ജോലി ചെയ്താല് ഇതിനേക്കാള് നന്നായി പ്രവര്‍ത്തിക്കാന് കഴിയുമെന്ന് തോന്നുന്നുണ്ടോ? എന്നിട്ടും എന്തുകൊണ്ടാണ് ഇതുവരെയും മറ്റൊരു തൊഴില് മേഖലയില് ജോലിക്കു ശ്രമിക്കാത്തത്? ഉത്തരം പലതരം ആശങ്കകള് ആയിരിക്കും.\nഏത് തൊഴില്‍മേഖല തിരഞ്ഞെടുക്കണം? അവിടെയും ഇത്തരം മടുപ്പുകള് തോന്നിയാലോ? ആ ജോലിക്ക് സ്ഥിരത ഉണ്ടാകുമോ? ഇപ്പോഴുള്ള ജോലി നഷ്ടപ്പെടുമ്പോള് അടുത്ത ജോലി കിട്ടുന്നവരെ ലോണും മറ്റ് കാര്യങ്ങളും എങ്ങിനെ നടക്കും? ഇത്തരം ഒട്ടേറെ ആശങ്കകളാണ് നമ്മെ പിടിമുറുക്കുക. ഫലമോ നമ്മള് ഇഷ്ടപ്പെടാത്ത അതേ തൊഴില് മേഖലയില് കടിച്ചുതൂങ്ങി നില്‍ക്കുക തന്നെ ചെയ്യും.\nയഥാര്‍ത്ഥത്തില് ഇത്രയധികം ആശങ്കകളുടെയും ഭയത്തിന്റെയും കാര്യമുണ്ടോ?\nകരിയര് മാറ്റം എന്നത് ഇന്നത്തെ ലോകത്ത് അത്ര വലിയ കാര്യമൊന്നുമല്ല. ഇപ്പോഴത്തെ ജോലിയില് സംതൃപ്തി കണ്ടെത്താന് കഴിയാത്ത ഒട്ടേറെ പേര് പുതിയ തൊഴില് മേഖലയിലേക്ക് ചാടി വിജയം കൈവരിച്ചിട്ടുണ്ട്. മറ്റെന്തെങ്കിലും ജോലി തനിക്ക് ഇതിനേക്കാള് നന്നായി ചെയ്യാന് കഴിയും എന്ന തോന്നലാണ് എല്ലാത്തിന്റെയും തുടക്കം. അങ്ങനെയൊരു തോന്നല് നിങ്ങള്‍ക്ക് തോന്നിയിട്ടുണ്ടെങ്കില് അത് ചെയ്യാന് നിങ്ങള്‍ക്ക് കഴിയും.\nഏത് മേഖലയിലാണ് നിങ്ങള്‍ക്ക് കഴിവ് തെളിയിക്കാന് കഴിയുക എന്നാണ് ആദ്യം കണ്ടെത്തേണ്ടത്. അതിന്, പുറം ലോകത്തേക്കല്ല മറിച്ച് അവനവനിലേക്ക് നോക്കുക. ജോലി ഭാരമില്ലാതെ ആസ്വദിച്ച് ചെയ്യാന് കഴിയുമ്പോഴാണ് അതില് വിജയിക്കുക. അതിന് അവയോട് നമുക്ക് അത്യധികമായ ആവേശം വേണം. അതിനുവേണ്ടി പ്രവര്‍ത്തിക്കുന്നത് മടുപ്പിനു പകരം ആത്മവിശ്വാസവും ഊര്‍ജ്ജവും നല്‍കണം.\nനിങ്ങള് ഇതുവരെ എന്ത് ജോലി ചെയ്തു എന്നോ ഇനി ചെയ്യാന് പോകുന്ന ജോലി പുതിയതാണ് എന്നതോ അതിന്റെ വിജയത്തെ സ്വാധീനിക്കുന്നില്ല. നിങ്ങള് ഒന്നു തുടങ്ങാന് ആഗ്രഹിക്കുകയും പൂര്‍ണമായും ആത്മാവും മനസ്സും അര്‍പ്പിക്കുകയും ചെയ്താല് വിജയം ഉണ്ടാവുകതന്നെ ചെയ്യും.\nപലപ്പോഴും നമ്മള് ഒരു തൊഴില്‍മേഖല തിരഞ്ഞെടുക്കുന്നത് അതിലെ ജോലിസാധ്യത കണക്കാക്കിയാണ്. മറ്റുള്ളവര് ആ മേഖലയില് നേടിയ വിജയം നമ്മെയും അതെടുക്കാന് പ്രേരിപ്പിക്കുന്നു. എന്നാല് നമുക്ക് അതില് യഥാര്‍ത്ഥത്തില് അഭിരുചി ഉണ്ടോ ഇന്ന് പലപ്പോഴും ചിന്തിക്കാറില്ല. ചിലരുടെ കാര്യം അങ്ങനെ ആയിരിക്കില്ല; ആ മേഖലയില് താല്പര്യം തോന്നിയിട്ടുണ്ടാകും. ചെയ്യാന് കഴിയുമെന്ന വിശ്വാസവും ഉണ്ടാകും . എന്നാല് ചെയ്തു തുടങ്ങുമ്പോള് മാത്രമാണ് പൂര്‍ണ്ണമായും സംതൃപ്തി ആ ജോലിയില് നിന്നും ലഭിക്കില്ല എന്ന് മനസ്സിലാകുന്നത്.\nതലച്ചോര് പറയുന്നതുകേട്ട് പ്രായോഗികമാകുന്നതിനേക്കാള് ജീവിത വിജയം നേടാന് നല്ലത് ഹൃദയം പറയുന്നതുകേട്ട് വെല്ലുവിളികളെ അതിജീവിക്കാന് ധൈര്യം കാണിക്കുന്നതാണ്. സിനിമാ താരങ്ങള് മുതല് സിവില് സര്‍വീസ് ഉദ്യോഗസ്ഥര് വരെ, ഐ.ടി. പ്രൊഫഷണലുകള് മുതല് ബിസിനസ് സാമ്രാട്ടുകള് വരെ ഇങ്ങനെ കരിയര് മാറ്റി വിജയം കൊയ്തവർ ഏറെയാണ്. അവരുടെ കൈമുതല് തോന്നലുകളെ പിന്തുടരാനുള്ള ധൈര്യവും തന്റെ കഴിവുകളിലുള്ള വിശ്വാസവുമായിരുന്നു.\nഅതുകൊണ്ട് ധൈര്യമായി നിങ്ങളുടെ സ്വപ്നങ്ങള് പിന്തുടരുക. നിരാശയുടെ ഇപ്പോഴത്തെ ജോലിയും ജീവിതവും ജീവിച്ചെന്ന് വരുത്തി തീര്‍ക്കുന്നതിനേക്കാള് നല്ലതാണ് പുതിയ സ്വപ്നങ്ങള്‍ക്ക് വേണ്ടി പ്രയത്‌നിക്കുന്നത്.\nസെയിൽ സ്റ്റാഫ് ഒഴിവ്


റഫാൽ വിമാനങ്ങളുടെ വില പൂർണ്ണമായും വെളിപ്പെടുത്താനാകില്ലെന്ന വിശദീകരണവുമായി കേന്ദ്ര സർക്കാർ - ഇ വാർത്ത | evartha\nറഫാൽ വിമാനങ്ങളുടെ വില പൂർണ്ണമായും വെളിപ്പെടുത്താനാകില്ലെന്ന വിശദീകരണവുമായി കേന്ദ്ര സർക്കാർ\nറഫാൽ വിമാനങ്ങളുടെ വിലവിവരം സുപ്രിം കോടതിക്കും നല്‍കില്ലെന്ന് കേന്ദ്രസര്‍ക്കാര്. രഹസ്യ സ്വഭാവം ചൂണ്ടിക്കാട്ടി കോടതിയില് സത്യവാങ്മൂലം സമര്‍പ്പിക്കാനാണ് കേന്ദ്രം തീരുമാനിച്ചിരിക്കുന്നത്. അധിക സാങ്കേതിക സംവിധാനങ്ങൾക്ക് നല്‍കിയ വില വെളിപ്പെടുത്തുന്നത് ശത്രുരാജ്യങ്ങളെ സഹായിക്കുമെന്നാണ് കേന്ദ്രം നല്‍കുന്ന വിശദീകരണം.\nവില അടക്കമുള്ള വിവരങ്ങള് സമര്‍പ്പിക്കാനാവില്ലെന്ന് ഇന്നലെത്തന്നെ എ.ജി കോടതിയെ അറിയിച്ചിരുന്നു.\nഇടപാടിലെ തീരുമാനങ്ങള് മാത്രം പരിശോധിക്കുമെന്ന നേരത്തെ വ്യക്തമാക്കിയ കോടതി, വിമാനങ്ങളുടെ വില വിവരങ്ങളും സാങ്കേതിക വിശദാംശങ്ങളും പത്ത് ദിവസത്തിനകം മുദ്രവച്ച കവറില് സമര്‍പ്പിക്കാന് ചീഫ് ജസ്റ്റിസ് രഞ്ജൻ ഗൊഗോയ് തലവനായ മൂന്നംഗ ബെഞ്ച് അറ്റോർണി ജനറൽ കെ.കെ. വേണുഗോപാലിനോട് നിര്‍ദേശിച്ചിരുന്നു.\n“എന്തുകൊണ്ടാണ് വിവരം പങ്കുവെക്കാതിരിക്കുന്നതെന്നറിയിച്ച് ദയവായി സത്യവാങ്മൂലം നൽകുക. എന്തെങ്കിലും പ്രയാസമുണ്ടെങ്കിൽ അക്കാര്യം അറിയിക്കുക. ഞങ്ങൾ അതു കേൾക്കാം.” -ചീഫ് ജസ്റ്റിസ് ഗൊഗോയ്, വേണുഗോപാലിനോടു പറഞ്ഞു.\nറഫാൽ വിമാനങ്ങളുടെ വിലയും ചെലവും മേന്മകളെന്തെങ്കിലുമുണ്ടെങ്കിൽ അതും വിശദമായി അറിയാൻ താത്പര്യമുണ്ടെന്ന് കോടതി സർക്കാരിനെ അറിയിച്ചിരുന്നു. എന്നാൽ, ഇതു നൽകാൻ സർക്കാർ തയ്യാറായില്ല. രാജ്യസഭാംഗം സഞ്ജയ് സിങ്, മുൻ കേന്ദ്രമന്ത്രിമാരായ യശ്വന്ത് സിൻഹ, അരുൺ ഷോരി, അഭിഭാഷകരായ പ്രശാന്ത് ഭൂഷൺ, എം.എൽ. ശർമ എന്നിവരുടെ പരാതിയിൽ വാദം കേൾക്കുകയായിരുന്നു കോടതി.


മുഖത്തു നോക്കാത്ത ആരാധനാക്രമമോ?\n16 Jun, 2022, 3:38 pm\nദൈവത്തെ കണ്ടു എന്നു പറയുന്നവന് എന്താണ് കണ്ടത് എന്നു പറയുമ്പോള് വിവാദപരമാകും. ദൈവം കാഴ്ചയ്ക്ക് വിധേയമാകുന്നില്ല. എന്നാല് പ്രസിദ്ധ യഹൂദ ചിന്തകനായ എമ്മാനുവേല് ലെവിനാസ് എഴുതി, ''ദൈവികമാനം മനുഷ്യമുഖത്താണ് തുറന്നു വരുന്നത്.'' ഇതു പരസ്പരബന്ധത്തിന്റെ സമസ്യയാണ്. ഇവിടെ കാണുന്നതു പരസ്പരമാണ്. പക്ഷെ, ആ കാഴ്ചയില് മറ്റൊരു മാനം പൊട്ടിവിരിയുന്നത് അനുഭവിക്കുന്നു. മനുഷ്യബന്ധത്തിന്റെ സമസ്യയിലാണ് ധര്‍മ്മവും ദൈവികതയും നിത്യതയും നിഴലിക്കുന്നത്. ധര്‍മ്മം, ഞാനും അപരനും തമ്മിലുള്ള ബന്ധത്തില് സംഭവിക്കുന്നതാണ്. അതുകൊണ്ടാണ് ധര്‍മ്മശാസ്ത്രത്തെ കാഴ്ചശാസ്ത്രമായി ലെവിനാസ് നിര്‍വ്വചിച്ചത്.\nമനുഷ്യബന്ധത്തിന്റെ പ്രതിഭാസത്തില് നാം സ്‌നേഹവും കരുണയും സൗന്ദര്യവും സന്തോഷവും നന്ദിയുമൊക്കെ അനുഭവിക്കുന്നു. പക്ഷെ, മൃഗീയമായ യുക്തിയില് ഇതൊന്നും സംഭവിക്കുന്നില്ല. ഈ പശ്ചാത്തലത്തില് ആരാധന ദൈവികതയുമായുള്ള ബന്ധത്തിന്റെ ഫലമാണ്. ദൈവികതയുടെ ഗ്രസനത്തില് നാം അത്ഭുതപ്പെട്ടു നില്‍ക്കുമ്പോഴാണ്, കൈകൂപ്പുന്നത്, സ്തുതി പറയുന്നത്, ആരാധിക്കുന്നത്. പരസ്പരമുള്ള ബന്ധത്തിലാണ് പ്രാര്‍ത്ഥന ജനിക്കുന്നത്. നാം നിരന്തരം പരസ്പരം പ്രാര്‍ത്ഥിക്കുന്നവരാണ്. മനുഷ്യബന്ധത്തില് ലോകത്തേക്കാള് അധികം കാണുകയും അംഗീകരിക്കുകയും ചെയ്തു പോകുന്നു. ഇതൊരു അധികകാഴ്ചയാണ്. പൂവ് ചോദിച്ചവന് തോട്ടം കിട്ടിയതുപോലെ. ക്ഷമ ചോദിച്ചവന് ആലിംഗനം ലഭിക്കുന്നു. ഈ അധികക്കാഴ്ച എവിടെയും എല്ലായിടത്തുമുണ്ട്. അതു പലപ്പോഴും കാണാന് കഴിയാതെ പോകുന്നു. എന്റെ സകല കഴിവുകളും ആയുസ്സും ലോകവും എനിക്കു ദാനമായി കിട്ടുന്നു. ഏറ്റവും വലിയ അറിവ് ദാനബോധമാണ്. ഈ ദാനബോധത്തില് നിന്നാണ് ആരാ ധന. എനിക്ക് എന്തൊക്കെ ശക്തികള് ദാനമായി കിട്ടിയിട്ടുണ്ടെങ്കിലും അപരന്റെ മരണം എന്നെ ബലഹീനനാക്കുന്നു, മര്‍ത്യനാക്കുന്നു.\nആരാധന പ്രാഥമികമായി ഉണ്ടാക്കുന്നതു പുറപ്പാട് ചിന്തയാണ്. അതു ലോകത്തില് മുങ്ങിത്താഴുന്നതല്ല. ലോകത്തില് നിന്നു പുറപ്പെടുന്നതാണ്. ഞാന് ലോകത്തിലാണെങ്കിലും ലോകത്തിന്റെയല്ല എന്ന തിരിച്ചറിവ്. രണ്ടാമത്തെ പ്രതികരണം എന്റെ അപരനിലേക്കുള്ള പുറപ്പാടാണ്. അതു ലൈംഗികമാണ്, സര്‍ഗ്ഗാത്മകമാണ്. ഞാന് എന്നില് അടച്ചുപൂട്ടാതെ അപരയെ/അപരനെ അന്വേഷിക്കുന്നു. ഇതാണ് ധാര്‍മ്മികജീവിതത്തിന്റെ അടിസ്ഥാനം. ആ വിധത്തില് ആരാധന (liturgy) ലോകത്തില് നിന്നുണ്ടാകുന്ന വിടുതലാണ്; ലോകനിഷേധമാണ്. ലിറ്റര്‍ജി എന്നതു ദൈവത്തെ തിരഞ്ഞെടുക്കലും ലോകത്തെ ബ്രാക്കറ്റിലിടുന്നതുമാണ്. ആരാധന ഇടമില്ലാത്തിടത്തേക്കുള്ള പ്രയാണമാണ്. ദൈവത്തിനും എനി ക്കുമിടയിലെ തട്ടികയായി ലോകം മാറുന്നു. ലോകം ദൈവത്തെ മറയ്ക്കുന്നു. അതാണ് കുരിശിലെ യോഹന്നാന് സൂചിപ്പിക്കുന്ന ''കറുത്ത രാത്രി'' (dark night). ആരാധന എന്നെ ദൈവത്തിന്റെ മുമ്പിലാക്കുന്നു; ലോകം മാറി നില്‍ക്കുന്നു. ദൈവം എന്നെ ഉത്തരവാദിത്വങ്ങള് ഏല്പിക്കുന്നു. ഇത് ഒരു വിധേയത്വമാണ്. സ്വീകരണത്തിന്റെ മനോഭാവം.\nഏതു തരത്തിലുള്ള ആരാധനയ്ക്കും മുമ്പ് നിലകൊള്ളുന്നതു ധര്‍മ്മമാണ്. ഈ ധര്‍മ്മബോധമാണ് പുതിയ തുടക്കത്തിന്റെ സ്തുതിക്കും ആരാധനയ്ക്കും പ്രാര്‍ത്ഥനയ്ക്കും കാരണമാകുന്നത്. ആരാധനയുടെ അനുഭവം അധ്വാനത്തിന്റെയല്ല; വിശ്രമത്തിന്റെയാണ്. ഈ ആരാധനയിലാണ് വസിക്കാന് ആഗ്രഹിക്കുന്നത്. അതു കലയുമായി ബന്ധപ്പെടുന്നു. ആകാംക്ഷയോ ബന്ധപ്പാടോ ഇല്ലാത്ത സമയമാണ് ഉല്ലാസം, ആരാധന, കലാസാഹിത്യം ഇവയുടെ അനുഭവം.\nഅപരന്റെ മുഖമാണ് എന്റെ രക്ഷയുടെ വാഗ്ദാനം. അപരനോടുള്ള എന്റെ രക്ഷയുടെ പ്രതികരണമാണ് കരുണ - ദയ എന്നിവയില് നടക്കുന്ന ആലിംഗനം അപരനോടുള്ള ബന്ധത്തില് ദൈവവുമായി ബന്ധിക്കുന്നു. പക്ഷെ, എവിടെയാണ് ദൈവം. അപരനെ തല്ലിക്കൊല്ലാതെ തലോടാന് ഞാന് തയ്യാറാകുന്നത് എന്തുകൊണ്ട്? അതിനു വിശദീകരണം എന്നിലല്ല. ഞാന് എന്തിന് ഉയരുന്നു? എന്തിനു കരുണയുള്ളവനാകുന്നു? എന്തിന് അപരനു കൈ കൊടുക്കുന്നു? അപരന് എന്നെക്കാള് ദൈവത്തോട് അടുത്തുനില്‍ക്കുന്നു. എന്റെ അഹം സ്വാര്‍ത്ഥവും നിരീശ്വരവുമാണ്. അപരന്റെ മുഖം പറയാതെ പറയുന്നതു ഞാന് വായിക്കുന്നു. അപരന്റെ പ്രാര് ത്ഥന; കാണുന്നു, കേള്‍ക്കുന്നു. അതു എന്നെ വിമര്‍ശിക്കുന്നു. എന്റെ അഹത്തിന്റെ സംതൃപ്തിക്കുവേണ്ടിയുള്ള ജ്വരമാണ് നിരീശ്വരത്വം. അപരനോട് ബന്ധപ്പെടുമ്പോള് ഏതോ ഉപജാപം ഞാന് മണക്കുന്നു. അനാദിയുടെ ഗൂഢാലോചന ഞാന് വായിക്കുന്നു. നാം അപരനുവേണ്ടി ആദി മുതലുള്ള ബന്ധത്തിന്റെ ശുദ്ധത എനിക്കു വെളിവാകുന്നു. ഈ ശുദ്ധബന്ധമാണ് ദൈവവുമായുള്ള ബന്ധത്തിന്റെ രഹസ്യം. ഇതാണ് ധര്‍മ്മത്തിന്റെയും മതത്തിന്റെയും അടിസ്ഥാനം.\nനമ്മുടെ സ്വാതന്ത്ര്യം മിഥ്യയിലും ശൂന്യതയിലുമല്ല അടിസ്ഥാനമുറപ്പിച്ചിരിക്കുന്നത്. സ്വാതന്ത്ര്യത്തിന്റെ വിധിയിലല്ല നാം, സ്വാതന്ത്ര്യത്തിലേക്കു വിളിക്കപ്പെട്ടിരിക്കുകയാണ്. പ്രതിഭാസിക വിജ്ഞാനീയത്തിന്റെ ഏറ്റവും അടിസ്ഥാനപരമായ വെളിവ് ഈ ബന്ധത്തിന്റെ നിഗൂഢതയിലാണ്. ജീവിതം ഒരു വിശ്വാസത്തിലാണ് അടിസ്ഥാനമിട്ടിരിക്കുന്നത്. അതു ഞാന്-നീ ബന്ധത്തിന്റെ പിന്നില് ഈ പ്രപഞ്ചലീലയുടെ പിന്നിലെ ലീലാകാരന് നില്‍ക്കുന്നു എന്ന വിശ്വാസമാണ്. എന്റെ ഈ വിശ്വാസത്തിലാണ് എന്റെ ആശ്രയവും അഭയവും. അത് ഉറക്കമില്ലായ്മയുടെ അങ്കലാപ്പിലല്ല. അത് അവന്റെ മുമ്പിലെ വിശ്വാസവും വിലയവും വിശ്രമവുമാണ്. ഒരു കുഞ്ഞ് അമ്മയുടെ മടിത്തട്ടില് എന്ന പോലെ വിനോദത്തിലും വിശ്രമത്തിലും പ്രാര്‍ത്ഥനയിലും സ്തുതിയിലുമാണ്. ഈ ഭാഷ മാംസത്തില് ആലേഖിതമാണ്, അത് ഓര്‍മ്മിക്കാതിരിക്കാനാവില്ല. ഈ ഓര്‍മ്മയാണ് ആത്മീയത. ആരാധന എന്ന അനുഷ്ഠാനമാണ് പ്രാഥമിക മതം. അവിടെയാണ് ധര്‍മ്മം സാധ്യമാകുന്നത്.\nഅപരന്റെ മുഖത്തേക്കു തിരിയുമ്പോള് മാത്രമാണ് ആരാധന മുഖാമുഖമാകുന്നത്. അതു ദൈവത്തിലേക്കു മുഖം തിരിക്കുന്നവന്റെ സ്വാഭാവികമായ മുഖാമുഖമാണ്. അപരന്റെ മുഖത്തുള്ള ''അധികം'' ആ മുഖത്തിന്റെ കൗദാശികതയാണ്. മുഖം ഒരിക്കലും ദൈവത്തിന്റെ മുഖമല്ല. മറിച്ച് ദൈവികതയുടെ അവശേഷിപ്പിന്റെ മുഖമാണ്. വേദം എപ്പോഴും ധര്‍മ്മ സാക്ഷ്യമാണ്. മുഖം അങ്ങനെ ധര്‍മ്മ സാക്ഷ്യമായി മാറുന്നു. ധര്‍മ്മം വിളിക്കുന്നത് അപരന്റെ മുഖത്താണ്. മുഖത്തിന്റെ അസാന്നിധ്യത്തിന്റെ സാന്നിധ്യമാണ് എല്ലാ മുഖങ്ങളും. മുഖാമുഖം ധര്‍മ്മത്തിനു ദൈവം വിളിക്കുന്ന കൂദാശപോലെ വര്‍ത്തിക്കുന്നു.


വിവാഹമോചനം; കാത്തിരിപ്പ് സമയം ചുരുക്കി\nന്യൂഡല്‍ഹി: ഹിന്ദു വിവാഹമോചനത്തില് സുപ്രധാന തിരുത്തലുമായി സുപ്രീംകോടതി. ഡൈവോഴ്‌സിനുള്ള കാത്തിരിപ്പ് സമയം കോടതി ഒരാഴ്ചയായി ചുരുക്കി\nഹിന്ദു വിവാഹ നിയമപ്രകാരം വിവാഹ മോചനത്തിനായി ദമ്പതികള് ആറുമാസം കാത്തിരിക്കണം. ഈ വ്യവസ്ഥയാണ് കോടതി ഇളവ് ചെയ്തത്. ഇത്രയും സമയം കാത്തിരിക്കേണ്ടത് നിര്‍ബന്ധമല്ലെന്നും അതിനാല് ഉപേക്ഷിക്കുകയാണെന്നും കോടതി വ്യക്തമാക്കി.\nഡൈവോഴ്‌സിനുള്ള 'കാത്തിരിപ്പ് സമയം' കോടതി ഒരാഴ്ചയായി ചുരുക്കി. ജസ്റ്റിസുമാരായ എ.കെ.ഗോയല്, യു.യു.ലളിത് എന്നിവരുള്‍പ്പെട്ട ബെഞ്ചിന്റേതാണ് ഉത്തരവ്. വിവാഹ മോചനത്തിന്റെ സാഹചര്യം വിലയിരുത്തി കാത്തിരിപ്പ് സമയം എത്ര വേണമെന്ന് കോടതിക്ക് തീരുമാനിക്കാം. എന്നാല് ആറ് മാസം തന്നെ വേണമെന്ന നിബന്ധന ഒഴിവാക്കുകയാണ്. ദമ്പതികള് തയാറാണെങ്കില് എത്രയുംവേഗം വിവാഹമോചന നടപടികള് ചെയ്തുതീര്‍ക്കണം.\nസാധ്യമായ മാര്‍ഗങ്ങളെല്ലാം ചെയ്തിട്ടും വേര്‍പിരിയാനാണ് ദമ്പതികളുടെ തീരുമാനമെങ്കില് അംഗീകരിക്കണം. ഉഭയ സമ്മതപ്രകാരമാണ് വിവാഹമോചനമെങ്കില് നടപടി വേഗത്തിലാക്കുന്നത് ദമ്പതികള്‍ക്ക് ആശ്വാസം നല്‍കുമെന്നും സുപ്രീംകോടതി നിരീക്ഷിച്ചു. എട്ടു വര്‍ഷമായി വേര്‍പിരിഞ്ഞു കഴിയുന്ന ദമ്പതികള് നല്‍കിയ ഹര്‍ജിയിലാണ് കോടതിയുടെ ഉത്തരവ്. വിവാഹമോചനത്തിനുള്ള നിര്‍ബന്ധിതവും നിയമപരവുമായ കാലതാമസം ഒഴിവാക്കണം എന്നായിരുന്നു ഇവരുടെ ആവശ്യം. തുടര് ജീവിതത്തിന് ഈ കാലതാമസം തടസ്സമുണ്ടാക്കുന്നതായും ഇവര് വാദിച്ചു.


വിവോ വൈ 53 എസ് സ്മാര്‍ട്‌ഫോണ് 4ജി വേരിയന്റ് ഉടന് ഇന്ത്യയിലെത്തും\nHomeTechവിവോ വൈ 53 എസ് സ്മാര്‍ട്‌ഫോണ് 4ജി വേരിയന്റ് ഉടന് ഇന്ത്യയിലെത്തും\nവിവോ വൈ 53 എസ് സ്മാര്‍ട്‌ഫോണ്4ജി,5ജി വേരിയന്റുകളില് അവതരിപ്പിച്ചു. ഇപ്പോള്, ബ്രാന്‍ഡ് വിവോ വൈ 53 എസിന്റെ4ജി വേരിയന്റ് ഉടന് ഇന്ത്യയില് അവതരിപ്പിക്കും. വിവോ വൈ 53 എസ് മീഡിയടെക് ഹീലിയോ ജി 80 പ്രോസസര്, 5,000 എംഎഎച്ച് ബാറ്ററി തുടങ്ങിയ പ്രധാനപ്പെട്ട സവിശേഷതകളോടെയാണ് പുറത്തിറക്കിയത്.[www.malabarflash.com]\nവിവോ വൈ 53 സ്മാര്‍ട്‌ഫോണിന്റെ 8 ജിബി റാം 128 ജിബി റോം ഓപ്ഷന് 22,990 രൂപയാണ് വില വരുന്നത്. ഡീപ് സീ ബ്ലൂ, ഫന്റാസ്റ്റിക് റെയിന്‍ബോ തുടങ്ങിയ നിറങ്ങളില് ഇത് വിപണിയില് നിന്നും വാങ്ങാവുന്നതാണ്. വരാനിരിക്കുന്ന വിവോ വൈ 53 എസ് ഹാന്‍ഡ്സെറ്റിന്റെ സവിശേഷതകള് ഇപ്പോള് വ്യക്തമാണ്.\nലിസ്റ്റിംഗ് അനുസരിച്ച്, വിവോ വൈ 53 എസ് 6.58 ഇഞ്ച് എഫ്എച്ച്ഡി + എല്‍സിഡി പാനലുമായി വരും. കൂടാതെ സെല്‍ഫി ക്യാമറ സെന്‍സറിന് ഒരു വാട്ടര്‍ഡ്രോപ്പ് നോച്ചും ഉണ്ടായിരിക്കും. 8 ജിബി റാമും 128 ജിബി സ്റ്റോറേജുമായി ജോടിയാക്കിയ മീഡിയടെക് ഹീലിയോ ജി 80 SoC പ്രോസസറാണ് ഈ ഹാന്‍ഡ്സെറ്റിന് കരുത്ത് നല്‍കുന്നത്. കൂടുതല് സ്റ്റോറേജ് ലഭിക്കുവാന് മൈക്രോ എസ്ഡി കാര്‍ഡ് സപ്പോര്‍ട്ടും ഈ ഹാന്‍ഡ്സെറ്റില് ഉള്‍പ്പെടുത്തിയിട്ടുണ്ട്.\nആന്‍ഡ്രോയിഡ് 11 അധിഷ്ഠിത ഫണ്‍ടച്ച് ഓപ്പറേറ്റിംഗ് സിസ്റ്റത്തിലായിരിക്കും ഈ ഹാന്‍ഡ്സെറ്റ് പ്രവര്‍ത്തിപ്പിക്കുന്നത്. 18W ഫാസ്റ്റ് ചാര്‍ജിംഗ് സപ്പോര്‍ട്ട് വരുന്ന 5,000 എംഎഎച്ച് ബാറ്ററിയാണ് ഇതിലുള്ളത്. കൂടാതെ, വിവോ വൈ 53 എസില് ഒരു ട്രിപ്പിള് ക്യാമറ സംവിധാനമുണ്ട്. അതില് 64 മെഗാപിക്സല് പ്രൈമറി സെന്‍സര്,2മെഗാപിക്സല് മാക്രോ ഷൂട്ടര്,2മെഗാപിക്സല് ഡെപ്ത് സെന്‍സര് എന്നിവ ഉള്‍പ്പെടുന്നു. മാത്രവുമല്ല, 16 എംപി സെല്‍ഫി ക്യാമറയും ലഭിക്കുന്നത്.\nസുരക്ഷ ഉറപ്പാക്കുവാന് സൈഡ് മൗണ്ടഡ് ഫിംഗര്‍പ്രിന്റ് സെന്‍സറിനെയും4ജി എല്‍ടിഇ, ഡ്യുവല്-ബാന്‍ഡ് വൈ-ഫൈ, ബ്ലൂടൂത്ത് 5.0, ജിപിഎസ്, യുഎസ്ബി ടൈപ്പ്-സി പോര്‍ട്ട് എന്നിവ ചാര്‍ജ് ചെയ്യുന്നതിനും കണക്റ്റിവിറ്റിക്കായി ഡാറ്റ സിങ്ക് ചെയ്യുന്നതും ഇത് സപ്പോര്‍ട്ട് ചെയ്യും.


മാറനല്ലൂർ - വിക്കിപീഡിയ\nCoordinates: 8°28′25″N 77°03′52″E / 8.4735700°N 77.0644800°E / 8.4735700; 77.0644800Coordinates: 8°28′25″N 77°03′52″E / 8.4735700°N 77.0644800°E / 8.4735700; 77.0644800\nകേരളത്തിലെ തിരുവനന്തപുരം ജില്ലയിലുള്ള ഒരു ഗ്രാമമാണ് മാറനല്ലൂർ.\n2001 ലെ ഇന്ത്യൻ സെൻസസ് പ്രകാരം മരനെല്ലൂരിലെ ആകെയുള്ള ജനസംഖ്യ 35610 ആണ്. അതിൽ 17507 പുരുഷന്മാരും 18103 സ്ത്രീകളൂം ആണ്. \nതമ്പാനൂരിലെ കെ എസ് ആർ ടി സി യുടെ കേന്ദ്ര ഡിപ്പോയിൽ നിന്നും പതിനെട്ട് കിലോമീറ്റർ അകലെയാണ് ഈ ഗ്രാമം സ്ഥിതി ചെയ്യുന്നത്. ടൗണിലെ മറ്റു ഭാഗങ്ങളിലേക്കും കൃത്യമായി ബസ് സേവനങ്ങൾ ലഭ്യമാണ്. തിരുവനന്തപുരം - നാഗർക്കോവിൽ ദേശീയപാത 47 ഇൽ നിന്നും6കിലോമീറ്റർ ദൂരം മാത്രമേ ഉള്ളൂ. ബാലരാമപുരം, നെയ്യാറ്റിങ്കര, കാട്ടാക്കട എന്നയെല്ലാം ഇതിനോട് ചേർന്നു നിൽക്കുന്ന ടൗണുകളാണ്. റയിൽവേ സ്റ്റേഷൻ3കിലോമീറ്റർ അകലെയാണ്. കന്യാകുമാരി - തിരുവനന്തപുരം സെൻട്രൽ ലൈനിന്റെ കീഴിലാണ് റയിൽവേ സ്റ്റേഷൻ.\nഎൽ എം എസ് എൽ പി സ്കൂൾ, മരനെല്ലൂർ\nഅരുവിക്കര പുന്നവൂർ എൽ പി സ്കൂൾ\nചങ്ങല്ലൂർ എസ് എ എൽ പി സ്കൂൾ\nകണ്ടല സർക്കാർ ഹൈ സ്കൂൾ, മരനെല്ലൂർ\nമന്നാടികോണം ഡോ. ലോഹിയ മെമ്മോറിയൽ എൽ പി സ്കൂൾ\nഡി.വി.എം എൻ.എൻ.എം. ഹൈസ്കൂൾ മാറനല്ലൂർ\n"https://ml.wikipedia.org/w/index.php?title=മാറനല്ലൂർ&oldid=3699999" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:13, 23 ഡിസംബർ 2021.


PersonalDNA - വ്യക്തിത്വ പ്രൊഫൈൽ | Martech Zone\nചൊവ്വാഴ്ച, നവംബർ 29, ചൊവ്വാഴ്ച ചൊവ്വാഴ്ച, ഒക്ടോബർ 29, XX Douglas Karr\nഎന്റെ ഒരു സുഹൃത്ത് വ്യക്തിത്വ പരിശോധനകളെ തീർത്തും പുച്ഛിക്കുന്നു. ഞാൻ അവരെ ശരിക്കും ഇഷ്ടപ്പെടുന്നു, പക്ഷേ തീരുമാനങ്ങളെ അടിസ്ഥാനമാക്കി വളരെ സുഖകരമായി തോന്നുന്നില്ല. ടീമുകളെ വികസിപ്പിക്കുന്നതിനും ആ ടീമിലെ ആളുകൾ അവരുമായി എങ്ങനെ ഇടപഴകുമെന്ന് മനസിലാക്കുന്നതിനും ടെസ്റ്റിംഗ് ഉപയോഗിക്കുന്ന തൊഴിലുടമകൾ എനിക്കുണ്ട്. 'Official ദ്യോഗികമായി' പരിശീലിപ്പിക്കുന്നത് വികസന അളവുകൾ ഇന്റർനാഷണൽ, വ്യക്തിത്വ പരിശോധനകൾ അവലോകനം ചെയ്യുന്നതും ജോലി ചെയ്യുന്ന ബന്ധങ്ങൾ മുൻകൂട്ടി നിർണ്ണയിക്കാൻ അവ ഉപയോഗിക്കാത്തതും എനിക്ക് സുഖകരമാണ്. ഞങ്ങൾ‌ക്ക് പരിശീലനം ലഭിച്ച കമ്പനിയിൽ ഞാൻ പ്രവർ‌ത്തിച്ചപ്പോൾ, ടെസ്റ്റുകൾ അതിശയകരമായി പ്രവർ‌ത്തിച്ചു, കാരണം അവ നയിച്ചു വ്യക്തിത്വ വികസനം ഞങ്ങൾ മറ്റുള്ളവരുമായി എങ്ങനെ സംവദിച്ചു എന്നതിന്റെ.\nഒരു പരിശീലനവും ശല്യപ്പെടുത്താത്ത ഒരു മുൻ തൊഴിലുടമയിലേക്ക് ഞാൻ മാറിയപ്പോൾ, മിയേഴ്സ്-ബ്രിഗ്സ് നിങ്ങൾ‌ക്കെതിരെ ഉപയോഗിച്ച മറ്റൊരു വിവരമാണ് ടെസ്റ്റ്. ഒരു മാനേജർക്ക് ഒഴികഴിവുകൾ പറയാൻ എളുപ്പമാണ് അല്ല വ്യക്തിത്വ പരിശോധനയെ യുക്തിരഹിതമായി മനസ്സിലാക്കാൻ കഴിയുമ്പോൾ അവരെ നയിക്കുക. ഇത് ഒരു ഉപകരണത്തേക്കാൾ ക്രച്ചായി മാറുന്നു. ഡാറ്റ മനസിലാക്കാത്തത് ഡാറ്റ ഇല്ലാത്തതിനേക്കാൾ മോശമായ തീരുമാനങ്ങളിലേക്ക് നയിച്ചേക്കാം. പോളിംഗ്, മോശമായി വികസിപ്പിച്ച സർവേകൾ, മോശം ഫോക്കസ് ഗ്രൂപ്പുകൾ, ദുർബലമായ വിശകലനം എന്നിവ ഉപയോഗിച്ച് ഞങ്ങൾ ഇത് വീണ്ടും വീണ്ടും കാണുന്നു. വ്യക്തിത്വ പരിശോധനകളും വ്യത്യസ്തമല്ല. നിങ്ങൾക്ക് ഒരു മാനേജർ അല്ലെങ്കിൽ സൂപ്പർവൈസർ ശീർഷകം നൽകുന്നത് നിങ്ങൾക്ക് എങ്ങനെ നിയന്ത്രിക്കാനോ മേൽനോട്ടം വഹിക്കാനോ അറിയാമെന്ന് അർത്ഥമാക്കുന്നില്ല, മാത്രമല്ല നിങ്ങൾ അവരോടൊപ്പം പ്രവർത്തിക്കുന്ന രീതി മാറ്റുന്നതിന് ഒരാളുടെ വ്യക്തിത്വ പരിശോധന വിശകലനം ചെയ്യാമെന്ന് അർത്ഥമാക്കുന്നില്ല. അതുകൊണ്ടാണ് എന്റെ സുഹൃത്ത് അവരെ വെറുക്കുന്നതെന്ന് ഞാൻ കരുതുന്നു… ഞാൻ അവനെ കുറ്റപ്പെടുത്തുന്നില്ല. നിങ്ങൾക്ക് ശസ്ത്രക്രിയ നടത്താൻ ഞാൻ ഒരു ബയോളജി പുസ്തകം എടുക്കുന്നതുപോലെയാകും, നിങ്ങൾ എന്നെ വിശ്വസിക്കുമോ? എനിക്ക് തോന്നുന്നില്ല.\nനിങ്ങളുടെ സമർപ്പണത്തെ അടിസ്ഥാനമാക്കി പേഴ്സണൽ ഡി‌എൻ‌എയുടെ റിപ്പോർട്ടും അവരുടെ അഭിപ്രായങ്ങളും ഞാൻ ശരിക്കും ഇഷ്ടപ്പെട്ടു. നിങ്ങളുടെ ഉത്തരങ്ങൾ തിരഞ്ഞെടുക്കുന്നതിന് നിയന്ത്രണങ്ങൾ വളരെ അവബോധജന്യമായിരുന്നു, അവരുടെ അപ്ലിക്കേഷന്റെ ഉപയോഗക്ഷമതയെക്കുറിച്ച് എനിക്ക് മതിപ്പുണ്ട്. അതുപോലെ, പൂർത്തിയായ റിപ്പോർട്ട് കൃത്യവും ഏറ്റവും പ്രധാനവുമായിരുന്നു നല്ല. നിങ്ങളുടേതായ ഒരു ചിത്രം വരയ്ക്കാൻ മതിയായ വിവരങ്ങൾ ഉണ്ടായിരുന്നു, എന്നാൽ നിങ്ങൾക്ക് എതിരായി മറ്റൊരാൾക്ക് വിവരങ്ങൾ കൈവശം വയ്ക്കാൻ കഴിയാത്തത്ര. ചെക്ക് ഔട്ട്\nഎന്റെ സ്വകാര്യ Dna റിപ്പോർട്ട് സ്വയം കാണാൻ.\nആനിമേറ്റുചെയ്‌ത നേതാവ്… ഞാൻ അത് ഇഷ്ടപ്പെടുന്നു!\nബോർഡേഴ്സ് റിവാർഡ്സ് മാത്ത്\nനവംബർ 29, 2006 ന് 8:08 PM\nഞാൻ ചില വ്യക്തിത്വ പരിശോധനകൾ നടത്തി, അവയിൽ ചിലത് കുറച്ച് ചോദ്യങ്ങൾ മാത്രം ചോദിച്ച് അത്ഭുതകരമായ കൃത്യമായ ഫലങ്ങൾ നൽകുന്നു. ടീമുകളെ സജ്ജീകരിക്കുന്നതിനുള്ള മികച്ച മാർഗ്ഗനിർദ്ദേശമായി അവയ്ക്ക് കഴിയുമെന്ന് ഞാൻ കരുതുന്നു. പക്ഷെ അവ ചെയ്യുന്നതിനുള്ള ഏക ഉപകരണം അവയാകരുത്.


'ഹൃദയഭേദകമായ സംഭവം, അവള്‍ക്ക് നീതി ലഭിക്കണം'; കത്തുവ ക്രൂരതയെ അപലപിച്ച് ദുല്‍ഖര് -Dulquer Salman condemns Kathua rape and murder\nമലയാളത്തില് നിന്നും ടൊവിനോ തോമസാണ് സംഭവത്തില് ആദ്യം ഞെട്ടല് രേഖപ്പെടുത്തി രംഗത്തെത്തിയത്\nUpdated: April 13, 2018 6:51:15 pm\nകൊച്ചി: കശ്മീരിലെ കത്തുവയില് എട്ടു വയസുകാരി ബലാത്സംഗം ചെയ്ത് കൊല ചെയ്യപ്പെട്ട സംഭവത്തെ അപലപിച്ച് നടന് ദുല്‍ഖര് സല്‍മാന്. എക്കാലത്തേയും ഹൃദയഭേദകമായ സംഭവമാണ് ഇതെന്ന് പറഞ്ഞ ദുല്‍ഖര് പെണ്‍കുട്ടിക്ക് നീതി ലഭിക്കണമെന്നും പറഞ്ഞു. മലയാളത്തില് നിന്നും ടൊവിനോ തോമസാണ് സംഭവത്തില് ആദ്യം ഞെട്ടല് രേഖപ്പെടുത്തി രംഗത്തെത്തിയത്. കുറ്റവാളികളെ തൂക്കിലേറ്റണമെന്നും അദ്ദേഹം ആവശ്യപ്പെട്ടു. നടി പാര്‍വ്വതിയും രംഗത്തെത്തി. നടി മഞ്ജു വാര്യരും സംഭവത്തെ അപലപിച്ചു.\nകായിക താരങ്ങളായ ഗൗതം ഗംഭീര്, സാനിയ മിര്‍സ, വിരേന്ദര് സെവാഗ്, ഹന്‍സല് മെഹ്ത എന്നിവരും പ്രതികരിച്ചു. ചേതന് ഭഗത് അടക്കമുളള എഴുത്തുകാരും സംഭവത്തെ അപലപിച്ചു. ആസിഫയെ മനുഷ്യകുഞ്ഞായി കാണാൻ നമ്മൾ പരാജയപ്പെട്ടുവെന്ന് കേന്ദ്ര മന്ത്രി വി.കെ സിംഗ് പറഞ്ഞു. അവൾക്ക് നീതി നിഷേധിക്കപ്പെടരുതെന്ന് വിദേശകാര്യ സഹമന്ത്രി വി.കെ സിംഗ് ട്വീറ്റ് ചെയ്തു. കഴിഞ്ഞ ജനുവരിയിൽ നടന്ന സംഭവത്തിൽ ആദ്യമായാണ് ബിജെപി നേതൃത്വം നൽകുന്ന കേന്ദ്രമന്ത്രിസഭയിൽനിന്നൊരാൾ പ്രതികരണം നടത്തുന്നത്.\nDulquer SalmaanKathua Rape\nWeb Title: Dulquer salman condemns kathua rape and murder


അതിരൂപതുയടെ ഭൂമിയിടപാട്: ഇടനിലക്കാരന്റെ ഭൂമി ആദായനികുതി വകുപ്പ് കണ്ടുകെട്ടി |\nഎറണാകുളം അങ്കമാലി അതിരൂപതയെ വിവാദങ്ങളിലേക്ക് നയിച്ച ഭൂമിയിടപാട് കേസിൽ ആദായ നികുതി വകുപ്പിന്റെ നടപടി. ഇടനിലക്കാർ വഴി വിറ്റ കത്തോലിക്ക സഭയുടെ ഭൂമി ആദായ നികുതി വകുപ്പ് കണ്ടുകെട്ടി. കാക്കനാട്ടെ ഭൂമിയാണ് കണ്ടുകെട്ടിയത്.\nഇടനിലക്കാരനായ സാജു വർഗീസിന്റെ ഭൂമിയാണ് കണ്ടുകെട്ടിയത്. പത്ത് കോടിയുടെ നികുതി വെട്ടിപ്പ് നടത്തിയതായി കണ്ടെത്തിയതിനെ തുടർന്നാണ് നടപടി. ഭൂമി കണ്ടെത്തിയതിന് പിന്നാലെ സഭാ നേതൃത്വത്തിനെതിരെയും നടപടി വരുമെന്നാണ് അറിയുന്നത്.\nഅതിരൂപതയുടെ കടങ്ങൾ വീട്ടാനാണ് ഉടമസ്ഥതയിലുള്ള ഭൂമി വിൽക്കാൻ തീരുമാനിച്ചത്. എന്നാൽ ഭൂമി വിൽപ്പന സഭയ്ക്ക് കൂടുതൽ നഷ്ടമുണ്ടാക്കുകയായിരുന്നു. ഇതോടെ കർദിനാൾ ആലഞ്ചേരിയടക്കം സംശയത്തിന്റെ നിഴലിൽ വരികയും വൈദികരടക്കമുള്ളവർ കർദിനാളിനെതിരെ രംഗത്തുവരികയും ചെയ്തിരുന്നു\n← ബംഗ്ലാദേശ് മുൻ പ്രധാനമന്ത്രി ഖാലിദ സിയക്ക് ഏഴ് വർഷം ജയിൽ ശിക്ഷ\nരോഹിത് ശർമയ്ക്ക് തകർപ്പൻ സെഞ്ച്വറി; ഇന്ത്യക്ക് മികച്ച സ്‌കോറിലേക്ക് →


This waiting is painful said Parvathy - Malayalam Filmibeat\n3 hrs ago ട്രെന്‍ഡിംഗില് ഒന്നാമതായി കരിക്കിന്‌റെ ഡിജെയും, പുതിയ വീഡിയോയും ഏറ്റെടുത്ത് ആരാധകര്\n4 hrs ago സിനിമ ചെയ്യുന്നില്ലെന്ന് തീരുമാനിച്ച സമയത്താണ് ദൃശ്യം2വന്നത്, അന്ന് ശരിക്കും ത്രില്ല്ഡായി: അന്‍സിബ ഹസന്\n4 hrs ago തന്‌റെ മനസിലെ റിയല് സൂപ്പര്‍സ്റ്റാറിനെ കുറിച്ച് കുഞ്ചാക്കോ ബോബന്, വെളിപ്പെടുത്തി നടന്\n5 hrs ago സുരേഷ് ഗോപിയുടെ ‘കാവല്’ തിയേറ്ററിൽ തന്നെ, റിലീസിനെ കുറിച്ച് നടൻ\nകൈയ്യില് പണമില്ല, കഴിവ് പുറത്തെടുക്കാനാവുന്നില്ല, ഈ കാത്തിരിപ്പ് വേദനയുള്ളതാണ്: പാര്‍വ്വതി\n| Published: Sunday, January 31, 2016, 9:20 [IST]\nനീണ്ട ഒരു ഇടവേളയ്ക്ക് ശേഷമാണ് പാര്‍വ്വതി ബാംഗ്ലൂര് ഡെയ്‌സ് എന്ന ചിത്രത്തിലൂടെ മലയാള സിനിമയിലേക്ക് മടങ്ങി വന്നത്. അതിന് ശേഷം തൊടുന്നതെല്ലാം വിജയമായി. എന്ന് നിന്റെ മൊയ്തീനും ചാര്‍ലിയും മികച്ച വിജയം നേടിയതോടെ പാര്‍വ്വതി മലയാള സിനിമയെ സംബന്ധിച്ച് മറ്റൊരു ലെവലിലേക്ക് ഉയരുകയായിരുന്നു.\nഇപ്പോള് ചാര്‍ലി എന്ന ചിത്രത്തിന്റെ വിജയം കഴിഞ്ഞു നില്‍ക്കുകയാണ്. എന്നാല് സിനിമ കഴിഞ്ഞ് മൂന്ന് മാസമായിട്ടും പാര്‍വ്വതി പുതിയൊരു സിനിമ ഏറ്റെടുത്തിട്ടില്ല. തനിക്ക് വിശ്വസിക്കാന് പറ്റിയ ഒരു കഥ വന്നില്ല എന്നതാണ് കാരണം. അതിന് വേണ്ടി കാത്തിരിക്കുകയാണ് താരം. ഈ കാത്തിരിപ്പ് വേദനയാണെന്ന് പ്രമുഖ മാസികയ്ക്ക് നല്‍കിയ അഭിമുഖത്തില് പാര്‍വ്വതി പറയുന്നു...\nചാര്‍ലി കഴിഞ്ഞിട്ട് മൂന്ന് മാസമായി ഇതുവരെ ഞാനൊരു പുതിയ ചിത്രം ഒപ്പുവച്ചിട്ടില്ല. ഒരു വിഷയത്തെ കുറിച്ച് വ്യക്തമായ ധാരണയില്ലാതെ അതേറ്റെടുക്കാന് എനിക്ക് കഴിയില്ല. വൈകിയാലും കുഴപ്പമില്ല. എനിക്കുറപ്പുണ്ട്. അത്തരമൊരു കഥ വരുമെന്ന്.\nഈ കാത്തിരിപ്പ് വേദനയുള്ളതാണ്. പൈസ ഇല്ല എന്ന് മാത്രമല്ല, എനിക്കെന്റെ ക്രിയേറ്റീവായ നഖങ്ങളിങ്ങനെ ആഴ്ന്നിറങ്ങാന് കിട്ടുന്നില്ലല്ലോ എന്ന നിരാശയുണ്ട്. എല്ലാ നടനും നടിയ്ക്കും ആര്‍ട്ടിസ്റ്റിനും അതുണ്ടാവും\nകഴിഞ്ഞ പത്ത് വര്‍ഷമായി സിനിമയിലുണ്ട്. ഇത്രയും കാലം സിനിമ ചെയ്തിട്ടും ആര്‍ക്കും എന്നില് ഒരി പ്രതീക്ഷയും ഉണ്ടായിരുന്നില്ല. സിനിമ കണ്ടു, എന്റെ കഥാപാത്രത്തെ തിരിച്ചറിഞ്ഞു, പോയി. എന്നാല് ഇപ്പോള് എന്നോട് പലരും അത് ചെയ്യരുത് ഇത് ചെയ്യരുത് എന്നൊക്കെ പറയുന്നു.\nബാംഗ്ലൂര് ഡെയ്‌സ്, എന്ന് നിന്റെ മൊയ്തീന് എന്നീ ചിത്രങ്ങളൊക്കെ വിജയിച്ച ശേഷം പലരും എന്നോട് അത് ചെയ്യരുത്, ഇത് ചെയ്യരുത് എന്നൊക്കെ പറഞ്ഞിട്ടുണ്ട്. ഇത് ശരിയല്ല. എന്നെ എനിക്കിഷ്ടമുള്ള രീതിയില് ഒരു ആര്‍ട്ടിസ്റ്റായി വളരാന് അനുവദിയ്ക്കണം.\nഇനിയും കുറേ സിനിമ ചെയ്യണമെന്നും അഭിനയം നമ്മുടെ ക്ഷമയെ പരീക്ഷിയ്ക്കുന്ന ജോലിയാണെന്നും പറയുന്നതിനെക്കാള് ഇഷ്ടമാണ് ഓടി നടന്ന് സിനിമ ചെയ്യരുത് എന്ന് പറയുന്നത് കേള്‍ക്കാന്- പാര്‍വ്വതി പറഞ്ഞു.\nബാംഗ്ലൂര് ഡെയ്‌സിന്റെ റീമേക്കായ ബാംഗ്ലൂര് നാട്കളാണ് പാര്‍വ്വതിയുടെ അടുത്ത റിലീസ്. മലയാളത്തില് അവതരിപ്പിച്ച സെറ എന്ന കഥാപാത്രത്തെതന്നെയാണ് പാര്‍വ്വതി റീമേക്കിലും അവതരിപ്പിയ്ക്കുന്നത്.\nRead more about: malayalam film malayalam movie malayalam cinema parvathy charlie മലയാളം സിനിമ നടി പാര്‍വ്വതി ചാര്‍ലി\nThis waiting is painful said Parvathy\nStory first published: Sunday, January 31, 2016, 9:20 [IST]


വോട്ട് ബാങ്ക് രാഷ്ട്രീയം ചിതല് പോലെ; അത് രാജ്യത്തെ നശിപ്പിക്കുന്നു – Media Ink Online\nവോട്ട് ബാങ്ക് രാഷ്ട്രീയം രാഷ്ട്രത്തെ കാര്‍ന്ന് തിന്നെന്ന് പ്രധാനമന്ത്രി നരേന്ദ്ര മോദി\nവോട്ട് ബാങ്ക് രാഷ്ട്രീയത്തിനെതിരെ ആഞ്ഞടിച്ച് പ്രധാനമന്ത്രി നരേന്ദ്ര മോദി. പ്രതിപക്ഷ പാര്‍ട്ടികള് വോട്ട്ബാങ്ക് രാഷ്ട്രീയം കളിക്കുകയാണെന്നും രാഷ്ട്രത്തെ അത്തരത്തിലുള്ള രാഷ്ട്രീയം നശിപ്പിക്കുമെന്നും പ്രധാനമന്ത്രി പറഞ്ഞു.\nചിതല്‍പുറ്റുകളെപോലെയെന്നാണ് വോട്ട്ബാങ്ക് രാഷ്ട്രീയത്തെ അദ്ദേഹം വിശേഷിപ്പിച്ചത്. മധ്യപ്രദേശില് ബിജെപിയുടെ കാര്യകര്‍ത്ത മഹാകുംഭ് പരിപാടിയില് പങ്കെടുത്ത് സംസാരിക്കുകയായിരുന്നു മോദി.\nഎന്റെ പോളിംഗ് ബൂത്ത്, ശക്തമായ ബൂത്ത് എന്ന ആപ്തവാക്യവുമായാണ് അടുത്ത തെരഞ്ഞെടുപ്പിനെ ബിജെപി പ്രവര്‍ത്തകര് നേരിടേണ്ടതെന്നും മോദി പറഞ്ഞു.


September 27, 2019 - TVSAMSKARA\nഭീകര വാദത്തിനെതിരെ ലോകം ഒറ്റക്കെട്ടായി നിൽക്കണം; നരേന്ദ്ര മോദി\nഐക്യരാഷ്ട്രസഭയുടെ പൊതുസഭയിൽ രണ്ടാമതും അധികാരത്തിലെത്തിയശേഷം ആദ്യമായി സംസാരിച്ച് പ്രധാനമന്ത്രി നരേന്ദ്രമോദി. ഭീകരവാദത്തിനെതിരെ ലോകം ഒറ്റക്കെട്ടായി നിൽക്കണമെന്ന് ലോക രാഷ്ട്രങ്ങളോട് നരേന്ദ്രമോദി ആഹ്വാനം ചെയ്തു. കശ്മീർ വിഷയം പരമാർശിക്കാതെയായിരുന്നു…\nപഞ്ചാബ്-പാക്കിസ്ഥാന് അതിര്‍ത്തിയില് നിന്നും ഡ്രോണ് കണ്ടെത്തി. അട്ടാരി എന്ന സ്ഥലത്ത് നിന്നാണ് ഡ്രോണുകള് കണ്ടെത്തിയത്. ഇതുപയോഗിച്ച് ഇന്ത്യയിലേക്ക് ആയുധങ്ങള് കടത്തിയതായും സംശയമുണ്ട്. പഞ്ചാബ് പോലീസിന്റെ കൗണ്ടര് ഇന്റലിജന്‍സ്…\nയുഡിഎഫിന്റെ കോട്ട തകര്‍ക്കാനായത് വന് നേട്ടം, പാലായില് എസ്എന്‍ഡിപിയുടെ പിന്തുണ കിട്ടിയെന്നും കോടിയേരി\nസംസ്ഥാനത്ത് ലോക്‌സഭ തിരഞ്ഞെടുപ്പിലെ അന്തരീക്ഷം മാറിയെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. എല്.ഡി.എഫിന് അനുകൂലസാഹചര്യമായി. പാലായിലെ ഫലം സര്‍ക്കാരിന്റെ വിലയിരുത്തല് കൂടിയാണെന്നും കോടിയേരി ബാലകൃഷ്ണന് തിരുവനന്തപുരത്ത്…\nഇടതുപക്ഷ ജനാധിപത്യമുന്നണിക്ക് പാലായിൽ തിളക്കമാർന്ന വിജയം സമ്മാനിച്ച ജനങ്ങൾക്ക് നന്ദി പറയുന്നുവെന്ന് മുഖ്യമന്ത്രി പിണറായി വിജയൻ. ഫെയ്സ്ബുക്ക് കുറിപ്പിലൂടെയാണ് അദ്ദേഹത്തിന്റെ പ്രതികരണം. എൽ ഡി എഫിന്റെ മാണി…\nപാലായില് തിരിച്ചടി നേരിട്ട് ബിജെപി\nനിയമസഭാ ഉപതെരഞ്ഞെടുപ്പ് നടന്ന പാലായില് ബിജെപിക്ക് വന് വോട്ട് ചോര്‍ച്ച. ബിജെപിയുടെ ശക്തി കേന്ദ്രങ്ങളില് പോലും പാര്‍ട്ടിക്ക് വലിയ തിരിച്ചടിയാണ് നേരിടത്. 2016 നിയമസഭാ തെരഞ്ഞെടുപ്പില് നേടിയ…\nമരട് ഫ്ലാറ്റ്; ഉടമകൾക്ക് നാലാഴ്ചയ്ക്കുള്ളിൽ നഷ്ടപരിഹാരം നൽകണം: സുപ്രീംകോടതി\nതീരദേശനിയമം ലംഘിച്ച് നിർമ്മിച്ച മരടിലെ അഞ്ച് ഫ്ലാറ്റ് സമുച്ചയങ്ങളും പൊളിക്കുമെന്ന് സർക്കാർ സുപ്രീം കോടതിയിൽ. അടുത്തമാസം 11 ന് ഫ്ലാറ്റ് പൊളിക്കുന്ന നടപടികൾ തുടങ്ങുമെന്ന് ചീഫ് സെക്രട്ടറി…\nപാലായില് എല്‍ഡിഎഫിന് അട്ടിമറി ജയം; കേരളകോണ്‍ഗ്രസിന് പുറത്തുനിന്നുള്ള എംഎല്‍എ ചരിത്രത്തിലാദ്യം\nപാലായില് എല് ഡി എഫ് സ്ഥാനാര്‍ത്ഥി മാണി സി കാപ്പന് ജയം. വോട്ടെണ്ണലിന്റെ തുടക്കം മുതല് ലീഡ് നിലനിര്‍ത്തിയ മാണി സി.കാപ്പന് അവസാന ഘട്ടത്തില് ലീഡ് കുറഞ്ഞത്…\nസൗദിയിൽ ഇനി ടൂറിസ്‌റ്റ് വിസ; രാജ്യത്തെ സാമ്പത്തിക വ്യവസ്ഥ ശക്തമാക്കാൻ സൗദി കിരീടാവകാശി സൽമാൻ രാജാവ്\nസൗദി അറേബ്യയിൽ ഇതാദ്യമായി വിദേശികൾക്ക് ടൂറിസ്‌റ്റ് വിസകൾ അനുവദിക്കാൻ സൗദി ഭരണകൂടത്തിന്റെ തീരുമാനം. രാജ്യത്തെ സാമ്പത്തിക വ്യവസ്ഥയെ ശക്തമായി നിലനിർത്തുന്നതിന് വേണ്ടി സൗദി കിരീടാവകാശി സൽമാൻ രാജാവ്…\nപാലായിലെ യുഡിഎഫ് തകര്‍ച്ച; പരസ്പരം പഴിചാരി നേതാക്കള്\nപാലായില് എല്‍ഡിഎഫ് മുന്നേറുന്നതിനിടെ ജോസ് കെ മാണി വിഭാഗത്തിനെതിരെ പി ജെ ജോസഫ്. ജോസ് കെ മാണി വിഭാഗത്തിന്റെ വോട്ട് എല്.ഡി.എഫിന് മറിഞ്ഞെന്ന് ജോസഫ് ആരോപിച്ചു. കേരള…\nമാണി സി. കാപ്പന്‍റെ ലീഡിൽ ഇടിവ്\nപാലായില് എല്‍ഡിഎഫ് സ്ഥാനാര്‍ത്ഥി മാണി സി. കാപ്പന്റെ ലീഡില് ഇടിവ്. മുത്തോലി പഞ്ചായത്തിലെ ഫലങ്ങള് പുറത്തുവന്നതോടെയാണ് മാണി സി. കാപ്പന്റെ ലീഡില് ഇടിവുണ്ടായത്. 4,300 വോട്ടുകള്‍ക്ക് മുന്നില്‍നിന്ന…


ആദ്യ ഡോസ് വാക്സിനെടുത്തതിന് പിന്നാലെ കോവിഡ് പോസിറ്റീവ് ആയാല് രണ്ടാമത്തെ ഡോസ് എടുക്കാന് കഴിയില്ലേ? രോഗമുക്തി നേടി എത്ര ദിവസത്തിനുള്ളില് രണ്ടാം ഡോസ് സ്വീകരിക്കാം; ആരോഗ്യ മന്ത്രാലയം പറയുന്നത് ഇങ്ങനെ\nഡല്‍ഹി: കോവിഡ് പ്രതിരോധ വാക്സിന്‍റെ ആദ്യ ഡോസ് സ്വീകരിച്ച ശേഷം പലര്‍ക്കും കോവിഡ് സ്ഥിരീകരിക്കുന്നുണ്ട്. ഇന്ത്യന് കൗണ്‍സില് ഓഫ് മെഡിക്കല് റിസേര്‍ച്ചിന്റെ (ഐസിഎംആര്) കണക്കുകള് അനുസരിച്ച് വാക്സിന് സ്വീകരിച്ചതിന് ശേഷം രോഗം പിടിപെടുന്നവരുടെ എണ്ണം 0.05 ശതമാനം മാത്രമാണ്.\nആദ്യ ഡോസ് വാക്സിനെടുത്തതിന് പിന്നാലെ കോവിഡ് പോസിറ്റീവ് ആയാല് രണ്ടാമത്തെ ഡോസ് എടുക്കാന് കഴിയില്ല എന്ന് അര്‍ഥമില്ല. രോഗമുക്തി നേടിയതിന് നാല് മുതല് എട്ട് ആഴ്ചകള്‍ക്ക് ശേഷം രണ്ടാമത്തെ ഡോസ് വാക്സിന് സ്വീകരിക്കാം എന്നാണ് ആരോഗ്യ മന്ത്രാലയം നിര്‍ദേശിക്കുന്നത്.\nകോവിഡ് ലക്ഷണങ്ങള് ഉള്ളവര്, അസുഖം തീവ്രതയിലെത്തി ആശുപത്രിയില് ചികിത്സയില് കഴിഞ്ഞവര് എന്നിവരാണ് ഈ മാനദണ്ഡങ്ങള് പാലിക്കേണ്ടത്.\nസെന്റര് ഫോര് ഡിസീസ് കണ്‍ട്രോള് ആന്‍ഡ് പ്രിവന്‍ഷന് (സിഡിസി) നിര്‍ദേശ പ്രകാരം രോഗ ലക്ഷണമില്ലാത്തവര്‍ക്ക് ക്വാറന്റൈ പ്രക്രിയ പൂര്‍ത്തിയാക്കിയതിന് ശേഷം വാക്സിന് സ്വീകരിക്കാവുന്നതാണ്. വാക്സിന്റെ പ്രവര്‍ത്തനം സ്വീകരിച്ച വ്യക്തിയുടെ ആരോഗ്യം, വൈറസിന്റെ തീവ്രത, വ്യതിയാനം, എന്നിവയെ ആശ്രയിച്ചാണെന്നും സിഡിസി പറയുന്നു.


ദുരന്തമായി തുരന്തോ യാത്ര\nHome News National ദുരന്തമായി തുരന്തോ യാത്ര\nട്വന്റിഫോര് ന്യൂസ് എക്സ്ക്ലൂസീവ്\nഎസി ത്രീ ടയര് യാത്രയ്ക്ക് 4250 രൂപ ഈടാക്കി നടത്തുന്ന തുരന്തോ ട്രെയിന് യാത്ര യാത്രക്കാര്‍ക്ക് സമ്മാനിക്കുന്നത് ദുരന്ത യാത്ര!! കഴിഞ്ഞ ദിവസം ഈ ട്രെയിനില് യാത്ര ചെയ്തവരില് നിന്ന് രാത്രി ഭക്ഷണത്തിന് പണം ഈടാക്കിയതായാണ് പുതിയ പരാതി. സാധാരണ തുരന്തോയാത്രയില് ഭക്ഷണം സൗജന്യമാണ്. ഇത് ചോദ്യം ചെയ്ത യാത്രക്കാര്‍ക്ക് ടിടിആര് കൃത്യമായ മറുപടി നല്‍കാന് തയ്യാറായില്ല.\nബാത്ത് റൂമുകളില് വെള്ളമില്ലാതെയും പഴകിയ ഭക്ഷണം വിതരണം ചെയ്തും പണ്ടേ തുരന്തോ ഹിറ്റ് ലിസ്റ്റില് ഇടം നേടിയതാണ്. യാത്രക്കാരില് നിന്ന് ഭക്ഷണത്തിന് തുക ഈടാക്കി പാന്‍ട്രിക്കാരെ അനുകൂലിക്കുന്ന നടപടി മുമ്പും റിപ്പോര്‍ട്ട് ചെയ്യപ്പെട്ടതാണ്.\nഇതിന് പുറമെ ട്രെയിന് അകത്തും, ബാത്ത് റൂം പരിസരവും ദുര്‍ഗന്ധം മൂലം അടുക്കാന് പറ്റാത്ത അവസ്ഥയിലാണെന്നും യാത്രക്കാര് പരാതി പറയുന്നു. ഭക്ഷണ സാധനങ്ങളും വെള്ളവും സൂക്ഷിക്കുന്ന ട്രെയിനിലെ പാന്‍ട്രി ഏരിയയുടെ പരിസരമാണിത്. ട്രെയിനില് ഇപ്പോള് യാത്ര ചെയ്ത് കൊണ്ടിരിക്കുന്ന റിയാസ് എന്ന യാത്രക്കാരനാണ് ഈ ചിത്രം ട്വന്റിഫോര് ന്യൂസിന് അയച്ചത് തന്നതും!\nഇവിടെ പാറ്റയെ അകറ്റാനുള്ള മരുന്നിന്റെ മണമാണെന്ന് യാത്രക്കാര് പറയുന്നു.\nഎസി ക്ലാസില് 600 രൂപയോളം ഭക്ഷണത്തിനാണ് നീക്കിവയ്ക്കുന്നത്. സമയം തെറ്റിയാണ് പലപ്പോഴും ഇവിടം ഭക്ഷണം വിതരണം ചെയ്യാറ്. അതും ആളുകള് പരാതി പറഞ്ഞ് ടിടിആറിന്റെ അടുത്ത് എത്തുമ്പോള്.2009-ലെ ബജറ്റില് കേരളത്തിന് അനുവദിച്ച വണ്ടിയാണിത്. ഓടിത്തുടങ്ങിയത് 2010 മാര്‍ച്ചിലാണ്\nPrevious articleമന്ത്രിയെ കുരുക്കിയത് മാധ്യമപ്രവർത്തക ?\nNext articleനെടുമ്പാശ്ശേരിയിൽ വൻ സ്വർണവേട്ട\nപോപ് കോൺ ഉണ്ടാക്കാം കുക്കർ ഇല്ലാതെ തന്നെ !!


കത്വ വിഷയം രാജ്യത്ത് കത്തിനില്‍ക്കുമ്പോള് വിദേശത്തേക്ക് പറന്ന മോദിയ്ക്ക് അവിടെയും രക്ഷയില്ല; വിറപ്പിക്കുന്ന ചോദ്യങ്ങളുമായി അന്താരാഷ്ട്രാ മാധ്യമങ്ങള്; സംഘപരിവാറിന്‍റെ കൊടും ക്രൂരതയിലെ മോദിയുടെ മൗനം കുറ്റകരം; നിര്‍ഭയ സംഭവത്തില് കോണ്‍ഗ്രസിനുണ്ടായ തിരിച്ചടിയെക്കാള് വലുത് മോദിക്ക് ലഭിക്കുമെന്ന് ന്യൂയോര്‍ക്ക് ടൈംസിന്‍റെ വിചാരണ | Kairali News | kairalinewsonline.com\nകത്വ വിഷയം രാജ്യത്ത് കത്തിനില്‍ക്കുമ്പോള് വിദേശത്തേക്ക് പറന്ന മോദിയ്ക്ക് അവിടെയും രക്ഷയില്ല; വിറപ്പിക്കുന്ന ചോദ്യങ്ങളുമായി അന്താരാഷ്ട്രാ മാധ്യമങ്ങള്; സംഘപരിവാറിന്‍റെ കൊടും ക്രൂരതയിലെ മോദിയുടെ മൗനം കുറ്റകരം; നിര്‍ഭയ സംഭവത്തില് കോണ്‍ഗ്രസിനുണ്ടായ തിരിച്ചടിയെക്കാള് വലുത് മോദിക്ക് ലഭിക്കുമെന്ന് ന്യൂയോര്‍ക്ക് ടൈംസിന്‍റെ വിചാരണ\nസ്ത്രീകള്‍ക്കും പെണ്‍കുഞ്ഞുങ്ങള്‍ക്കും നേരെ വര്‍ദ്ധിച്ചുവരുന്ന ലൈംഗികാതിക്രമങ്ങള്, ന്യൂനപക്ഷ- ദലിത് വിഭാഗങ്ങള്‍ക്കെതിരായ വ്യാപക അക്രമങ്ങള് തുടങ്ങിയവയില് പ്രധാനമന്ത്രി നരേന്ദ്ര മോദി പുലര്‍ത്തുന്ന നിശബ്ദതയ്‌ക്കെതിരെ രൂക്ഷവിമര്‍ശനവുമായി ന്യൂയോര്‍ക്ക് ടൈംസ് എഡിറ്റോറിയല്.\nമോദിയുടെ പാര്‍ട്ടിക്കാര് ഉള്‍പ്പെട്ട കേസുകളില് അദ്ദേഹം കുറ്റകരമായ മൗനം പാലിക്കുകയാണെന്നും ഇത്തരം കേസുകളും സംഭവങ്ങളും ഒറ്റപ്പെട്ട അതിക്രമങ്ങളായി കാണാന് കഴിയില്ലെന്നും മുഖപ്രസംഗം അഭിപ്രായപ്പെടുന്നു.\nഇന്ന് 40 പേര്‍ക്ക് കൊവിഡ്; 10 പേര്‍ക്ക് രോഗമുക്തി; പുതിയ 13 ഹോട്ട്സ്പോട്ടുകള്\nന്യൂയോര്‍ക്ക് ടൈംസ് എഡിറ്റോറിയലിലെ പ്രസക്ത ഭാഗങ്ങള്\nഇന്ത്യന് പ്രധാനമന്ത്രി നിരന്തരം ട്വീറ്റ് ചെയ്യുന്ന വ്യക്തിയാണ്, അദ്ദേഹം നല്ലൊരു പ്രാസംഗികനെന്നാണ് അദ്ദേഹം സ്വയം വിശേഷിപ്പിക്കുന്നത്. എന്നാല് കത്വാ സംഭവത്തിലും തന്‍റെ പാര്‍ട്ടിക്കാര് കുറ്റാരോപിതരായ കേസുകളിലും മോദി പുലര്‍ത്തുന്നത് കുറ്റകരമായ മൗനമെന്നാണ് ന്യയോര്‍ക്ക് ടൈംസിന്‍റെ മുഖപ്രസംഗത്തില് പറയുന്നത്.\nസ്ത്രീകള്‍ക്കും ന്യൂനപക്ഷങ്ങള്‍ക്കെതിരെ ബിജെപി പിന്തുണയുള്ള തീവ്രദേശീയ വാദികളും വര്‍ഗ്ഗീയവാദികളും ആക്രമണങ്ങള് നടത്തുമ്പോള് മോദി മൗനത്തിലാണ് . ക‍ത്വയില് 8 വയസ്സുകാരി പെണ്‍കുട്ടി ബലാത്സംഗത്തിന് ഇരയായി കൊല്ലപ്പെട്ട സംഭവത്തില് രാജ്യത്ത് ഒരാ‍ഴ്ചയായി പ്രതിഷേധങ്ങള് തുടരുകയാണ് .\nസംഭവത്തില് പ്രധാനമന്ത്രിയുടെ പാര്‍ട്ടിയിലുള്‍പ്പെട്ടവര് പ്രതികള്‍ക്കു വേണ്ടി രംഗത്തു വരികയും ചെയ്തിരുന്നു. ഇത്തരം കേസുകളില് എല്ലാം നരേന്ദ്ര മോദി നിസംഗത പാലിക്കുകയാണ് .. ബക്കര്‍വാല് വിഭാഗത്തില്‍പെട്ട നാടോടി മുസ്ലീം സമുദായക്കാരെ ഭയപ്പെടുത്താനും ഹിന്ദുക്കള്‍ക്ക് ഭൂരിപക്ഷമുള്ള പ്രദേശത്തുനിന്ന് തുരത്താനും മോദി ഉള്‍പ്പെട്ട പാര്‍ട്ടിയിലുള്ളവര് നടത്തിയ ക്രൂരമായ ഗൂഡാലോചന കുറ്റത്തില് പ്രതിഷേധങ്ങള് രാജ്യമെങ്ങും തുടരുമ്പോ‍ഴും ഒരാ‍ഴ്ച ക‍ഴിഞ്ഞാണ് പ്രധാനനമന്ത്രി ഇതിനേക്കുറിച്ച് പ്രതികരിക്കാന് മുന്നോട്ട് വന്നത്.\n8 പ്രതികള് ഉള്‍പ്പെടുന്ന കത്വ പീഡനകേസില് പ്രതികളെ പിന്തുണച്ച് മന്ത്രിമാരും ജമ്മു ആന്‍റ് കശ്മീര് ലോയേ‍ഴസ് അസോസിയേഷനും രംഗത്തുവന്നിരുന്നു. ഇന്ത്യയിലെ ഏറ്റവും ജനസംഖ്യ കൂടിയ സംസ്ഥാനമായ ഉത്തര്‍പ്രദേശില് ബിജെപി എംഎല്‍എ പ്രതിയായ പീഡനക്കേസിലും മോദി മൗനത്തിലാണെന്ന് മുഖപ്രസംഗം കുറ്റപ്പെടുത്തുന്നു. അദ്ദേഹത്തിന്‍റെ പാര്‍ട്ടിയായ ബിജെപിയാണ് സംസ്ഥാനം ഭരിക്കുന്നത്.\nസംഭവം നടന്നിട്ട് ഒരു വര്‍ഷം ക‍ഴിഞ്ഞിട്ടും പ്രതിയായ എംഎല്‍എയെ സംരക്ഷിക്കാനാണ് സര്‍ക്കാര് ശ്രമിച്ചത്.\nമുന് യുപിഎ സര്‍ക്കാരിനുണ്ടായ അനുഭവത്തില് നിന്ന് മോദി പാഠം പഠിച്ചിട്ടില്ല.\n2012 ല് നടന്ന ദില്ലി കൂട്ടമാനഭംഗകേസില് അന്നത്തെ യുപിഎ സര്‍ക്കാരിനെതിരെ വ്യാപകമായ പ്രതിഷേധമാണ് ഉണ്ടായത്.ഇതിനെ തുര്‍ന്നാണ് 2014 ലെ പൊതുതെരഞ്ഞെടുപ്പില് അവര്‍ക്ക് ഭരണം നഷശ്ടമായത്. ഇതേ സാഹചര്യം തന്നെയാണ് ഇപ്പോ‍ഴും നിലനില്‍ക്കുന്നത്.\nതന്നെ പിന്തുണക്കുന്നവര് ചെയ്യുന്ന എല്ലാ കുറ്റകൃത്യങ്ങളെക്കുറിച്ചും മോദി ചര്‍ച്ച ചെയ്യണമെന്നും വിശദമായി സംസാരിക്കണമെന്നും ആ‍വശ്യപ്പെടാന് ക‍ഴിയില്ല. എന്നാല് ഈ കേസുകളൊന്നും ഒറ്റപ്പെട്ട അതിക്രമങ്ങളല്ല എന്നതാണ് വസ്തുത. ഇത് തീവ്രദേശീയ ശക്തികള് ആസൂത്രണം ചെയ്യുന്നതും സംഘടിതമായി നടപ്പാക്കുകയും ചെയ്യുന്ന ഭീകരതയാണ്.\nസ്ത്രീകള്, മുസ്ലീങ്ങള്, ദലിതര്, മറ്റ് അധസ്ഥിത ജനവിഭാഗങ്ങള് എന്നിവരാണ് ഇവരുടെ ലക്ഷ്യം. രാജ്യത്തിലെ എല്ലാ പൗരന്മാരെയും സംരക്ഷിക്കുവാനും അവര്‍ക്കുവേണ്ടി പൊരുതുകയും ചെയ്യുകയാണ് പ്രധാനമന്ത്രിയുടെ കടമ എന്ന ഓര്‍മ്മപ്പെടുത്തലോടുകൂടിയാണ് മുഖപ്രസംഗംഅവസാനിക്കുന്നത്.\nഇതാദ്യമായിട്ടല്ല ന്യൂയോര്‍ക്ക് ടൈംസ് നരേന്ദ്രമോദിക്കെതിരെ ലേഖനം എ‍ഴുതുന്നത്. മുമ്പ് മാധ്യമ പ്രവര്‍ത്തകയായ ഗൗരി ലങ്കേഷ് കൊല്ലപ്പെട്ടപ്പോളും ന്യുയോര്‍ക്ക് ടൈംസ് ലേഖനം എ‍ഴുതിയിരുന്നു.\nന്യൂയോര്‍ക്ക് ടൈംസിന്‍റെ എഡിറ്റോറിയല്\nTags: BigstoryModinationnewyork timesworld


sanu mohan | ആത്മഹത്യ ചെയ്യാനുറപ്പിച്ച് മകളെ പുഴയിലേക്ക് എറിഞ്ഞ അച്ഛൻ മോതിരവും മാലയും ഊരിയെടുക്കാൻ മറന്നില്ല; ഇനിയുള്ള തെളിവെടുപ്പ് അതിനിർണ്ണായകം; ചോദ്യം ചെയ്യൽ ഭാര്യ ഒഴിവക്കാൻ ശ്രമിക്കുന്നുണ്ടോ എന്നും പൊലീസിന് സംശയം; വൈഗയുടെ കൊലയിൽ സനു മോഹൻ പറയുന്നതെല്ലാം വിശ്വസിക്കാതെ പൊലീസ് - MarunadanMalayalee.com\nApril 21, 202107:09 AM IST Permalink\nകൊച്ചി: വൈഗയുടെ മരണത്തിൽ ദുരൂഹത മാറിയില്ലെന്ന നിഗമനത്തിൽ പൊലീസ്. കരുതി കൂട്ടിയുള്ള കൊലയാണ് നടന്നതെന്നാണ് സൂചന. പുഴയിൽ തള്ളും മുൻപു തന്നെ മകൾ വൈഗയുടെ സ്വർണാഭരണങ്ങൾ അഴിച്ചെടുത്തിരുന്നതായി പിതാവ് സനു മോഹന്റെ വെളിപ്പെടുത്തൽ. വൈഗയുടെ മാലയും മോതിരവും വിറ്റതായും സംസ്ഥാന അതിർത്തി വിടും മുൻപ് ആവശ്യത്തിനു മദ്യവും സിഗരറ്റും കാറിൽ കരുതിയതായും ഇയാൾ മൊഴി നൽകി.\nമരണത്തെ കുറിച്ച് ആർക്കെല്ലാമോ മുൻകൂട്ടി അറിയാമായിരുന്നുവെന്ന സംശയം പൊലീസിനുണ്ട്. വൈഗയുടെ കൊലപാതകത്തിൽ മൂന്നാമതൊരാളുടെ പങ്കുണ്ടോ എന്ന സംശയത്തിലാണ് പൊലീസ്. ഒറ്റയ്ക്കാണ് കൊലപാതകം നടത്തിയതെന്നും ആരും സഹായിച്ചിട്ടില്ലെന്നും സനു മോഹൻ പറയുമ്പോഴും മൊഴിയിലെ വൈരുധ്യങ്ങൾ മറ്റു ചില ഇടപെടലുകളുടെ സാധ്യതയിലേക്ക് വിരൽ ചൂണ്ടുന്നുണ്ട്. അതിനാൽത്തന്നെ ആരെയെങ്കിലും രക്ഷിക്കാൻ സനു ശ്രമിക്കുന്നുണ്ടോ എന്ന ചോദ്യത്തിനും അന്വേഷണ സംഘം ഉത്തരം തേടുന്നുണ്ട്.\nസനു മോഹനുമായി4സംസ്ഥാനങ്ങളിൽ തെളിവെടുപ്പിനായി പൊലീസ് ഇന്ന് പുറപ്പെടും. തൃക്കാക്കര ഇൻസ്‌പെക്ടർ കെ.ധനപാലന്റെ നേതൃത്വത്തിലുള്ള സംഘമാണ് തമിഴ്‌നാട്, കർണാടക, ഗോവ, മഹാരാഷ്ട്ര എന്നിവിടങ്ങളിലേക്കു പോകുന്നത്. ഈ തെളിവെടുപ്പും നിർണ്ണായകമാകും. അതിനിടെ ഭാര്യ രമ്യ പൊലീസ് ചോദ്യം ചെയ്യൽ ഒഴിവാക്കുകയാണ്. ഇതും സംശയങ്ങൾക്ക് ഇട നൽകുന്നു. സനു മോഹന്റെ അറസ്റ്റ് രേഖപ്പെടുത്തിയ സംഭവത്തിൽ ഭാര്യ രമ്യ ഇപ്പോൾ പ്രതികരിക്കാനില്ലെന്നു ബന്ധുക്കൾ. രമ്യയിപ്പോൾ ബന്ധുക്കൾക്കൊപ്പം ആലപ്പുഴയിലാണ്. വൈഗയുടെ മരണശേഷവും അന്വേഷണത്തിനിടെയും രണ്ടുതവണ പൊലീസ് വിളിപ്പിച്ചിരുന്നു. സനുവിനെക്കുറിച്ചുള്ള വിവരങ്ങൾ മനസ്സിലാക്കാനായിരുന്നു ഇതെന്നും ആദ്യം വിളിച്ച സമയത്തു സംസാരിക്കാൻ പോലുമുള്ള സ്ഥിതിയിലായിരുന്നില്ല രമ്യയെന്നും ബന്ധുക്കൾ പറഞ്ഞു.\nസനുവിന്റെ അറസ്റ്റും വൈഗയുടെ മരണവും സംബന്ധിച്ച വാർത്തകൾ അറിഞ്ഞതോടെ രമ്യ മാനസികമായി കൂടുതൽ തകർന്ന അവസ്ഥയിലാണെന്നും ബന്ധുക്കൾ വ്യക്തമാക്കി. തെളിവെടുപ്പു കഴിഞ്ഞ ശേഷമായിരിക്കും പൊലീസ് വിളിപ്പിക്കുക എന്നാണു കരുതുന്നത്. ഇതിനു ശേഷമേ മാധ്യമങ്ങളോട് ഉൾപ്പെടെ പ്രതികരിക്കാനാകൂ എന്നാണു രമ്യയുടെ നിലപാട്. അതുകൊണ്ട് തന്നെ രമ്യ ഇനി പൊലീസിന് നൽകുന്ന മൊഴി അതിനിർണ്ണായകമാകും. സനു മോഹനുമായി ഇന്നലെ പൊലീസ് തെളിവെടുപ്പു തുടങ്ങി. സനുവും കുടുംബവും താമസിച്ചിരുന്ന കങ്ങരപ്പടി ശ്രീഗോകുലം അപ്പാർട്‌മെന്റ്‌സിലാണ് ആദ്യമെത്തിച്ചത്. കൂസലും കുറ്റബോധവും തെല്ലും ഇല്ലാതെയാണു സനുമോഹൻ തെളിവെടുപ്പു പൂർത്തിയാക്കിയത്. ഫ്‌ളാറ്റ് നിവാസികൾക്കും നാട്ടുകാർക്കും മുന്നിൽ നിൽക്കുമ്പോഴും കുലുങ്ങിയില്ല. പൊലീസിന്റെ ചോദ്യങ്ങൾക്കു പതറാതെ ഉത്തരം നൽകി.\nതെളിവെടുപ്പു നടത്തിയ ശേഷം തിരിച്ചിറങ്ങിയ സനുമോഹൻ താഴെ കാണാൻ നിന്ന ഫ്‌ളാറ്റ് നിവാസികൾക്കു മുന്നിൽ പുറം തിരിഞ്ഞു നിന്നു. കൂട്ടംകൂടി നിന്നവർക്ക് അഭിമുഖമായി സനുമോഹനെ പൊലീസ് തിരിച്ചു നിർത്തി. അക്കൂട്ടത്തിൽ സനു മോഹൻ പണം കടം വാങ്ങിയ ആരൊക്കെയുണ്ടെന്നു ചോദിച്ചു. അവരെ സനുമോഹൻ കാണിച്ചുകൊടുത്തു. കാർ കൊണ്ടുവന്നു നിർത്തിയ സ്ഥലവും കാറിൽ നിന്നു വൈഗയെ എടുത്തു കൊണ്ടുപോയ വിധവും പുഴയിൽ മരത്തിനോടു ചേർന്നു തള്ളിയിട്ട സ്ഥലവും കാണിച്ചുകൊടുത്തു. കങ്ങരപ്പടിയിൽ മൊബൈൽ ഫോൺ വിറ്റ കട, ഭാര്യയുടെ സ്വർണാഭരണങ്ങൾ പണയപ്പെടുത്തിയ പണമിടപാട് സ്ഥാപനം എന്നിവിടങ്ങളിലും സനു മോഹനെ എത്തിച്ചു തെളിവെടുത്തു.\nകൊലപാതകത്തിൽ മൂന്നാമതൊരാളുടെ സാന്നിധ്യം പ്രധാനമായും ഉയരുന്നത് ഫ്‌ളാറ്റിൽനിന്നു കണ്ടെത്തിയ രക്തക്കറയിൽ നിന്നാണ്. രക്തക്കറ സനു മോഹന്റേതോ വൈഗയുടേതോ അല്ലെന്നാണ് പൊലീസ് പറയുന്നത്. എങ്കിൽ പിന്നെ ഇത് ആരുടേത്. സനു പറയുന്ന മൊഴിയിലുള്ളത് ഫ്‌ളാറ്റിൽ വെച്ച് വൈഗയെ ശ്വാസം മുട്ടിച്ചപ്പോൾ മൂക്കിൽനിന്ന് രക്തം വീണെന്നും ഇത് തുടച്ചുകളഞ്ഞു എന്നുമാണ്. എന്നാൽ, ഇതിനുള്ള ഒരു തെളിവും ഫ്‌ളാറ്റിൽ നടത്തിയ പരിശോധനയിൽ കണ്ടെത്താനായിട്ടില്ല.\nസനു മോഹൻ പറയുന്നത് വൈഗയെ ദേഹത്തോട് ചേർത്തുപിടിച്ച് ശ്വാസംമുട്ടിച്ചുവെന്നാണ്. ഇത്തരത്തിൽ ചെയ്താൽ പ്രാണഭയത്താൽ ആരും കുതറും. ബലം കൂടുതലായി പ്രയോഗിക്കേണ്ടിയും വരും. ഇത്തരം ബലപ്രയോഗത്തിന്റെ ഒരു ലക്ഷണവും വൈഗയുടെ പോസ്റ്റ്മോർട്ടത്തിൽ കണ്ടെത്തിയിട്ടില്ല. മറ്റൊന്ന് രാസ പരിശോധനയിൽ വൈഗയുടെ ആന്തരാവയവങ്ങളിൽനിന്ന് ആൽക്കഹോൾ കണ്ടെത്തിയതാണ്. വൈഗയ്ക്ക് സനു മോഹൻ മദ്യം നൽകിയിട്ടില്ലെന്നാണ് പറയുന്നത്. എങ്കിൽ എങ്ങനെ വൈഗയുടെ ഉള്ളിൽ മദ്യത്തിന്റെ സാന്നിധ്യം വന്നു. ഇതിലെല്ലാം മറ്റൊരാളുടെ സാന്നിധ്യം പൊലീസ് സംശയിക്കുന്നുണ്ട്.\nസനു മോഹന്റെ ആത്മഹത്യാശ്രമ കഥകൾക്കും വിശ്വാസ്യതയില്ല. ആത്മഹത്യ ചെയ്യാൻ തീരുമാനിച്ച ഒരാൾ എന്തിനാണ് ഇത്ര ദൂരം സഞ്ചരിച്ചതെന്നും വാഹനം വിറ്റ് പണമുണ്ടാക്കിയതെന്നുമെല്ലാം ചോദ്യം ഉയരുന്നുണ്ട്. സനുവിന്റെ മൊബൈൽ ഫോണുകൾ കണ്ടെത്തുകയും ഭാര്യയെയും ബന്ധുക്കളെയും ചോദ്യം ചെയ്ത് നിർണായക വിവരങ്ങൾ ലഭിക്കുകയും ചെയ്യുന്നതോടെ ഇത്തരം സംശയങ്ങൾക്ക് പരിഹാരമാവുമെന്ന പ്രതീക്ഷയാണ് പൊലീസിനുള്ളത്.


ഡയറ്റിലുള്‍പ്പെടുത്താം 'സ്‌പെഷ്യല്' ജ്യൂസ്; മറികടക്കാം ഈ ആരോഗ്യപ്രശ്‌നം | special juice of pomegranate which helps to increase blood count\nഡയറ്റിലുള്‍പ്പെടുത്താം 'സ്‌പെഷ്യല്' ജ്യൂസ്; മറികടക്കാം ഈ ആരോഗ്യപ്രശ്‌നം\nജ്യൂസ് എന്ന് കേള്‍ക്കുമ്പോള് പഞ്ചസാരയും മറ്റും ചേര്‍ത്തിട്ടുള്ള രുചികരമായ ജ്യൂസ് എന്ന് കരുതല്ലേ. ഇത് തീര്‍ത്തും ആരോഗ്യത്തിന് വേണ്ടി, അതിനെ മുന്‍നിര്‍ത്തി തയ്യാറാക്കേണ്ടതാണ്. അതിനാല് തന്നെ മധുരം ചേര്‍ക്കേണ്ടതില്ല\nTrivandrum, First Published Oct 29, 2021, 7:14 PM IST\nഇന്ത്യയില് വളരെ സാധാരണമായി കാണപ്പെടുന്നൊരു ആരോഗ്യപ്രശ്‌നമാണ് വിളര്‍ച്ച അഥവാ അനീമിയ ( Anemia India). ഏതാണ്ട് 58.6 ശതമാനത്തോളം കുട്ടികളിലും, 53.2ശതമാനം സ്ത്രീകളിലും 'അനീമിയ' ബാധിക്കപ്പെട്ടതായാണ് 2016ലെ 'നാഷണല് ഫാമിലി ഹെല്‍ത്ത് സര്‍വേ' പ്രകാരമുള്ള കണക്കുകള്.\nരക്തത്തിലെ ഹീമോഗ്ലോബിന് എന്ന പ്രോട്ടീനിന്റെ അളവ് ഗണ്യമായി കുറയുന്ന അവസ്ഥയാണ് വിളര്‍ച്ച. മിക്കവരും വളരെ നിസാരമായൊരു കാര്യമായാണ് വിളര്‍ച്ചയെ കാണുന്നത്. എന്നാല് നിത്യജീവിതത്തില് ഓരോ കാര്യങ്ങളിലും സ്വാധീനം ചെലുത്തുന്ന, അത്രമാത്രം സൂക്ഷ്മമായതും പ്രാധാന്യമര്‍ഹിക്കുന്നതുമായ പ്രശ്‌നമാണ് വിളര്‍ച്ച.\nഎപ്പോഴും അസഹനീയമായ ക്ഷീണം, തളര്‍ച്ച, നെഞ്ചിടിപ്പിലെ വ്യതിയാനം, ശ്വാസതടസം, തലവേദന ഇങ്ങനെ എല്ലായ്‌പോഴും വേട്ടയാടിക്കൊണ്ടിരിക്കുന്ന ഒരുപിടി പ്രശ്‌നങ്ങള് മുതല് ജീവന് തന്നെ അപകടത്തിലാക്കുന്ന തരത്തിലേക്കുള്ള പ്രശ്‌നങ്ങളിലേക്ക് വരെ വിളര്‍ച്ചയ്ക്ക് നമ്മെ നയിക്കാനാകും.\nഅതിനാല് തന്നെ രക്തത്തിലെ ഹീമോഗ്ലോബിന് അളവ് 'ബാലന്‍സ്' ചെയ്ത് നിര്‍ത്തേണ്ടത് അത്യാവശ്യമാണ്. ഡയറ്റ് അഥവാ ഭക്ഷണമാണ് ഇതിന് കാര്യമായി സഹായിക്കുന്നത്. ചില ഭക്ഷണങ്ങള് തെരഞ്ഞെടുത്ത് കഴിക്കുന്നത് ഹീമോഗ്ലോബിന് വര്‍ധിപ്പിക്കാന് സഹായിക്കും. അത്തരമൊരു ഭക്ഷണമാണ് പഴങ്ങളില് പെടുന്ന മാതളം.\nവിളര്‍ച്ചയുള്ളവരെ സംബന്ധിച്ച്, എല്ലാ ദിവസവും ഡയറ്റില് മാതളം ഉള്‍പ്പെടുത്താവുന്നതാണ്. അങ്ങനെ തന്നെ കഴിക്കുകയോ, സലാഡിലോ പുലാവിലോ മറ്റോ ചേര്‍ത്ത് കഴിക്കുകയോ എല്ലാം ആവാം.\nഇതിനൊപ്പം തന്നെ മറ്റ് രണ്ട് ചേരുവകള് കൂടി ചേര്‍ത്ത് തയ്യാറാക്കുന്നൊരു ജ്യൂസുണ്ട്. ഹീമോഗ്ലോബിന് അളവ് വര്‍ധിപ്പിക്കാന് ഏറെ സഹായകമായിരിക്കും ഈ ജ്യൂസ്. മാതളത്തിന് പുറമെ ബീറ്റ്‌റൂട്ട്, കറ്റാര്‍വാഴ എന്നിവയാണ് ഇതില് വരുന്ന മറ്റ് ചേരുവകള്.\nജ്യൂസ് എന്ന് കേള്‍ക്കുമ്പോള് പഞ്ചസാരയും മറ്റും ചേര്‍ത്തിട്ടുള്ള രുചികരമായ ജ്യൂസ് എന്ന് കരുതല്ലേ. ഇത് തീര്‍ത്തും ആരോഗ്യത്തിന് വേണ്ടി, അതിനെ മുന്‍നിര്‍ത്തി തയ്യാറാക്കേണ്ടതാണ്. അതിനാല് തന്നെ മധുരം ചേര്‍ക്കേണ്ടതില്ല.\nഅയേണ്, വൈറ്റമിനുകളായ എ, സി, ഇ, കാത്സ്യം എന്നിവയുടെയെല്ലാം കലവറയാണ് മാതളം. ഇവയെല്ലാം തന്നെ രക്തകോശങ്ങള് കൂട്ടാന് സഹായിക്കുന്നവയാണ്. ശരീരത്തിലെ അയേണ് അളവ് വര്‍ധിപ്പിക്കാന് മാതളത്തിലടങ്ങിയിരിക്കുന്ന 'അസ്‌കോര്‍ബിക് ആസിഡ്' സഹായിക്കുന്നു.\nബീറ്റ്‌റൂട്ടും അയേണിന്റെ നല്ലൊരു സ്രോതസാണ്. അനീമിയയെ ചെറുക്കാന് സഹായിക്കുന്ന വൈറ്റമിന് സിയും ബീറ്റ്‌റൂട്ടിനെ സമ്പന്നമാക്കുന്നു. കറ്റാര്‍വാഴയാകട്ടെ വൈറ്റമിന്-സി, ആന്റിഓക്‌സിഡന്റുകള്, മറ്റനവധി പോഷകങ്ങള് എന്നിവയാലും സമ്പന്നമാണ്.\nജ്യൂസ് തയ്യാറാക്കുന്ന വിധം...\nമാതളം ആദ്യമേ ജ്യൂസാക്കി തയ്യാറാക്കി വയ്ക്കാം. ഇത് രണ്ട് കപ്പോളം തയ്യാറാക്കി മാറ്റിവയ്ക്കുക. ശേഷം ബീറ്റ്‌റൂട്ട് അരക്കപ്പോളം ചെറുതായി ചിരകിയതോ മുറിച്ചതോ എടുക്കാം. ഒരു കറ്റാര്‍വാഴ തണ്ട്, അതിന്റെ തൊലിയെല്ലാം നീക്കി ജെല് മാത്രമായി എടുത്ത് അതും മാതളം ജ്യൂസിലേക്ക് ചേര്‍ത്ത് നന്നായി യോജിപ്പിക്കാം.\nആവശ്യമെങ്കില് എല്ലാ ചേരുവകളും ചേര്‍ത്ത ശേഷം വീണ്ടും മിക്‌സിയിലോ ജ്യൂസറിലോ അടിച്ചെടുക്കാം. ഇതിലേക്ക് അല്‍പം കുരുമുളക് പൊടി ചേര്‍ക്കാം. വേണമെന്നുണ്ടെങ്കില് തീരെ ചെറിയ അളവില് ഉപ്പും. അത്രമാത്രം ചേരുവകളേ ഈ ജ്യൂസില് ചേര്‍ക്കാവൂ.\nഇത് പതിവായി കഴിച്ചാല് രക്തകോശങ്ങളുടെ എണ്ണം പെട്ടെന്ന് തന്നെ വര്‍ധിപ്പിക്കാനാകും. വിളര്‍ച്ച മൂലമുള്ള വിഷമതകളെ ചെറിയൊരു പരിധി വരെയെങ്കിലും മറികടക്കാനുമാകും.\nAlso Read:- പ്രമേഹരോഗികൾക്ക് സീതപ്പഴം കഴിക്കാമോ? ന്യൂട്രീഷ്യനിസ്റ്റ് പറയുന്നു


Fifa world Cup 2018 Incredible story of Peru captain Paolo Guerrero : കൊക്കെയ്‌നും മമ്മിയും ഗുവെരെറോയുടെ ലോകകപ്പ് യാത്രയും\nFifa World Cup 2018 Cocaine The Captain The Frozen Mummies Paolo Guerreros World Cup Journey\nലാറ്റിനമേരിക്കന് ഫുട്ബോളിന്റെ വന്യതയുമായി ഗുവെരേരോ കളം നിറയുമ്പോള് കാല്‍പന്തിനെ പ്രേമിക്കുന്നവരെല്ലാം ഒന്ന് നോക്കിപ്പോവും. വഴുതിപ്പോയ ലോകകപ്പ് അവസരം തിരിച്ചുപിടിച്ച ആ യോദ്ധാവിന്റെ കരുത്ത് അവരിലേക്കും സന്നിവേഷിക്കും. പെറു നായകന്‍റെ സമാനതകളില്ലാത്ത കഥ..\nJune 17, 2018 06:33:43 pm\nപെറു നായകൻ പവോലോ ഗുവെരേരോയ്ക്ക് പറക്കാൻ പേടിയാണ്. വിമാന യാത്രയ്ക്കിടെ അമ്മാവൻ മരിച്ചതിന്റെ ഭീതി ഇപ്പോഴും അയാളെ വിട്ടൊഴിഞ്ഞിട്ടില്ല. എന്നാൽ റഷ്യയിലേക്ക്, ലോകകപ്പിന് പറക്കാൻ അയാൾ നടത്തിയ പരിശ്രമങ്ങൾ സമാനതകളില്ലാത്തതാണ്. അതിനയാള് കൂട്ടുപിടിച്ചത് പെറുവിലെ മഞ്ഞുമലകളിൽ മരവിച്ച് കിടക്കുന്ന പ്രേതങ്ങളെയായിരുന്നു.\nനീണ്ട മൂന്നര പതിറ്റാണ്ടിന് ശേഷമാണ് പെറു ഇക്കുറി ലോകകപ്പ് യോഗ്യത നേടിയത്. കോപ്പ അമേരിക്ക ചാംബ്യന്മാരായ ചിലിയെ പുറന്തളളിക്കൊണ്ടായിരുന്നു ആ നേട്ടം. ഇന്നലെ നടന്ന ആദ്യ റൗണ്ട് മത്സരത്തില് ഡെന്മാർക്കിനോട് പോരടിച്ച് തോറ്റുപോയെങ്കിലും കാൽപ്പന്ത് കളിയുടെ മാസ്‌മരിക സൗന്ദര്യം പേറുന്നതായിരുന്നു പെറുവിന്റെ പ്രകടനം.\nമത്സരത്തിലുടനീളം വേഗതയിലുള്ള കളി പുറത്തെടുത്ത പെറു മികച്ച പിഴച്ചത് ഫിനിഷിന്ഗില് മാത്രമായിരുന്നു. അവസാന പതിനഞ്ച് മിനുട്ടുകള്‍ക്കായി ഇറങ്ങിയ ഗുവെരേരോയെ ആദ്യമേ ഇറക്കിയിരുന്നുവെങ്കില് ഒരുപക്ഷെ കളിയുടെ ഗതി തന്നെ മാറിയേനെ. അത്രയും ആത്മവിശ്വാസമായിരുന്നു അവസാന പതിനഞ്ച് മിനുട്ടില് മുപ്പത്തിനാലുകാരനായ ഗുവെരേരോ ആ ടീമിന് പകര്‍ന്നു നല്‍കിയത്. പെറു ഫുട്ബോളിന്റെ ചരിത്രത്തിലെ എക്കാലത്തെയും മികച്ച ഗോൾവേട്ടക്കാരനായ പൗലോ ഗുവെരേരോ. രാജ്യത്തിന്റെ എക്കാലത്തെയും ടോപ് സ്കോററായ ഗുവെരേരോയിൽ നിന്നാണ് ലാറ്റിനമേരിക്കാന് രാജ്യം ഒരിക്കൽ നഷ്ടപ്പെട്ട പെറുവിന്റെ ഫുടബോളിങ് പാരമ്പര്യം വീണ്ടെടുത്ത് തുടങ്ങുന്നത്.\n2014 ലും 2015ലും വമ്പന്മാർ മാറ്റുരച്ച കോപ്പാ അമേരിക്കയിൽ പെറു മൂന്നാംസ്ഥാനക്കാരാകുന്നത് ജർമൻ ബുണ്ടസ്ലീഗയിൽ പയറ്റി തെളിഞ്ഞ ആ കാലുകളെ ആശ്രയിച്ചാണ്. അർജെന്റിനയെ തോൽപ്പിച്ച് ചിലി കപ്പ് നേടിയ 2015 കോപ്പയിൽ ചിലിയുടെ വാർഗസിനൊപ്പം ടൂർണമെന്റിലെ ടോപ്സ്കോറർ ആയതും ഗുവെരേരോയാണ്.\nറഷ്യയിലേക്കുള്ള പാതയിലും പെറുവിനെ മുന്നില് നിന്നും നയിച്ചത് ശരീരമാകെ പച്ചകുത്തിയ ഈ ഫ്ലമെംഗോ താരത്തിന്റെ മികവാണ്. 17 കളികളിൽ നിന്നും5ഗോളുകളാണ് അദ്ദേഹം അടിച്ചു കൂട്ടിയത്. ഒരു നാടിന്റെ സ്വപ്നം പേറിയുള്ള കുതിപ്പ്.. മുപ്പത്തിയഞ്ച് വര്‍ഷത്തെ സ്വപ്നം.. പെറു ഫുട്ബോള് പ്രതീക്ഷിക്കാത്ത ഉയരങ്ങളിലേക്ക് യാത്ര തുടരവേയാണ് അപ്രതീക്ഷിതമായ തിരിച്ചടി അവരെ തേടിയെത്തുന്നത്. നായകന് ഗുവെരേരോ ഡ്രഗ് ടെസ്റ്റില് പരാജയപ്പെടുന്നു. ശരീരത്തില് കൊക്കെയ്ന്റെ അംശം കണ്ടെത്തിയതിനെ തുടര്‍ന്ന് ഗുവെരേരോയ്ക്ക് ഫിഫ നല്‍കിയത് ഒരു വര്‍ഷത്തെ ബാന് !\nപിന്നീട് ഗുവെരേരോ നടത്തിയത കേട്ടുകേൾവിയില്ലാത്ത പോരാട്ടങ്ങളായിരുന്നു. ലോകത്തെ ഏറ്റവും വലിയ കായിക സംഘടനയോട് അയാള് നിയമയുദ്ധത്തില് ഏര്‍പ്പെട്ടു. മാസങ്ങളോളം നീണ്ട യുദ്ധത്തിനൊടുവില് വിധി വന്നു, ഗുവെരേരോയ്ക്ക് മാച്ച് ബാനില് ഇളവ്. അതിന് അയാള് സഞ്ചരിച്ചത് ആയിരക്കണക്കിന് വര്‍ഷങ്ങള് പുറകിലേക്കായിരുന്നു. ആയിരമടി ഉയരത്തിലേക്കായിരുന്നു.\nആറായിരം അടി ഉയരമുള്ള പെറൂവിയൻ മല നിരകളിലെ ആയിരക്കണക്കിന് വർഷങ്ങൾ പഴക്കമുള്ള ഇൻകാ മമ്മികളെ മുൻനിർത്തിയായിരുന്നു ഗുവേരെരോയുടെ പോരാട്ടങ്ങള്. ഇൻകാ മമ്മികളുടെ ശരീരത്തിൽ കൊക്കെയ്നിൽ അടങ്ങിയിരിക്കുന്ന രാസപഥാർത്ഥങ്ങള് ഉണ്ടെന്ന ശാസ്ത്രീയ പരിശോധനയുടെ തെളിവുകള് അണിനിരത്തി. പെറുക്കാര് പതിവായി ഉപയോഗിക്കുന്ന കൊക്കോവാ ഇലകളാണ് ഈ പാദാർത്ഥം ഉത്പാദിപ്പിച്ചത് എന്ന് വാദിച്ചു. നാനൂറോളം വര്‍ഷം മുന്‍പ് മാത്രം കണ്ടെത്തിയ കൊക്കെയ്ന് ഒടുവില് കൊക്കൊവാ ഇലകളോട് പരാജയപ്പെട്ടു. ഫിഫയ്ക്ക് തങ്ങളുടെ ബാന് ഒഴിവാക്കേണ്ടി വന്നു.\nലോകകപ്പില് ഡെന്മാര്‍ക്കിനെതിരായ മത്സരം കാണാനെത്തിയ പെറു ആരാധകന്\nപെറുക്കാർ ‘കൾട്ട് ഹീറോ’ ആയി കണക്കാക്കുന്ന ഗുവെരേരോയ്ക്ക് അതൊരു മടങ്ങിവരവായിരുന്നു. ഗുവെരേരോ ശക്തമായി തന്നെ തിരിച്ചടിച്ചു. ലോകകപ്പിന് മുന്നോടിയായി നടന്ന സൗഹൃദ മത്സരത്തിൽ സൗദിയെ പെറു 3-0ത്തിന് തോൽപ്പിച്ചപ്പോള് രണ്ട് ഗോളുകളും പിറന്നത് ഗുവെരേരോയുടെ ബൂത്തുകളില് നിന്നായിരുന്നു. റഷ്യയില് നടന്ന ആദ്യ റൗണ്ട് മത്സരത്തില് അവസാന മിനുട്ടുകൾക്കായി മാത്രം ഇറങ്ങിയപ്പോഴും അയാളുടെ സാന്നിധ്യം ആ ടീമിനെ അത്രമേല് പ്രചോദിപ്പിക്കുന്നുണ്ടായിരുന്നു. ഡെന്മാര്‍ക്ക് പോസ്റ്റില് സമ്മര്‍ദം ചെലുത്തിക്കൊണ്ട് ആ അനുഭവസമ്പത്ത് നിലയുറച്ചപ്പോള് സ്കാന്‍ഡിനേവ്യന് രാജ്യം ചെറുതല്ലാതെ വിറക്കുന്നുണ്ടായിരുന്നു.\nപോസ്റ്റിൽ നിന്നും ഇഞ്ചുകൾ അകലത്തിൽ പോയ ഒരു ബാക്ക് ഹീൽ ഗോൾ ശ്രമത്തോടെയും സഹ കളിക്കാര്‍ക്ക് അവസരമൊരുക്കി കൊടുത്തും ഗുവെരേരോ വിളിച്ചു പറയുന്നുണ്ടായിരുന്നു,തന്റെ യുഗം അവസാനിച്ചിട്ടില്ലെന്ന്.\nചില താരങ്ങള് അങ്ങനെയാണ്. അവര് മൈതാനത്തില് ഉറച്ചുനിന്നുകൊണ്ട് ടീമിലെ മറ്റ് താരങ്ങള്‍ക്ക് അത്രമേല് ആത്മവിശ്വാസം പകരും. അവരുടെ വ്യക്തിപ്രഭാവത്തില് നിന്നും ബാക്കിയുള്ളവര് പ്രചോദനം ഉള്‍ക്കൊള്ളും. ഏത് കൊലക്കൊമ്പന്മാരെയും വെല്ലുവിളിക്കും. വലിയ അവകാശവാദങ്ങൾ ഒന്നുമില്ലെങ്കിലും പെറുവെന്ന കുഞ്ഞുരാജ്യത്തെ വീണ്ടും ഫുട്ബോൾ ഭൂപടത്തിലേക്ക് കൊണ്ടുവന്നത് ഗുവെരേരോ പോരാട്ടമാണ്. ഒടുവില് റഷ്യയിലേക്ക് പറക്കാന് അയാള് നയിച്ച പോരാട്ടവും ചരിത്രതാളുകളില് ഇടംപിടിക്കേണ്ടത്.\nലാറ്റിനമേരിക്കന് ഫുട്ബോളിന്റെ വന്യതയുമായി ഗുവെരേരോ കളം നിറയുമ്പോള് കാല്‍പന്തിനെ പ്രേമിക്കുന്നവരെല്ലാം ഒന്ന് നോക്കിപ്പോവും. വഴുതിപ്പോയ ലോകകപ്പ് അവസരം തിരിച്ചുപിടിച്ച ആ യോദ്ധാവിന്റെ കരുത്ത് അവരിലേക്കും സന്നിവേഷിക്കും. ഗുവെരേരോയുടെ മുന്നേറ്റങ്ങൾക്ക് പെറുവിനെ പോലെ നമുക്കും കണ്ണ് നട്ടിരിക്കാം. വിജയിച്ചില്ലെങ്കില് കൂടിയും അത്രമേല് സ്വത്തസിദ്ധമായ ആ ഫുട്ബോളിങ് സൗന്ദര്യം ഓരോരുത്തരുടെയും കണ്ണുകള്‍ക്ക് കുളിര്‍മയാകും. തീര്‍ച്ച !\nTags: FIFA Football World Cup 2018, FIFA World Cup 2018, Peru


ജിഷ്ണുവിന്റെ വാട്‌സ്അപ്പ് സന്ദേശങ്ങള് പുറത്ത്; മാനേജുമെന്റിനെതിരെ വിദ്യാര്‍ത്ഥികളെ സംഘടിപ്പിക്കാന് ശ്രമിച്ചത് വൈരാഗ്യത്തിന് കാരണമായെന്ന് പൊലീസ്\nMonday 3rd April 2017 10:06am\nകോഴിക്കോട്: പാമ്പാടി നെഹ്‌റു കോളേജ് വിദ്യാര്‍ത്ഥിയായിരുന്ന ജിഷ്ണു പ്രണോയിയുടെ മരണത്തില് കോളേജ് അധികൃതര്‍ക്കെതിരെ നിര്‍ണ്ണായക തെളിവാകാന് സാധ്യതയുള്ള വിവരങ്ങള് പുറത്ത്. ജിഷ്ണുവിന്റെ വാട്‌സ്അപ്പ് സന്ദേശങ്ങളാണ് പുറത്തു വന്നിരിക്കുന്നത്.\nകോളേജിലെ പരീക്ഷ മാറ്റിവയ്ക്കണമെന്നാവശ്യപ്പെട്ട് സംഘടിക്കണമെന്നാണ് ജിഷ്ണു സുഹൃത്തുക്കള്‍ക്ക് അയച്ച സന്ദേശത്തില് പറയുന്നത്. ഇതോടെ വിദ്യാര്‍ത്ഥികളെ സംഘടിപ്പിക്കാന് ജിഷ്ണു ശ്രമിച്ചതാണ് മാനേജുമെന്റിന് ജിഷ്ണുവിനോട് അമര്‍ഷം രൂപപ്പെടാന് കാരണമെന്ന നിഗമനത്തിലാണ് അന്വേഷണ സംഘം.\nപഠിക്കാന് ആവശ്യമായ സമയം ലഭിച്ചില്ലെന്നു ചൂണ്ടിക്കാണിച്ച് ജിഷ്ണു വിദ്യാഭ്യാസ മന്ത്രിയ്ക്ക് കത്തയക്കുകയും ചെയ്തിരുന്നു. മാനേജുമെന്റിനെതിരെ സാങ്കേതിക സര്‍വ്വകലാശാലയ്ക്ക് പരാതി നല്‍കാന് ജിഷ്ണു വിദ്യാര്‍ത്ഥികളോട് നിരന്തരം ആവശ്യപ്പെട്ടിരുന്നു.\nAlso Read: കരുനാഗപ്പള്ളിയില് 12വയസുകാരി ആത്മഹത്യ: ക്ഷേത്രപൂജാരിയും പെണ്‍കുട്ടിയുടെ അമ്മയും അറസ്റ്റില്\nഈ തെളിവുകള് അന്വേഷണ സംഘം കോടതിയില് ഹാജരാക്കും. നേരത്തെ, കോളേജിലെ പരീക്ഷ മാറ്റിവയ്ക്കാന് ശ്രമിച്ചതാണ് മാനേദുമെന്റിന് ജിഷ്ണുവിനോട് വൈരാഗ്യമുണ്ടാകാന് കാരണമെന്നു ജിഷ്ണുവിന്റെ അമ്മാവന് ശ്രീജിത്ത് പറഞ്ഞിരുന്നു.


‘അഴിമതിക്കാരന്’; ഗവര്‍ണര്‍ക്കെതിരെ പോര് കടുപ്പിച്ച് ദീദീ, പ്രതിരോധിക്കാന് ബിജെപി\n‘അഴിമതിക്കാരന്’; ഗവര്‍ണര്‍ക്കെതിരെ പോര് കടുപ്പിച്ച് ദീദീ, പ്രതിരോധിക്കാന് ബിജെപി\nന്യൂഡല്‍ഹി: പശ്ചിമ ബംഗാള് ഗവര്‍ണര് ജഗ്ദീപ് ധന്‍കറിനെതിരെ ഗുരുതര ആരോപണവുമായി മുഖ്യമന്ത്രി മമത ബാനര്‍ജി. 1996ലെ ഹവാല ജെയിന് കേസുമായി ബന്ധപ്പെടുത്തിയാണ് മമതയുടെ ആരോപണം. നേരത്തെ ഗവര്‍ണറും മമതയും തമ്മിലുള്ള പോര് പരസ്യമായിരുന്നു. ഗവര്‍ണറെ പിന്തുണച്ച് ബിജെപി നേതാക്കള് കൂടെ രംഗത്തുവന്നതോടെയാണ് മമത രാഷ്ട്രീയ പ്രത്യാരോപണങ്ങള് കടുപ്പിച്ചത്. ”ജഗദീപ് ഒരു അഴിമതിക്കാരനാണ്. 1996ലെ ഹവാല കേസിലെ ചാർജ് ഷീറ്റില് അദ്ദേഹത്തിന്റെ പേര് കാണാനാവും. കേന്ദ്ര സര്‍ക്കാര് ഇത്തരത്തിലൊരു വ്യക്തിയെ തുടരാന് അനുവദിച്ചതെന്തിനാണ്.” മമത ബാനര്‍ജി ഗവര്‍ണറുടെ നോര്‍ത്ത് […]\n28 Jun 2021 8:39 AM GMT\nന്യൂഡല്‍ഹി: പശ്ചിമ ബംഗാള് ഗവര്‍ണര് ജഗ്ദീപ് ധന്‍കറിനെതിരെ ഗുരുതര ആരോപണവുമായി മുഖ്യമന്ത്രി മമത ബാനര്‍ജി. 1996ലെ ഹവാല ജെയിന് കേസുമായി ബന്ധപ്പെടുത്തിയാണ് മമതയുടെ ആരോപണം. നേരത്തെ ഗവര്‍ണറും മമതയും തമ്മിലുള്ള പോര് പരസ്യമായിരുന്നു. ഗവര്‍ണറെ പിന്തുണച്ച് ബിജെപി നേതാക്കള് കൂടെ രംഗത്തുവന്നതോടെയാണ് മമത രാഷ്ട്രീയ പ്രത്യാരോപണങ്ങള് കടുപ്പിച്ചത്.\n”ജഗദീപ് ഒരു അഴിമതിക്കാരനാണ്. 1996ലെ ഹവാല കേസിലെ ചാർജ് ഷീറ്റില് അദ്ദേഹത്തിന്റെ പേര് കാണാനാവും. കേന്ദ്ര സര്‍ക്കാര് ഇത്തരത്തിലൊരു വ്യക്തിയെ തുടരാന് അനുവദിച്ചതെന്തിനാണ്.”\nഗവര്‍ണറുടെ നോര്‍ത്ത് ബംഗാള് സന്ദര്‍ശനം രാഷ്ട്രീയ ഗിമ്മിക്ക് മാത്രമായിരുന്നുവെന്നും ദീദീ ആരോപിച്ചു. നോര്‍ത്ത് ബംഗാള് സന്ദര്‍ശനത്തിനിടയില് ബിജെപി എംഎല്‍എമാരെയും എംപിമാരെയും മാത്രമാണ് അദ്ദേഹം കണ്ടതെന്നും മമത ചൂണ്ടിക്കാണിക്കുന്നു. ഗവര്‍ണറെ മാറ്റണമെന്ന് ആവശ്യപ്പെട്ട് മമത നേരത്തെ കേന്ദ്ര സര്‍ക്കാരിന് കത്തയച്ചിരുന്നു.


Posted By: admin 107 Views0Comment kerala\nസിനിമയിലെ ആധിപത്യമുപയോഗിച്ച് ആരെയും ഉപദ്രവിക്കരുതെന്ന് മന്ത്രി ജി സുധാകരന് പറഞ്ഞു. സ്ത്രീ സുരക്ഷയ്ക്കായുള്ള പിങ്ക് പൊലീസ് പട്രോള് പദ്ധതിയുടെ ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nസിനിമയിലെ ഗ്രൂപ്പിസം പല അക്രമങ്ങള്‍ക്കും കാരണമാകുന്നുണ്ട്. ഒരു നടി ആക്രമിക്കപ്പെട്ടു. അവര് രാത്രിയില് സഞ്ചരിച്ചതറിഞ്ഞത് സിനിമയിലുള്ളവര് തന്നെയാണ്. നടിയെ ആക്രമിച്ചവരെ പിടിച്ചു. അതോടെ പിടിച്ചതായി കുറ്റം. കോടതിയില് അതിക്രമിച്ച് കയറിയതിനും മതില് ചാടിക്കടന്നതിനും വക്കീല് കുപ്പായത്തില് പ്രതിയെ ഒളിപ്പിച്ചു കടത്തിയതും പ്രശ്നമായില്ല.\nസ്ത്രീകളെ കുറ്റപ്പെടുത്തും മുമ്ബ് പുരുഷന്മാര് സ്വയം കുറ്റം സമ്മതിക്കണം. അയല്‍പക്കക്കാരോടു പോലും മിണ്ടാതെ അരാഷ്ട്രീയത്തെ പ്രത്സാഹിപ്പിക്കുന്ന സ്ത്രീകളാണ് അക്രമത്തിന് ഇരകളാകുന്നവരില് ഏറെയും. പൊതുപ്രവര്‍ത്തരായ സ്ത്രീകളെ ആരും ഉപദ്രവിക്കാറില്ലെന്നും മന്ത്രി പറഞ്ഞു.


IPL 2021 |ആ സെലിബ്രേഷന് ഒഴികെ അവന് ടീമിന് വേണ്ടി ഒന്നും ചെയ്തിട്ടില്ല; റിയാന് പരാഗിനെതിരെ ഡെയ്ല് സ്റ്റെയ്ന് – News18 Malayalam\nഇന്ത്യയ്ക്ക് വേണ്ടി കളിച്ചിട്ടുള്ള ശിവം ദുബെ അടക്കമുള്ളവര്‍ക്ക് അവസരം നല്‍കാതെ റിയാന് പരാഗിന് എല്ലാ മത്സരങ്ങളില് അവസരം നല്‍കുന്ന ടീമിന്റെ തീരുമാനമാണ് സ്റ്റെയ്ന് ചോദ്യം ചെയ്തത്.\nരാജസ്ഥാന് റോയല്‍സിന്റെ യുവ ഇന്ത്യന് താരം റിയാന് പരാഗിനെ വിമര്‍ശിച്ച് മുന് ദക്ഷിണാഫ്രിക്കന് സ്റ്റാര് പേസര് ഡെയ്ല് സ്റ്റെയ്ന് രംഗത്ത്. ടീമിന് വേണ്ടി ഒന്നും തന്നെ ചെയ്യാന് പരാഗിന് സാധിച്ചിട്ടില്ലയെന്നും പിന്നെന്തിനാണ് വീണ്ടും അവസരങ്ങള് നല്‍കുന്നതെന്ന് മനസ്സിലാകുന്നില്ലയെന്നും സ്റ്റെയ്ന് പറഞ്ഞു.\nഇന്ത്യയ്ക്ക് വേണ്ടി കളിച്ചിട്ടുള്ള ശിവം ദുബെ അടക്കമുള്ളവര്‍ക്ക് അവസരം നല്‍കാതെ റിയാന് പരാഗിന് എല്ലാ മത്സരങ്ങളില് അവസരം നല്‍കുന്ന ടീമിന്റെ തീരുമാനമാണ് സ്റ്റെയ്ന് ചോദ്യം ചെയ്തത്. ഐപിഎല്ലിന്റെ ഈ സീസണില് 10 മത്സരങ്ങളിലും കളിച്ച പരാഗ് 12 മുകളില് ശരാശരിയില് 84 റണ്‍സ് മാത്രമാണ് നേടിയിട്ടുള്ളത്. ബൗളറെന്ന നിലയില് ഒരേയൊരു വിക്കറ്റ് മാത്രം നേടുവാനാണ് പരാഗിന് സാധിച്ചിട്ടുള്ളത്. ക്യാപ്റ്റന് സഞ്ജു സാംസണ് ഒരു വശത്ത് ഒറ്റയാള് പോരാട്ടം നടത്തുമ്പോള് മതിയായ പിന്തുണ നല്‍കാന് റിയാന് പരാഗിനോ മറ്റുള്ള മധ്യനിര ബാറ്റ്സ്മാന്മാര്‍ക്കോ സാധിച്ചിട്ടില്ല.\n'റിയാന് പരാഗ് ടീമിന് വേണ്ടി അധികമൊന്നും തന്നെ ചെയ്തിട്ടില്ല. അവന്റെ ചില ഫാന്‍സി സെലിബ്രേഷന് ഒഴിച്ചാല് മറ്റൊന്നും തന്നെ എനിക്കോര്‍മ്മയില്ല. കുമാര് സംഗക്കാര ഇതുവരെ ഈ യുവതാരം പുറത്തെടുത്തിട്ടില്ലാത്ത മറ്റെന്തോ കണ്ടെത്തിയെന്ന് കരുതുന്നു. എന്നാല് എനിക്ക് കുമാര് സംഗക്കാരയെ വിശ്വാസമാണ്. അദ്ദേഹത്തിന് പരാഗില് പ്രതീക്ഷയുണ്ടെങ്കില് എനിക്ക് മറിച്ചൊന്നും പറയാനാകില്ല. എന്നാല് ശിവം ദുബെ മികച്ച കളിക്കാരനാണ് അവന് ബെഞ്ചിലിരിരിക്കുന്നത് അംഗീകരിക്കാനാകുന്നില്ല.'- ഡെയ്ല് സ്റ്റെയ്ന് പറഞ്ഞു.\nമുന് ഇന്ത്യന് താരവും കമന്റെറ്ററുമായ ആകാശ് ചോപ്രയും സമാന അഭിപ്രായവുമായി രംഗത്തെത്തി. 'അവര് എന്തുകൊണ്ടാണ് ശിവം ദുബെയെ കളിപ്പിക്കാത്തത്. റിയാന് പരാഗ് ഒന്നും തന്നെ ടീമിന് വേണ്ടി ചെയ്തിട്ടില്ല. അതിനൊപ്പം തന്നെ വളരെ അവന്റെ ബൗളിങ് ആക്ഷന് വളരെ വിചിത്രമാണ്. എന്തുകൊണ്ട് ശിവം ദുബെ കളിക്കുന്നില്ല. അവന് ബാറ്റ് ചെയ്യുവാന് കഴിയും അവന് ഇന്ത്യയ്ക്ക് വേണ്ടിയും കളിച്ചിട്ടുണ്ട്. 4.5 കോടിയ്ക്കാണ് നിങ്ങള് അവനെ വാങ്ങിയത്. ' ആകാശ് ചോപ്ര പറഞ്ഞു.\nFirst published: September 28, 2021, 19:05 IST\nDale SteynIPL 2021Rajasthan Royals Player